
COMENCEM 


Anem a caminar amb lletres per camins que no hi són. Aixecar 
acta de com era això de rodar de poble en poble a peu i a cavall i 
amb carro, ara fa segles. I establir els trajectes que feien els 
besavis. El passeig anirà de Mataró a Barcelona tocant les parrò- 
quies arrecerades dalt les muntanyes, i el lligam amb les pobla- 
cions de petits nuclis habitats a l'altre banda de la serra, que les 
amaga del mar. Els rius Besòs, Mogent i la riera d'Argentona se- 
ran els límits fluvials que tanquen el nostre periple. 


Per llegir el passat del territori hem de fer-nos amb les eines 
possibles, i aquestes són als arxius que les hem de trobar. Papers 
antics, polseguera de notaris, mapes aproximats, cadastres i 
notes de viatgers que hi passen. I trepitjar muntanya, que encara 
hi ha alguna cosa antiga de veritat. Però com més endarrere 
anem tot plegat és més incert perquè ni els mapes ni els docu- 
ments són matemàtics. He llegit com s'ho miren els que han 
escrit alguna cosa i tot està lligat amb fils. Temps de romans 
corriols hi havia, i s'han bastit teories fabuloses amb quatre pe- 
dres rossegades, i és negoci altament especulatiu. De fet no co- 
mencem a tocar de peus a terra fins mitjan segle dinou, quan els 
mapes són exactes. 


Amb la paperassa més antiga sabem que un camí va d'un lloc a 
l'altre, que passa al costat d'un arbre, o d'una casa que ara ja no 


hi és, dades imprecises si el que vols és documentar un trajecte. I 
amb els mapes passa el mateix, no hi ha massa detalls i ensenyen 
el que vol l'autor, no el que hi ha. El camí del coll de la font de 
Sera, antic i amb referències, gairebé no surt a cap mapa. A 
vegades hi ha trajectes que apareixen de manera circumstancial, 
com el camí carener que travessa tota la serralada, que consta a 
inicis del segle dinou i que és oblidats als papers. El Camí Real de 
Mataró a Cardedeu per Can Ribot i el coll dels Castellans és deci- 
siu en la comunicació entre comarques però ha deixat pocs ras- 
tres escrits, tot i que sabem de viatgers que hi passen, i que els 
trams conservats són importants. 


La investigació es fonamenta en la cartografia antiga. La docu- 
mentació de la Dirección General del Catastro, que conserva la 
memòria de camins ara inexistents i el seu nom. Els mapes del 
Instituto Geogràfico Nacional del Sistema de Información Docu- 
mental de la División Administrativa de Espafia, formats, a la 
zona que ens interessa, a inicis del segle vint. Fets per establir els 
límits legals de les províncies, mostren molts camins i també to- 
pònims oblidats. Els mapes històrics i actuals que conserva i 
genera l'Institut Cartogràfic i Geològic de Catalunya. I les ortofo- 
tos dels vols americans dels anys 1945-1946 i 1956-1957 On po- 
dem veure, quan no hi ha núvols, el recorregut de molts dels ca- 
mins que explorem. Quan es varen fer les fotos no havia comen- 
çat el procés urbanitzador que ha canviat les poblacions i el seu 
entorn, i són un material de primer ordre perquè les imatges de- 
laten molt camins que el segle dinou ja hi eren. En alguns arxius 
es conserven mapes més antics, del segle divuit i d'abans,que han 
estat d'ajuda, però aquest material no té massa rigor cartogràfic. 


Ha estat una aventura establir sobre el mapa el trajectes històrics, 
i ho he intentat aplicant una tècnica regressiva. Com exemple el 
camí que comunicava Granollers i Mataró. Tenim un mapa de 
l'any 1879 que mostra per on ha de passar la carretera del coll de 
Parpers, que s'anava a obrir, i que encara és activa. També 
mostra el camí anterior, del que així en tenim una traça clara. 
Una part d'aquest camí es comença a obrir cap el 1770 i tenim el 
mapa del projecte que lliga amb el mapa posterior. També docu- 
menta el camí que anava a substituir, de trajecte menys precís 
però que podem situar. El darrer mapa, de cap a 1720, del comte 
de Darnius, ensenya sense detalls un camí que va de Mataró a la 
Roca, però en un manuscrit el mateix autor parla del camí que 
"subiendo la montafia de Parapes baxa al lugar de la Roca". Fins 
aquí la cartografia, i només podem tirar enrere per referències 
documentals. Sabem que l'any 1652 una colla de soldats passen 
de Mataró a la Roca i un pergamí de l'any 1362 també parla 
d'aquest camí. Així que tot i que sabem l'existència d'aquest camí 
des del segle catorze, no és fins el segle divuit que tenim un traçat 
identificat. 1 hem de comptar amb el pes de la geografia: és 
probable que un camí consolidat el segle divuit sigui el que surt a 
les referències trobades als documents antics. Potser el trajecte 
ha patit alguna variació, però pel coll de Parpers passava. 


No sempre és així. El trajecte del Camí Real de Mataró a 
Cardedeu sembla que va ser rectificat perquè la descripció del 
segle quinze presenta alguna variació amb el traçat del segle 
divuit. l amb tanta història pel mig, de canvis segur que n'hi ha. 
Però els camins que travessaven els colls de muntanya acostumen 
a ser d'una gran permanència: eren llocs naturals de pas. Notem 


l'important punt de distribució de trànsit del coll de Can Boquet, 
indispensable. 


Amb els mapes com a base documental, els peus han seguit les 
passes que marcaven els papers, per tal de veure què quedava de 
tot plegat. He trepitjat les muntanyes tot reconstruint els camins 
històrics, i ha estat una feina de gran interès i aventura. Perquè si 
sovint el camí és fàcil i clar, a vegades la cosa es complica i has de 
agafar el pic i la pala. Hi ha trams oblidats que no són transita- 
bles a causa de la vegetació, d'altres han desaparegut per edificis i 
construccions diverses, o camps obrats, o s'han convertit en ca- 
rreteres. En alguns casos són dins de propietats particulars no 
accessibles, a vegades hi ha filats que no deixen passar. Notem 
que molts dels camins històrics que encara són transitables els 
han eixamplat per passar-hi automòbils, en algun cas amb trams 
rectificats, i no són els camins de ferradura que trepitjaven els 
nostres avis. A les trames urbanes sovint encara hi ha la memòria 
fòssil i toponímica dels vells camins, tot i que a sovint és apro- 
ximada. 


Als indrets on he pogut documentar amb mapes el traçat dels 
camins a mitjan segle dinou, i en algun cas unes dècades abans, 
podem notar la permanència dels recorreguts fins ara mateix. I és 
que la majoria d'aquests camins tenia una història secular, i la 
documentació confirma que alguns trajectes eren actius molt 
abans. Eren camins de ferradura, aptes per homes i cavalls, es- 
trets i que anaven per feina, tot i que en algun cas sabem d'obres 
per deixar-los preparats per passar-hi carros, i poder transitar 
volums més grans de mercaderies. Al mig del bosc hi ha trams 
amagats on es respira l'antiga flaire del tràfec de ferradura. A 

vegades tornes a l'edat mitjana sota les alzines a l'obaga del coll 
de font de Sera i del coll de Parpers, on hi ha restes notables, 
trams emboscats amb erosions de dos i tres metres. 


Els grans canvis que revolucionen les comunicacions i el trans- 
port es produeixen les darreries del segle dinou, quan obren ca- 
rreteres i es construeixen ponts, fins aquell moment els camins 
viuen poques variacions. Notem que alguns trams dels antics ca- 
mins medievals varen servir per establir els límits de castells i 
parròquies, cosa que indica que ja hi eren feia temps. 


Abans de redactar l'estudi, he repassat part de la documentació 
llegida i he vist amb nous ulls tres documents que publica o 
ressenya Francesc Carreras Candi en les seves obres. Es tracta de 
la descripció feta l'any 1361 dels límits entre els castells de 
Burriac i de Dosrius, la de l'any 1362 dels límits entre els castells 
de Burriac i de Mataró, i la de l'any 1405 dels límits del castell de 
la Roca. Aquests documents assenyalen diversos camins perquè 
en algun tram servien com a punts de límit en la divisió dels 
termes dels castells. Són descripcions puntuals sovint mancades 
de context, perquè molts dels topònims utilitzats fa sis-cents anys 
ara són desconeguts, però els elements que encara perviuen han 
estat de gran utilitat per lligar-ho tot. 


En tenir el mapa dels camins històric establert, les indicacions 
medievals que es poden identificar han confirmat els traçats 
posteriors. I ha estat una sorpresa veure que, en aquesta zona, la 
xarxa de camins principals que hi ha a finals del segle dinou ja 
era ben establerta, com a mínim, cinc-cents anys abans. Tal ve- 
gada s'han produit petites modificacions de traçat però els traje- 

ctes són els mateixos. La permanència és notable i hem de su- 
posar que encara eren més antics. Cal retenir que a finals del 
segle catorze els camins principals que lligaven Mataró i Vilassar 
amb el Vallès eren els mateixos que eren utilitzats a inicis del 
segle vint. Una pervivència notable. 


He regirat muntanyes i coses escrites. I sembla que puc posar una 
mica d'ordre a tot plegat. Anar una mica més enllà del paper 
imprès antic. Així crec que hem d'entendre l'estructura de camins 
de la zona estudiada com una xarxa ampla de trajectes que 
cobreixen totes les necessitats de comunicació en cada moment 
històric. Hi ha camins que passen per tots els pobles i que 
travessen les muntanyes des de totes les poblacions. D'altres que 
van a ermites, explotacions agràries, etc. Sempre hi ha camins 
per anar arreu, com la "strada qui pergit ubique", que cita un 
paper. Aquesta és la visió més raonable de la mirada al passat: 
dotzenes de camins que ho lligaven tot i uns quants de principals. 
La manca de certeses documentals prové dels mapes antics, que 
mostren de manera molt limitada la realitat. El mapa setcentista 
del corregiment de Mataró, fet del comte de Darnius, només 
indica el Camí Real de Parpers, quan és positiva l'existència d'al- 
tres camins reals que passen per Can Bordoi, per Can Ribot, per 
font de Sera, pel coll de Can Roda-soques. I és que el mateix 
comte fa notar: "que en algunas veces en la formación de algunos 
caminos carreteros me aparte de seguir los caminos antiguos, 
pues como solamente mi particular cuidado ha sido formarlos 
por los parages que fueren mas comodos, para transitar los exer- 
citos, es la razón de encontrarse aveces algun extravio". L'objec- 
tiu militar de molts mapes explica la desaparició documental de 
tants camins. Però en remenar els arxius notarials es poden 

estirar fils, tot i que aquesta és una feina que, donada l'extensió 
del territori estudiat no he fet, per no deixar-hi la salut. 


El llibre explica i dona notícies dels camins que s'enfilaven per les 
muntanyes, quan Vallès i Maresme eren origen i destí, i servien 
per relacionar la gent dels pobles veins entre ells, i anar a la costa 
a trobar el Camí Real, quan els veinats de mar eren quatre cases 
imprecises i les rieres eren els camins d'anar a les poblacions de 
dalt, i si plou toca deixar-ho per un altre dia. En un altre volum 
estudiaré el Camí Real de França que passava per la costa. 


El resultat de la investigació es concreta en aquest volum i en el 
mapa (veure la Cartografia) que dóna la imatge de la xarxa de ca- 
mins tal com era a finals del segle dinou. Els camins que hi situo 
són trajectes reconstruits a partir de la documentació antiga. No 
es tracta de rutes per fer a peu ja que hi ha trams que a vegades 
no són transitables. En algun cas utilitzo topònims de la docu- 
mentació antiga, quan la cartografia els ha oblidat. Cal tenir en 
compte que el camí d'Alella a Martorelles és també el camí de 
Martorelles a Alella i a vegades un mateix camí rep diversos noms 
al llarg del seu recorregut, com el que travessa la carena. 


Hi ha testimonis històrics de viatgers que parlen de les poblacions 
i els camins, i els escrits de Rafael d'Amat i de Cortada, baró de 
Maldà (1746-1819) plens de notícies curioses i descripcions ambi- 
entals. Han estat imprescindibles les cròniques publicades a finals 
del segle dinou per diversos autors als butlletins de l'Associació 
d'Excursions Catalana, de l'Associació Catalanista d'Excursions 
Científicas i del Centre Excursionista de Catalunya. 

ANAR PER CAMINS 


Situem-nos. Estem a la serralada que separa les terres del Ma- 
resme i del Vallès. I ara volem trepitjar els camins de ferradura 
que fa anys lligaven els pobles de les dues bandes de les muntan- 
yes, molt abans de les carreteres modernes, quan tothom anava a 
peu o a sobre d'una mula. Per pobles de la marina que tenen 
noms sonors: Santa Coloma de Gramenet, Badalona, Tiana, Ale- 
lla, Teià, Sant Pere de Premià, Sant Genís de Vilassar, Cabrera, 
Cabrils, Argentona i Òrrius. Per pobles vallesans que són Monca- 
da i Reixac, Sant Fost de Campsentelles, Santa Maria de Marto- 
relles, Montornès, Vallromanes, Vilanova i la Roca. 


Els camins que busquem els han fet i refet. Els han eixamplat. 
N'han obert de nous a sobre. Però els colls són on sempre han 
estat i per aquí s'havia de passar. Els colls són la brúixola que ens 
orienta. Tants colls. El del Pollo, el del Bosc Bonic, el de Can 
Roda-soques, el de la Vallençana, el de la Malesa, el de Lliçà, el de 
la Jeia d'en Pujol, el de les Ermites, el de Fra Rafel, el de Mon- 
talegre, el de la Nau, el de Mercader, el de Corbera, el de la font 
d'en Gurri, el de Can Gurri, el de Forns, el de font de Sera, el de 
Clau, el de Can Gurguí, el de Sant Mateu, el de Can Boquet, el del 
Port, el de Gironella o de Quatre Camins, el de Burriac, el de Sant 
Bartomeu, el de Parpers, el dels Castellans, el de Can Bordoi. I 
més. 

De camins n'hi ha molts i per anar arreu. Es parla de carreteres 
quan hi poden passar carros i de camins de ferradura o de bast 
quan són hàbils per persones i matxos de càrrega amb alforges. 
Els que tenen la categoria de Camí Real són trajectes principals 
que semblen merèixer més atenció per part de les autoritats, en 
quant a mantenir-los en bon estat. Però Reals són carreteres de 
trànsit regular com la de França i també corriols de ferradura 
sovint de pas difícil que travessen les muntanyes. 


Ens trobem en un entorn agrari de gent que es desplaça per anar 
a treballar, cap a les masies o als pobles veins, i els camins antics 
anaven per feina. Camins per dur el peix i els enciams al mercat. 
Camins de treballar a les costes, i vigilar el raim. La vinya és tota 
una història en aquestes terres de llevant, perquè les muntanyes 
fa cent anys no tenien ni un arbre per decorar-les. Potser una 
figuera per fer ombra al pagès mentre mirava el temps passar. 
Poca cosa més. Tot ple de terrasses que aguantaven l'obra de pe- 
dra seca i els ceps al damunt. Velles muntanyes que havien per- 
dut aquella ondulació que treballa la pluja i el vent, i s'havien 
convertit en una construcció de disseny humà, un escenari de 
graons gegants, una escala al cel. Tot, espai aprofitat, que el vi ho 
mereixia, la vida de la gent. Í varen venir les malures i els homes 
varen baixar a plantar patates, a treballar a les fàbriques. I amb 
els anys la brolla s'ho va menjar tot, i varen néixer alzines i pins i 
roures i bruc i boixos i altres materials verds de noms que ignoro. 
I les feixes varen morir sota l'empenta dels nouvinguts. I ara 
quan passem per aquestes serres trobem camins que moltes ve- 
gades aprofiten la geometria de les terres guanyades a natura. I 
sota la vegetació de brucs i alzines ens podem fer un embolic, 
quan seguint la senda que peus enraonats han trepitjat molt i 


15 


molt, sovint a dreta i esquerra s'insinuen corriols precaris que els 
pagesos feien servir per anar al seu tros i que ara inútils han 
passat a l'oblit. Però a vegades confonen el caminant perquè se- 
guint un trajecte veus cruilles i desviacions que no tenen cap 
utilitat i que al cap d'uns metres es fonen enmig de bardisses. 


La desaparició dels vells camins en aquestes muntanyes és extra- 
ordinària, la natura ho està menjant tot, i els mapes n'assenyalen 
molts que ja són impossibles. Amb els anys que els he anat resse- 
guin n'hi ha que són impenetrables, tot i que a vegades mans 
d'estassadors tornen a obrir la vegetació al curiós. Però ara, quan 
reviso aquest escrit (primavera de 2023), fa temps que es va 
produint un canvi important, molta menys gent caminant per les 
muntanyes i massa gent amb bicicletes i també amb motos —una 
vegada en vaig contar vint-i-cinc de seguides-, que malmeten uns 
camins gairebé de mantega amb soles, i a vegades ja no hi pots 
passar. 


Tot plegat un laberint a moltes muntanyes, les poblades de pins 
de sota bosc clar i les de brolla feréstega. Però si vols passejar per 
motius estètics, amic ferit per natura, et recomano que et perdis 
pels verals oblidats de la terra del vi. A la ventura, deixant els 
camins. Hi trobaràs restes d'aquest passat i l'ànima dels pagesos 
voltant pels dipòsits on guardaven l'aigua i feien el remei contra 
la malura. Hi trobaràs barraques de pedra on les eines eren 
salves de la pluja. Et trobaràs. 


Aquesta és una història de camins antics que fan servei segles. 


Quan tot s'engega, quan l'economia avança, a mitjan segle divuit, 
és el moment de veure florir masies i obrir noves terres al cultiu. 

Gent que passa pels camins a comprar i vendre als mercats: 
temps d'intercanvis. I els que manen volen fer més fàcil el trànsit, 
i en parlen i ho deixen per escrit. Es tracta d'obrar els camins cap 
a carreteres útils al transport comercial i industrial: les fustes del 
Montseny havien d'arribar en grans quantitats a les drassanes de 
la costa. Hi ha la idea de la necessitat i de projectes se'n fan, però 
poca cosa es va aconseguir i és que de diners no n'hi havia. A 
pedaços va anar continuant tot plegat, refent camins i fent-los 
més amples: parcialment el de Parpers, també el de coll de font 
de Sera. I caldrà esperar a les darreries del segle dinou, quan 
comença la febre constructiva de carreteres noves, ben fetes per 
enginyers, i ponts per travessar els rius. 


Notem que fins fa quatre dies, si hi ha una masia en el trajecte el 
camí sovint passa per davant la porta de la casa i els pagesos 
acullen els caminants i a vegades s'hi queden a dinar o a dormir. 
Un dels canvis que es va produir quan es comença el procés ur- 
banitzador és apartar els camins de les cases, per deixar-les 
allunyades del trànsit, ara els amos no volien forasters. Això 
passa al camí de Vallençana on la nova carretera allibera de pas 
unes deu cases, i també a la Vall-llosera. En altres indrets es trac- 
ta de canvis puntuals per desviar els camins públics de les masies. 
Passa a Vallromanes a la torre Tavernera i a Can Gordi. A la Roca 
es desvia el camí a Ca l'Argent, a Can Segal i a Can Mates. També 
a Can Bernadó vora Sant Mateu i a Can Mas a Canyet. 


Els dos camins reals que duen a França, el de la costa i el de 
l'interior, estableix comunicació amb els pobles de muntanya a 
través de les rieres. En l'estadi més primitiu del transport per 
aquests verals el camí que es fa servir és la riera, perquè és el que 

hi ha. Les rieres han estat d'antic el camí fàcil per desplaçar-se ja 
que eren uns corredors naturals que no necessitaven ser 
construits. És el camí de les necessitats primeres, de passar-hi a 
peu o amb matxo, i potser amb carro si la sorra i l'aigua et deixa. 
Quan va prendre volum l'activitat comercial de l'economia agrà- 
ria aviat les rieres són obstacle als intercanvis i es fan camins no- 
us. Sovint s'obren al mateix costat de la llera que abans es tre- 
pitjava. Encara trobarem molts d'aquests camins paral-lels, que 
ara s'han convertit en carreteres. 


Una colla d'excursionistes puja cap a Sant Pere de Premià. És 
l'any 1884, i han de passar per la riera. Ho expliquen amb pa- 
raules que duen la flaire d'un temps que només podem imaginar: 
"Quasi en tots los pobles de la costa lo rieral es la única carretera. 
Llevat los que son é la bella vora del mar, que son los moderns, 
los antichs, de qui hàuen nom regularment aquells, son dins de la 
montanya, Y no ténen altre camí pera comunicarse ab los primers 
que la sorrenca riera. Aixís es que mentres los de baix son à terra 
plana, enmirallantse en las onas de la mar, de construcció mo- 
derna, ab son hortet devant, a l' altra banda del carrer, y son sa- 
fretxet en ell, plé sempre d' aygua clara, los de dalt s' enfilan per 
las espadadas costas, rodejats de torrents y pinedas, ab unas 
casas de negruscas pedras, de marlets y lladroneras, servant en 
un tot un tò antich y de edat llunyana. Del un al altre s' hi extén 
un hermós y florit camp de tarongerars y vinyas, y es tant l' 
esperit traballador de sos habitants, y l' desitj de conreuhar terra, 
que han aprofitat pera camí lo jas de las rieras. Nosaltres em- 
prenguérem la de Premià. Forman llurs tancas (com en tots 
aquells rierals) los alochs, de flor moradenca, que servéixen pera 
ferne cistells y coves, las etzebaras, mata Y figuera de moro, apa- 

reixent per sobre de tot aixó los grossos y vells garrofers de tant 
ampla brancada. Poch avans d' ésser ú mitj camí, una alta paret 
nos mostrà lo cementiri, buscàrem la porta y se 'ns presentà un 
tancat de altas parets, plenas de ninxos, molts d' ells buyts y ab 
pahurosa boca oberta, com si volguéssen cridarnos, y al mitj uns 
quants xiprers, petits y raquítichs, la major part morts y sechs, 
respirant tot un ayre de soletat y tristesa. Per acabar de infun- 
dirne més, se sentian al lluny, ab veu acompassada y fosca, los 
forts bramuls de la mar, que monòtonament anavan rompent en 
la platja". 


De la riera d'Alella expliquen coses l'any 1887: "Al costat mateix 
de la estació de Masnou desemboca una riera que porta en temps 
de plujas gran caudal d'ayguas (...J durant 4 Eilómetres serveix 
de carretera que prossegueix fins a Granollers, recorrent una dis- 
tancia de uns 16 Xilómetres, es ampla y espayosa, pero en extrem 
pesada, per ésser son llit de fina arena". I el senyor Rahola que hi 
va mesos després detalla que: "llegamos à la estación de Alella y 
del Masnou, antes un solo municipio y ahora dos ayuntamientos 
distintos. Las tartanas nos aguardaban: subimos y en marcha. 
Dejando à un lado el Masnou, emprendimos enseguida el camino 
de la riera de Alella. En su àlveo seco y arenoso marchan pesa- 
damente las mulas y se hunden las ruedas: de vez en cuando des- 
pués de lluvias torrenciales se llena de bote en bote y se convierte 
en río avasallador". 


A més dels camins de trànsit normal, n'hi ha de dedicats a 
activitats específiques. Els camins ramaders, que en diuen de 
carrerada. N'hi ha un a Canyet que duia els ramats a pasturar a 
les costes sobre el coll de Can Roda-soques. I també a Santa 

Coloma de Gramenet, a la vall de Carcerenya, per dur els ramats 
cap al turó del Pollo i terres veines. I pel camí de Ca l'Andreu a 
Tiana el bestiar anava al Montseny. També tenen un caràcter 
distintiu els camins de religió, que t'acosten a Sant Mateu, a les 
ermites sobre la Murtra, a totes les esglesioles bosquetanes on és 
viva la pietat. l un camí notable, el que duu al santuari de Santa 
Quitèria. Cal donar-li un relleu especial, que és l'únic de 
peregrinació en aquestes muntanyes marítimes. Des de la costa, 
passant per Òrrius, o des de Granollers, corriols hi havia per 
arribar-hi. I els devots de la santa que fa miracles, van al seu san- 
tuari en gran nombre. Corrues de gent s'hi acosten de totes les 
poblacions quan és el dia de la festa gran. 


Hi eren per passar, els camins, i hi passava gent de tota mena, 
però pocs ho feien per curiositat, que si trescaven muntanyes era 
per força militar o per treballar, que no s'havia descobert el 
neguit de conèixer coses de lluny, de remenar boscos, mirar 
alsines i pins. Només es dedicaven a l'art contemplativa els foras- 
ters, gent curiosa que en diversos segles venen de França, An- 
glaterra, Alemanya, Itàlia, i que cercaven emocions i tenien diners 
per pagar-les. Sentirem la seva veu, que expliquen les coses que 
veien quan passaven. I són les seves paraules refugi de records. 


Sabem alguna cosa dels caminants locals llegint els lligalls de 
permisos oficials que es conserven als arxius. Tots diuen el ma- 
teix: en Joan vol anar a Barcelona a treballar, la Maria duu olles 
del mercat de Granollers, en Pere de Cardedeu marxa a Vic per 
negocis, en Martí que va a buscar eines, el mossèn d'aquella 
parròquia. El trànsit és forçat al sí d'una societat immòbil, de 
gent que només surt de casa per anar al tros o a missa el 

diumenge. I per anar a les festes majors, que el baró de Maldà 
explica be, ell que no treballava. I els soldats. Aquests si que 
viatjaven i coneixien el territori perquè el segle dinou cada quinze 
dies hi ha una guerra civil. I eren els pagesos amb uniforme que 
havien de matar i morir per camins enredats defensant les idees 
dels altres. I els soldats francesos que passen a centenars per 
Parpers l'any 1823 i a un li cau de la butxaca una moneda i un 
segle després la trobem i està en un museu. I els traginers, 
professionals del transport a la menuda, que sabien tots els ca- 
mins i totes les cases, com en Ventura, home de confiança, un 
traginers de paraula, que coneixia les masies del Montseny. Li 
donen diners i li fan encàrrecs de ganivets i olles i mitjons. Els hi 
portarà quan torni a passar per la contrada, tal vegada d'aquí tres 
mesos. 


I els vilatans del Vallès que van a fer testament a la marina. Vet 
aquí una sorpresa que ens dóna l'any 1889 en Francesc Maspons i 
Labrós: "Per la Conreria o coll de Montalegre hi passan dos 
camins que comunican la costa ab lo Vallés: l' un segueix pla- 
nejant per lo cim de la carena, cap amunt, Ó sía en direcció E. fins 
a ésser al turó que hem dit que s' trobava junt al de Galceran, allí 
tomba cap a mà, esquerra, quasi en direcció N. y a la poca estona 
s' deixa anar cap al fondo de la Vall de Martorellas, es bastant 
frequentat, serveix també pera desemboscar totas aquellas fonda- 
ladas. L'altre camí no fa més que atravessar de dret a dret lo coll, 
passa per la Font dels Monjos, molt concorreguda é l'estiu per la 
gent de la costa, y s' deix anar cap avall fins à ésser al poble de 
St.Fost. Es també molt frequentat, perque es de saber que tots els 
pobles d'eixa part del Vallés ténen molta més tirada cap a la costa 
que no pas cap à aquest. Ficats en l' interior de las valls, sota 

meteix de la montanya, separats del plà y centre del Vallés per lo 
riu Mogent y Besós y apartats ademés de Granollers per las 
estribacions de las serras, prefereixen fer una forta pujada y anar 
de dret a poblacions tan ben assurtides com las de la Costa y que 
fins los hi son a més curta distancia. Per aixó es que fins las 
escripturas de gayre bé totas las casas d'aquells pobles son 
otorgades en las Notarías de Vilassar, Premià (que abans ne te- 
nía) y l', Masnou, ab preferencia a las de Granollers". 


A finals del segle dinou hi ha uns caminadors que descobreixen 
els plaers d'anar a peu per les muntanyes a mirar, no a treballar. 
I és que de sobte barcelonins de cultura comencen a veure la 
natura d'una altre manera, a estimar els boscos i els turons pels 
seus valors naturals i poètics. l obren societats, la primera de 
totes, i origen d'una florida que encara continua, és l'Associació 
Catalanista d'Excursions Científiques, de l'any 1876. Gràcies a les 
cròniques que publiquen els seus membres, i en especial Artur 
Osona, coneixem detalls i camins que el temps hauria esborrat. 

ELS RIUS SENSE PONT l AMB SORT 


Ara toca parlar de ponts. El progrés contra la natura, perquè un 
pont és un atemptat ecològic, tal vegada el primer. És el pont que 
permet a la gent viatjar, els intercanvis, el comerç. Abans dels 
ponts els rius eren nets, els boscos feliços i tothom vivia d'una 
manera sostenible i passant gana. 


Vet aquí una recreació literària, abans de centrar-nos. I és que cal 
recordar el genial Suero de Quifiones, que no era del Maresme, 
que era home de ponts, d'un pont que va guardar amb la seva 
vida. Som al segle quinze i la història és de veritat i autèntica, i al 
meu professor Martí de Riquer l'hi agradava d'explicar-la i a mi 
repetir-la. El tal Suero, home de la província de León, tenia un 
pont de la seva propietat al riu Órbigo i va decidir que per passa- 
hi ho haurien de fer sobre el seu cadàver. Dotzenes d'aventurers 
hi varen deixar la pell vora les aigúes perilloses, ja que en Suero 
era destre amb les eines militars. La cosa va acabar per intrigues 
polítiques i l'autoritat el va fer deixar expedit el vial bloquejat. 


Una altre història de ponts que explica mestre Cervantes: "Un 
caudaloso río dividía dos términos de un mismo sefiorío. Digo, 
pues, que sobre este río estaba una puente, y al cabo della, una 
horca y una como casa de audiencia, en la cual de ordinario había 
cuatro jueces que juzgaban la ley que puso el duefio del río, de la 
puente y del sefiorío, que era en esta forma: Si alguno pasare por 

esta puente de una parte a otra, ha de jurar primero adónde y a 
qué va, y Si jurare verdad, déjenle pasar, y si dijere mentira, 
muera por ello ahorcado en la horca que allí se muestra, sin 
remisión alguna". 


No és cosa senzilla, això dels ponts. Però hem de recordar una 
obra de gran envergadura, la més important d'Espanya del segle 
divuit. I és que el rei Carles Tercer va fer construir el pont de 
Molins de Rei cap a l'any 1763, per tal que el Camí Real de Madrid 
a Barcelona i a França fos de trànsit més suau. Notem curiosos 
que en l'obra hi va treballar mà d'obra esclava, de moros presos 
en alguna batalla d'aquelles, una gent que no havien pensat mai 
que aixecarien un pont de 440 passes sobre el riu Llobregat. La 
mà d'obra barata es feia servir sovint, l'any 1776 el viatger anglès 
Joseph Tovvsend explica que quan era vora de Barcelona "vàrem 
haver de creuar un riu, on vaig comptar cinquanta criminals, ves- 
tits de verd, dedicats a neteixar la llera del riu, mentre guàrdies 
estacionats a una distància prudent vigilaven que no s'esca- 
pessin". 


En alguns rius ja en temps medievals es varen fer ponts de pedra 
per passar, de bella figura, molts encara adornen viaranys bos- 
cosos. Però en aquest territori maleit, tancat pels rius Besòs, Mo- 
gent i Tordera ni un de sol n'hi havia. Extraordinària situació. El 
Besòs i el Tordera eren una frontera pel Camí Real de França en 
el trajecte de la costa. I el Mogent per tots els camins que del 
Maresme anaven al Vallès. Però bastir un pont suposava molts 
doblers i els que ho decidien no sabien d'on treure'ls. De fet una 
obra tant important com el nou Camí Real de Parpers que es 
comença a construir a finals del segle divuit es va abandonar a 

causa de l'elevat cost dels ponts que calia fer per superar diversos 
torrents. 


Venien de Barcelona i deixaven les muralles enrere. Trobaven el 
Fort Pio i el camí que passava pel Clot i per Sant Martí de 
Provençals i és que anaven a Santa Coloma de Gramenet. D'altres 
seguien el Camí Real de la costa, antic i principal, i anaven a Ma- 
taró i enllà. Però uns i altres trobaven el riu Besòs, una frontera 
natural feta d'aigua. Ara passem pels ponts i ni el veiem el riu, 
però al llarg de segles de pont no n'hi havia i tot era més com- 
plicat. Molt més complicat. 


Amb la rierada engegada tot el trànsit s'aturava, que pel Besòs no 
hi passava res. I tocava esperar nivells raonables de caudal. Però 
és que fins i tot s'aturava la guerra. Quan els gavatxos varen 
ocupar el territori, el Besòs no els deixa avençar. Ho diu el baró 
de Maldà: "Duhesme ab vuit-cents hòmens francesos, de Barcelo- 
na per anar a Mataró. Í com los inglesos los impedeixen lo pas de 
la carretera real de la marina, anaren a passar per Sant Jeroni i 
Montalegre. Allí aon trobaren uns grans sometents que els re- 
trassaren, ab molta pèrdua, obligant-los a baixar a Badalona, aon 
les fragates ingleses los feren un gran foc molt violent. Veient 
això, se'n volgueren tornar a Barcelona, i, havent-hi llavores mol- 
ta aigua a Besòs, tingueren que tornar a Badalona a fer nit". D'al- 
tres vegades era l'equip de casa qui rebia. Així quan el general 
Milans del Bosch va organitzar una acció per alliberar Barcelona 
d'aquella gentussa forana un devessall d'aigua en aquest riu 
empipador ho va engegar tot a rodar. 

Ara seguirem les anotacions del baró de Maldà, de les dècades 
finals del segle divuit, per aprendre què s'havia de fer quan el 
Besòs et venia a trobar. El nostre noble vivia a Barcelona de 
renda, vull dir que gràcies a Déu no treballava, i així va poder 
escriure el Calaix de Sastre, un recull de tot el que cada dia feia i 
tot el que sabia de l'actualitat. Tenia un casal a Badalona, a les 
cases de Llefià, que es deia Can Peixau, masia destruida el 1957. I 
quan hi anava havia de travessar el Besòs. 


Quan baixava poca aigua era fàcil i el podien travessar a peu, a 
cavall o amb carros, empipats per la sorra i el fang, però ni perill 
ni equilibris: "no havent-nos embarassat gens ni mica lo Besòs 
L...J pués que, ab tot d'haver-hi prou aigua, no era tanta que nos 
tiràs dret a mar, que hauríem quedat pla ben frescos". Però quan 
hi havia aigua tot es complicava i calia ajudar-se dels professi- 
onals que es guanyaven la vida en aquest menester. Uns feien el 
servei de bous: "En sent a la vora de la torre d'en Fargues, ha vin- 
gut lo doctor Cases i pujat-se'n al birlotxe, i eixit-se'n lo Po Maria 
i en Jaume, per muntar a la carreta i passar ab los bous d'en Ba- 
daló lo Besòs. Estos han anat segurs, i nosaltres dintre del bir- 
lotxe, fora de la mula d'en Francesc, que al mig de l'aigua d'arri- 
bar un poc més del botó de la roda xica, se'ns hi és ajaguda, fins 
que, acudits los passadors, no sé si sis o vuit, l'han alçada, des- 
pués de desenganxada dels tirants del birlotxe, i prosseguit bé 
l'ampla i llarga carretera de Besòs". 


El text parla dels passadors que en èpoques de pluja i quan el riu 
baixava d'ample es llogaven per portar les persones a l'altre 
costat. També en deien cristòfols i feien el que podien carregant 
la gent a l'esquena. I és que Sant Cristòfol, segons ens explica 

Jacob de la Voràgine, com que era de gran estatura es dedicava a 
ajudar les persones a travessar rius tot carregant-los sobre l'es- 
patlla, i en certa ocasió al nen Jesús. Però arribar a eixut no es- 
tava garantit perquè més d'un cristòfol i client hi van deixar la 
vida en ser arrossegats per les aigúes poderoses. 


Ofici perillós. Un dia, diu el de Maldà: "Molt crescut i roig que 
anava el Besòs, i aixís revenint a estones, que podrà ser que no 
pugam demà matí tornar a Barcelona, tenint-nos aquí que de- 
tenir fins i a tant que el Besòs nos déixie passar". L'endemà: "Per 
l'averiguació de com anava la riuada, han partit a veure-ho doc- 
tor Josep Cases, Po Maria i Juan de Dios, ab en Janeta, conductor 
de la viola. I, en efecte, era furiosa la corrent, ab l'aigua roja, i los 
viatjants, ab carros, carretes i volants parats, tenint que esperar 
los conduissen ab diferents tiros de mules previnguts, i a més ab 
la direcció dels passadors, que feien pagar dos pessetes per per- 
sona. S'han vist molts ab treballs, bolcats carros i ajagudes les 
mules al mig de la corrent, oint-se crits i renecs dels carreters, i 
sempre era exposició temerària lo voler arriscar-ho, lo que ha fet 
precaucionar als referits que han anat a contemplar-ho, perquè 
no passàs en avant lo cotxero Francesc, que estava detingut a 
l'altra part de la riada, i que, luego d'avisat, ha pres les de Vila- 
diego, tornant-se'n ab lo birlotxe a Barcelona. I nosaltres, que dis- 
frutant més de la diversió de la campanya, no se'ns en dóna res, 
prepararem nostra marxa per lo divendres vinent, ab tal que ho 
permètia lo senyor Besòs". 


En carta enviada al bisbe de Barcelona el 3 de febrer de 1834 els 


regidors de Sant Adrià diuen que: "Se ha de saber que en San 
Adriàn de Besós hay de tiempo inmemorial una sociedad de hom- 

bres jovenes y viejos llamados pasadores, los primeros en nú- 
mero indefinido, pero que ordinariamente acostumbran ser unos 
treinta, y los segundos en número fijo de doce, a cuyas plazas de 
viejos, ascienden los jovenes por rigurosa antigiedad. Los jovenes 
hacen el trabajo penoso de pasar las gentes a cuestas o al hom- 
bro, por el rio Besós, cuando tiene avenidas, y los doce viejos son 
los que cuidan de poner las palancas en el dicho rio y de recoger 
por tandas de tres en tres su producto diario, del cual una tercera 
pare a la obra de la Iglesia por la que tiene obligación de man- 
tener las palancas, quedando las otras dos en compensación del 
trabajo y jornal". 


M'expliquen que a Sant Pol, quan la riera de Sant Pol o de Vallalta 
baixava plena, també tenien un cristòfol que ajudava a passar la 
gent. I en certa ocasió, a mitja riera, se li va acudir a un passatger 
de preguntar al cristòfol, quina hora és2. Aquest va entendre que 
volien ofendre l'honor local i, enfadat, va deixar caure el passat- 
ger, que va anar directe de culs a l'aigua. Quan ja estava ben 
remullat i xop com un ànec, va adonar-se de la impertinència de 
la seva pregunta. En altres zones de rius potents hi havia un sir- 
guer que col-locava una corda de banda a banda i cobrava un ral 
als que volien creuar el riu sobre la seva barca. Però no hi ha no- 
tícia en aquests verals d'ofici tal. 


Espigolant els diaris antics són constants les notícies de rius 
insuperables i del desori. L'abril del 1842 "una avenida del Besós 
se llevó dos caballos de la galera de Isidro Nonell, la cual quedó 
encallada en medio del rio. Afortunadamente pudieron salvarse 
todos los pasajeros". L'octubre del 1846: "La diligencia de Francia 
que salió de esta capital a las cinco de la tarde del sàbado, sufrió 

una desastrosa avería motivada hasta cierto punto por la 
lamentable falta de un puente que establezca la comunicación por 
carretera real sobre el Besòs. Dicho río estaba vadeable y no ofre- 
cía el menor peligro, pero quiso la desgracia que al atravesarlo 
una de las mulas del tiro tropezó y cayo dentro del agua, arras- 
trando a la que tenía a su lado y deteniendo el violento empuje de 
las demàs. El conductor y el zagal hacían activos esfuerzos para 
levantarlas, con tanto mayor motivo cuando un ruido sordo 
anunciaba una recia avenida. A los pocos momentos, antes de que 
el agua llegase a las ventanillas del carruaje que se había encla- 
vado entre las arena, los hombres que se dedican a vadear el río 
pudieron abrir las portezuelas y salvar a los pasajeros que es- 
taban poseídos del mayor terror". El francès Ernest Chauffard 
cap el 1865 no s'ho va passar be: "Als cavalls, l'aigua els arribava 
a la cintura, els transportistes cridaven com dimonis, als viatgers 
els tremolaven tots els membres, i l'advocat aprofitava l'oportuni- 
tat per explicar que feia tot just un mes que aquí mateix una di- 
ligència s'havia enfonsat". 


I és que no arribaven ni les cartes, com ens expliquen queixes de 
l'any 1851: "No deja de ser sensible el considerable atraso con que 
vienen a esta capital los correos tanto de Francia como de Ma- 
drid, por poco que se descomponga el tiempo. Respecto al pri- 
mero, creemos que mientras llega el deseado momento de que se 
establezca un puente sólido sobre el Tordera, el gobierno debería 
disponer el que se habilitase al menos un puente de madera de 
esos sencillos, económicos y de fàcil construcción como el que 
estableció la Empresa del ferro-carril sobre el Besós, y que 
mientras esto se verifique, nuestras autoridades se ocupasen de 
los medios que podrían provisionalmente adoptarse para poder 

pasar la correspondencia desde una à otra orilla por medio de 
cuerdas afianzadas en palos colocados à trechos en el mismo cau- 
ce del rio, ó por cualesquiera otro sistema que se considerase de 
fàcil aplicación, evitàndose de este modo los perjuicios que la falta 
del recibo de aquella ocasiona al comercio y à gran número de 
personas". 


I del Tordera en parla un francès cap a l'any 1825: "D'aquesta ciu- 
tat (Girona/ al riu Tordera, que no té pont, el camí és molt ample, 
però en mal estat, i la major part de la terra està sense conrear. 
Després de la Granota hem de passar el Tordera per un pont de 
fusta mal girbat, i a vegades s'ha de travessar a gual. Però quan 
plou, per poc que sigui, és un torrent poderós que ho destrueix 
tot". Un any abans l'havia patit C.S.Cuynat que tampoc ho veu 
clar: "passem el Tordera per un pont de fusta en mal estat i a ve- 
gades a gual i sense dificultat, però a la menor pluja es converteix 
en un torrent impetuós que inunda els camps veins". 


L'any 1885 l'arquitecte Pedro Garcia Faria, que havia fet la 
carretera de Mataró a Granollers, parla del "obstàculo difícil de 
salvar el cruce con el rio Mogent". I que "en varias ocasiones 
interrumpido el trànsito por no ser vadeable el citado rio (...J aun 
en condiciones ordinarias los vehículos únicamente pueden admi- 
tir la mitad próximamente de la carga de transporte porque al 
atravesar el cauce las ruedas se hunden en las arenas y acarreos y 
aquellas se atascan si es completa dicha carga, existe por otra 
parte un peligro grave originado por la misma causa, pues a 
veces el conductor del vehículo cree equivocadamente que este 
podrà cruzar el cauce imaginando que es poca el agua que con- 
duce, y otras se atasca enmedio del lecho de la corriente y le 

alcanza una de las avenidas repentinas tan frecuentes en verano 
L...j tanto que a veces ocurren sensibles desgracias personales de 
las que hay varios ejemplos en los cauces citados". El pont pro- 
jectat passa a l'oblid i trenta anys després Josep M. Draper escriu 
al periòdic El Vallès que: "La carretera de Granollers a Mataró la 
trovem sense pont en el principal riu que atravessa o sia el 
Mogent, que quasi mai està sech y que en moltes ocasions no és 
vadajable quedant allavoras inútil en sa trajectòria". 


A molts llocs la necessitat va dur a construir una mena de palan- 
ques precàries, uns taulons sobre unes potes de fusta ancorades 
al riu per facilitar el pas, i quan l'aigua se les enduia, tornem-hi. 
Però els que anaven a peu podien intentar la travessa. Un dia el 
Besòs "per ser sech no tinguérem necessitat de valernos dels tau- 
lons que hi posa un vehí pera que servéixen de passeras". Il un 
altre dia, i és l'any 1884, un excursionista, Heribert Barallat, ens 
ho explica: "Nos encaminarem després cap a Sant Fost, passant 
per la palanca estesa sobre'l Besós, qu'ens obligà a demostrar 
qu'eram bons equilibristas. Al peu de dita palanca hi ha un xaval 
que cobra los drets de passatje à l'anada, pero à la tornada no co- 
bra res". El mateix any hi passa Francesc Llorens i explica que el 
Besòs: "baixava molt revingut y deguérem atravessar fent perillo- 
sos equilibris sobre una mal nomenada passera, que no son més 
que taulons de 44 de gruix y un palm d'ample, mal extesos sobre 
lo llit del riu. Quatre quartos per persona val lo utilisar aquesta 
obra mestre Y no cal dir que 'ls pagàrem resignadament, satisfets 
al menos de no haver caygut y sufert un complert remull". 


Amb taulons, perill i aigua a vessar s'acosta el segle vint, que hi 
ha diverses carreteres noves, però de ponts res. I això es va aca- 

bar, que arriba el temps dels ponts ben fets. I encara que sembli 
increible no n'hi va haver un sobre el Besòs, pel tràfec de les 
persones, les mercaderies i els vehicles que sortien i anaven a 
Barcelona, fins l'any 1885 quan es va inaugurar el pont de ferro 
de Badalona, fet per la Maquinista Terrestre y Marítima, al 
mateix lloc on s'acostumava a travessar el riu a peu. Un aiguat 
se'l va endur l'any 1937 i es va haver d'esperar fins el 1944 per un 
de nou. 


Els altres ponts sobre el Besòs varen tardar més en ser construits. 
El de Moncada el varen inaugurar el mes de maig del 1911 i unia 
aquesta població amb Reixac i la Vallençana. El de Santa Coloma 
de Gramenet és inaugurat l'any 1915 i un aiguat de l'enduu el 
1943, però aviat en fan un de nou. El de Montmeló va ser cons- 
truit cap a 1922 i el ferotge aiguat del 1943 se l'endú, però en fan 
un de nou l'any 1959. 


I també ponts sobre el Mogent. El de Vilanova és de l'any 1885 i 
es va fer per comunicar la carretera d'El Masnou a Granollers: "El 
sistema de construcción es nuevo, de hierro y manpostería, des- 
cansando el puente sobre las pilas y estribos por medio de 
viguetas de hierro, con bovedillas". També va ser destruit per 
l'aiguat del 1943 i fet de nova planta l'any 1968. I als ponts de Lli- 
nars i de la Roca ja s'hi pot passar l'any 1921. 


Més dificultats d'aigua, les rieres malèfiques que no deixen viure 
en pau quan els núvols descarreguen, com el "rivo de argentona 
qui discurrit tempus pluviarum". Problemes hi ha fins que fan la 
conducció de les aigies d'aquesta riera cap a Barcelona: "Lo 
dessecament complert de dita riera, en sos recorreguts fins al 

poble d'Argentona, es de la segona meytat del segle XIX. En la 
primera meytat del darrer segle, l'aygua corrent arribava fins 
passat Argentona y era indispensable atravessar-la a salts, exis- 
tint-hi palanques en los principals camins". Llavors, amb fustes 
bastien un pont provisional, com el que el 1898 va dir prou, i s'ha 
d'esperar a l'any 1916 quan es posa la primera pedra del pont que 
deixa arribar a Argentona de manera positiva des de Mataró. Més 
avall, on la riera arriba al mar, el Camí Real ensopegava amb les 
rierades i llavors no es podia passar, i això fins ben entrar el segle 
vint, que no hi va haver pont. Í més amunt on la riera es diu de 
Dosrius, consta que el pont de pedra per entrar a aquesta po- 
blació va ser inaugurat el 1885. 


Notem que l'any 1848 al llarg de la costa es varen construir 28 
ponts de fusta perquè el tren, que per primera vegada treia fum a 
l'Espanya peninsular, pogués travessar el Besòs i una gran quan- 
titat de rieres, la més important la d'Argentona. Un dels ponts, 
gent que no volia que el tren arrenqués perquè tenien por de veu- 
re arruinats els seus negocis, el varen cremar unes setmanes 
abans de la inauguració. El pont del tren sobre el Bèsos: "fué des- 
truido en setiembre de 1850 por las terribles avenidas de aquel 
afio". Això ens ho explica Víctor Balaguer l'any 1857, que també 
assenyala que els ponts de fusta "hoy dia acaban de reconstruirse 
de mamposteria. El més notable es el que hay sobre el Besós, que 
tiene 1.127 pies". 


Informats, doncs, anem a caminar. 

CAMINS DE MUNTANYA 


Tenen història llarga perquè sempre hi han estat, cinc metres a la 
dreta o a l'esquerra. Són els camins que de segles lligaven les po- 
blacions principals i l'altra banda de la serra. Sempre pels colls, 
de geològica presència, i els han necessitat els romans i els cris- 
tians. Ara en seguirem sis, els més importants. Pascual Madoz al 
Diccionario geogràfico-estadístico-histórico de Espafia y sus pose- 
siones de Ultramar explica que, sortint de Mataró i passant per 
Argentona, hi ha tres carreteres que van al Vallès: "las del monte 
Parpés, la de Cardedeu y la de Vilamajor". Les dades que maneja 
són dels seus corresponsals i les hem de situar al voltant de l'any 
1840 i parlen de tres carreteres, més aviat camins de ferradura o 
de bast, adequats pel trànsit de persones i mercaderies amb ca- 
valls i matxos. Camins precaris, que tots eren "en mal estado" i 
sovint calia refer. I també seguirem els que passaven pel coll de 
Can Boquet, pel coll de font de sera i pel coll de Can Roda-soques. 


CAMÍ REAL DE PARPERS 


Trobes un document que parla d'un camí que va d'Argentona a 
Granollers i resulta que el varen escriure l'any 1362. De seguida 
imagines que era més antic i que si el fan servir per delimitar el 
territori d'un castell feia moltes dècades que era actiu, que la gent 
hi passava. Un altre paper de l'any 1405 diu que a l'alçada del que 

ara és el barri de la Torreta de Granollers hi passa el Camí Real 
de Granollers a Mataró. Tenim referències del segle setze que 
parlen del Camí Real de Mataró a Granollers i de posteriors que 
precisen que es tracta del Camí Real de Parpers. A vegades en 
diuen el camí de Parpers, o el camí de la Roca, o el camí de Vic, 
perquè a Granollers trobava el Camí Real cap aquesta important 
localitat a l'interior de Catalunya. 


Oleguer Taverner, comte de Darnius, a inicis del segle divuit ho 
explica així: "De Mataró a Vich, pasa a Argentona, y subiendo la 
montafia de Parapes, baxa al lugar de la Roca, donde dexa a la de- 
recha el camino que va de Barcelona a Hostalrich y a la izquierda 
el camino que va de Hostalric a Barcelona, continua hasta 
Granollers (...J Este camino hasta Granollers es bueno y casi ca- 
rretero componiendo la subida y baxada de Parapes". Explicant el 
camí a la inversa diu que: "llega a la Roca (...J hace luego una su- 
bida y pasa por el coll de Parapés, y tomando la baxada, va dere- 
cho a Argentona y de aquí a Mataró". 


El Camí Real de Mataró a Granollers el podem conèixer sense 
dificultat. És un camí natural, adaptat al territori, una obra dels 
segles. Sabem, per lletra del corregidor de Mataró, que a les da- 
rreries del segle divuit el camí era només adequat per anar-hi a 
peu o amb acémilas (matxos de càrrega), que en cada viatge po- 
dien portar dues quarteres de blat (uns vuitanta quilos), era un 
camí de ferradura. El comte de Darnius, unes dècades abans, ja 
diu que per poder-hi passar carros s'hauria d'arreglar el tram de 
Parpers. La limitació dels volums transportats augmentava els 
costos del viatge de les mercaderies dels traginers. 

Tot i que l'inici del viatge era Mataró, ara el farem començar a 
Argentona, davant l'ermita de Sant Sebastià. Aquí baixava el petit 
turó i es dirigia cap a la riera d'Argentona i el camí la seguia pel 
costat dret, una plana que els pagesos treballaven de valent. En 
arribar a la riera de Clarà sembla que hi passava un moment, i 
després per un pla voltat de conreus, i es dirigia cap a la 
muntanya deixant a la dreta la masia de Can Carreras (ara Can 
Navas o Bell Recó). Poc després baixava cap al fondo de la Ga- 
llega, travessava el torrent i s'enfilava pel turó tot superant el 
desnivell amb diverses voltes, obligades en un camí utilitzat per 
cavalls amb càrrega. Ara aquesta part del camí ha quedat del tot 
desfigurada fins arribar al coll de Parpers, on trobava la cruilla 
amb el camí carener que venia d'Òrrius i anava a Dosrius. 


Des d'aquest punt, on en temps medievals hi penjaven els malfac- 
tors, baixava decidit, deixant a la esquerra Can Parpers, un camí 
que l'any 1823 varen trepitjar centenars de militars francesos que 
anaven a atacar Mataró. I és en aquest tram que es conserven les 
restes més importants del camí centenari, sota l'ermita de Sant 
Miquel, ara un record de parets gastades. Del pas per aquesta 
zona en parla Carreras Candi l'any 1895, quan diu que: "Allí en lo 
embrancament de dos torrents, junt al antich camí de ferradura 
d'Argentona a la Roca, cridan primordiament la atenció unas 
altas y extensas parets que fa un temps foren capella dedicada a 
Sant Miquel". Després cal trepitjar la riera de Gasuacs vora Can 
Company de baix. A la plana es dirigia a la Roca però no queda 
gairebé res, que les carreteres les han fet a sobre. Arribava al 
poble sobre el rocam massís que hi ha darrera el castell, que va- 
ren foradar per fer la carretera actual. Creuava el Camí Real que 
sortia de Barcelona i duia a França per la collada de Panissars. 

Travessava el riu Mogent de mala manera, i en una època per un 
"pequefio puente denominado den Borrell". Abans d'arribar a 
Granollers passava per l'hostal de la Torreta. 


El corregidor de Mataró, el marquès de Filingeri, el febrer de 
l'any 1769, escriu al Real y Supremo Consejo de Castilla explicant 
que, donada la rellevància de la ciutat de Mataró, li calia obrir 
una porta important cap el Vallès, que els camins que hi havia no 
eren útils al creixement. Ho argumenta així: "que no menos tenia 
esa ciudad su astillero en el que sin cesar se construhian pinques 
de tres a seis mil quintales de porte y de todas otras embarcacio- 
nes, las que se construirian maiores a facilitarles camino de aca- 
rreo que comunicase con el Vallés, territorio I...) abundante de 
maderaje de construcción y mas de trigo del que era escasíssima 
esta ciudad, necessitando proveherse por transporte del mar, y 
extranjero, por lo difícil de ejecutarlo los labradores del Vallés 
con acémilas, y lo mas de dos a dos quarteras, motivo de su 
mayor valor y notable escazes en esa ciudad (...J pues llevando 
los labradores con dos acémilas mayores solo quatro quarteras de 
trigo, u otros granos, con las mismas conducirían en carros por lo 
menos de diez y seis a veinte I...) facilitaria la abundancia de los 
comestibles a unas y otras poblaciones con notable baja en su 
coste. De manera que con la diversidad de géneros y cosechas que 
eran en Mataró de vino y en el Vallés y montafia de trigo, queda- 
ría corriente el comercio". 


Es dibuixa una nova ruta, comencen les obres en la part de la 
pujada a Parpers des d'Argentona, i s'abandonen per manca de 
pressupost. És una obra inacabada, bona mostra de l'enginyeria 
civil del temps, i de la que encara en queden restes notables, i un 

pont de bella factura. Després d'aventures i desventures i cent 
anys més, cap el 1880 la carretera nova d'Argentona a la Roca, 
seguint un altre trajecte, està a punt per tota mena de vehicles, 
però encara no s'havia acabat de patir. 


L'any 1885, l'enginyer Pedro Garcia Faria parla de la necessitat 
d'un pont per creuar el riu Mogent a la Roca ja que amb la ca- 
rretera acabada "la frecuentación de la carretera que ha crecido 
con la substitución del antiguo y detestable camino que unía Ma- 
taró a Granollers por la carretera de tercer orden, no lo ha hecho 
en la escala en que lo hubiera verificado a no existir como obs- 
tàculo difícil de salvar el cruce con el rio Mogent". Fins i tot en 
aquest estat d'incertesa fluvial la concurrència era important. Te- 
nim una estadística precisa, sabem que del dia 9 al 24 de desem- 
bre de l'any 1888 hi varen passar "218 carros, 44 carruages, 333 
caballerias y 781 viageros'". 


És l'any 1920 quan es construeix el pont sobre el Mogent, per 
poder arribar a Granollers, sec i sencer. El pont de pedra 
d'Argentona, per superar la riera tot venint de Mataró, el promou 
l'any 1911 el diputat provincial de torn i el setembre de 1916 es 
col-loca la primera pedra. Amb tantes facilitats es va consolidar 
un trànsit potent en els dos sentits. 


CAMÍ REAL DE MATARÓ A CARDEDEU PER ARGENTONA I CAN RIBOT 


En fer els límits entre el castell de Burriac i el de Dosrius l'any 
1361 diuen que la divisoria passa per les terres del mas Spinalb i 
per "via per carrariam que ibi est per quam itur a Cardedeu ante 
podium de farners in carraria antiqua, que est carraria inferior". 

Parla dels "honorem den terrades". De "per dictam carrariam per 
quam itur a Cardedeu". Í també per: "honores mansi spinalb ver- 
sus ad caminum per quod itur de loco de Cardedeu ad locum de 
Argentona, quiquidem caminus seu via est supra mansum spi- 
nalb" i per luertet. Les indicacions són clares: el camí d'Argentona 
a Cardedeu passava per terres de Can Terrades, per terres l'Espi- 
nal i per Lluertet. Les restes del camí que resisteixen el pas dels 
segles estan situades en aquestes localitzacions. I el tram de 
l'antic Camí Real que baixa de Can Ribot a la riera de Dosrius en- 
cara és límit dels municipis d'Argentona i Dosrius. L'any 1405 es 
produeix la delimitació del terme del castell de la Roca i el docu- 
ment assenyala la carretera de Cardedeu situada sobre terres del 
mas Espinalb i en un lloc on conflueixen els límits dels castells de 
la Roca, de Burriac i de Dosrius. Documents posteriors parlen del 
camí o carretera de Cardedeu, del Camí Real de Misser Prats, una 
masia ara enrunada que hi ha a l'inici, sobre la riera de Dosrius. 


En una minuta de 1788 llegim que hi ha dos camins cap el Vallès, 
el de Parpers i el que "va por un monte nombrado Miserprats y 
Va a parar a la villa de Cardadeu". La facilitat de trànsit va fer que 
Francisco de Zamora, el viatger curiós hi passi dos anys abans, el 
mes de desembre. Diu que de Mataró a Argentona va tardar una 
hora i que d'aquest darrer poble a Cardedeu varen ser tres hores 
més. "Salimos de Mataró para ir a Cardedeu, pasando por el pue- 
blo de Argentona. (..) Llegamos a Cardedeu, que es una villa situ- 
ada en una llanura bastante agradable, y con agua con que se fe- 
cundan sus cercanías. El pueblo parece que està acomodado, por- 
que a més de los frutos, del trigo, etc., se dedican a criar y a en- 
gordar cerdos que venden para el abasto de Barcelona. A este fin, 
siembran anualmente prados artificiales de algunas raices y hier- 

bas, pero especialmente de ràbanos y nabos de buey, que adquie- 
ren una magnitud extraordinaria, los cuales, picados y cocidos, 
los dan a los cerdos y también a los bueyes, de cuyos animales vi 
algunos pares excelentes. Conservan muy buenos bosques en las 
mismas cercanías del pueblo, que pertenecen a los labradores'". 


Potser ens trobem davant del camí més important dels que sor- 
tint de Mataró lligaven les dues bandes de la serralada d'antic. 
Però es tracta d'un trajecte totalment oblidat a diferència d'altres, 
com el de Parpers, que queden a la memòria. Arrencava a la riera 
de Dosrius, pujava cap el turó de la Creueta i vora Can Ribot i cap 
al coll dels Castellans, ara ocupat per la urbanització de Sant 
Carles. Aquest trajecte de pujada el camí en gran part el podem 
reconèixer i seguir en mig del bosc tot i que en alguns trams està 
ple de vegetació, és un fòssil resistent des de temps medievals i 
un patrimoni a conservar. Dalt del coll la zona està plena de cases 
i el camí ha estat substituit per carrers asfaltats, però alguns con- 
serven el trajecte original. A la baixada cap a Cardedeu sota el 
turó de Ridemeia hi ha una pista moderna que s'ha menjat el ca- 
mí i només en queden alguns rastres a la part alta i cap al final. Ja 
no hi trobaràs res a la plana quan travessava el riu Mogent, ple 
de carreteres de tota mena. Després travessava el Camí Real de 
Barcelona a França. En arribar a Cardedeu queda el record en un 
carrer que duu el nom de Mataró. 


CAMÍ REAL DE MATARÓ A LLINARS, PER DOSRIUS I CAN BORDOI 


Era real el camí que anava de Mataró a Llinars del Vallès passant 
per Argentona. I per Dosrius, localitat de tres-cents habitants, 
entre els de les masies i el nucli del poble. Però en temps me- 

dievals hi havia dos hostals pel servei dels viatgers: un a càrrec de 
Bartomeu Vinyamata i l'altre propietat de Pau Tarau, i això expli- 
ca que per aquí hi passava una ruta important. Quan l'any 1405 
es produeix la delimitació del terme del castell de la Roca, se- 
guint les fites es parla del camí de la Maresma que baixa cap al 
Mogent, però dins el terme de la Roca, i que després va a trobar 
el Camí Real. Les indicacions fan pensar que es tracta d'aquest 
camí. Documents posteriors diuen que és el camí d'anar a Vic pel 
pla de la Calma, al Montseny. 


El 1814 el Prontuario de la mayor parte de los caminos y veredas 
del Principado de Catalufia, ressenya un camí que surt de Mataró, 
Va Cap a Argentona, passa per la riera de Dosrius, per la masia de 
Can Bordoi, arriba a Llinars i després a Vilamajor. El camí con- 
tinua cap el pla de la Calma fins a la masia de Collformic, passa 
pel Brull, per Seva, per la Posada dels Frares i té com a final Vic. 
Aquestes distàncies increibles es feien a peu, i no passava res, 
només el temps. En Parés, el pintor mataroní, em diu que fa anys 
i anys va dibuixar a una senyora molt vella que li explicava que 
de jove havia anat de Camprodon a Mataró a peu, i dormia a les 
masies. Oleguer Taverner, comte de Darnius, a inicis del segle 
divuit explica que el camí de Llinars: "sube luego a la montafia y 
baxa después al lugar de Dorius de donde va enderechura a 
Mataró Í...J de Llinàs a Mataró es todo subida y baxada, cubierto 
de bosque, muy solitario y desfilado, aunqué se puede hacer bue- 
na carretera". 


Caminem-lo pam a pam, i sabrem què havien de fer els avis. A 


Argentona baixem des de Sant Sebastià i després d'una estona de 
passar vora camps hem de trepitjar l'ampla riera que ens durà a 


41 


Dosrius. Sorra i canyes. Un paper de l'any 1866 ho explica així: 
"en el arranque se marcha por un camino carretero natural hasta 
Dosrius, que sigue la riera de Argentona, de curso inconstante y 
dominada por alturas cubiertas de bosque". 


Mirem Dosrius i cap a l'esquerra, seguim el torrent de Rials fins 
arribar on troba el torrent de Cal Rajoler, i sortim a la plana que 
hi a l'inici del camí que duu a la font del Sot. Aquí, mig amagat, 
trobarem un tros curt del Camí Real original, que transcórrer 
sota bosc, amb molta erosió. I el seguim fins que el trenca la 
carretera de Cardedeu. La travessarem i a l'altre banda tornem a 
trobar el camí original. Es un tram abandonat i que conserva 
molt be la dimensió i l'aspecte original del camí, amb una gran 
erosió i cobert de vegetals. Són uns cent metres d'aventura, que 
hem de passar per una petita brolla i molt d'embolic de branques 
i troncs. En sortim ferits i contents. El camí continua a cel obert, 
en bon estat i utilitzat per caminants i ciclistes. Presenta també 
molta erosió i tot pujant va dret en direcció nord cap el seu 
objectiu. Al cantó esquerra tenim el sot de Can Bosquets, i aviat el 
camí que anem seguint es bifurca a esquerra però anem endavant 
i de seguida gira a la dreta, però, tot i que costa de veure el Camí 
Real continua recte. Torna a ser un tram abandonat però fàcil de 
recórrer i molt bonic, ja que conserva un cert aire de misteri per 
la vegetació que el decora. Arribem al final del tros perdut per 
trobar la continuació del camí que hem deixat fa uns minuts. 


Sempre amunt hi ha desviacions a dreta i esquerra. És un trajecte 
de gran bellesa per les alzines i les molses que li donen color, i 
alguna pineda a la part de dalt. Tot d'una deixem la foscor dels 
corriols i ens arriba la llum d'uns camps de cereals, i és com un 

sotrac. Aquí tot és vida. Sortim de la fetillera sensació cap als pins 
que vigilen. I ara si que s'acosta aventura perquè el Camí Real, 
que continua a la dreta, s'ha perdut del tot i cal trobar-lo o 
imaginar-lo amagat i brut de branques. I ens en sortim en arribar 
a un camí fet i dret. Poc després el deixarem per enfilar-nos a 
l'esquerra i continuar per on passaven les acémilas i tothom. 
S'acaba la pujada quan trobem l'ampla pista que careneja tota la 
serralada. Seguir el camí antic és impossible, perquè l'han menjat 
les successives reformes dels vials. I arribem a Can Bordoi. 


I ara l'embolic de la baixada cap a Llinars. Aquí ensopeguem amb 
un problema de difícil solució si no trobem un mapa que detalli 
de manera precisa el trajecte. El de Garriga i Roca de l'any 1844 
és fàcil d'interpretar, però sí el que indica s'ajusta a la realitat 
resulta que el camí de baixada va ser engolit per les labors 
agrícoles. I només en resta un record a la part baixa cap a Can 
Canal, i després tot ha desaparegut per diverses carreteres i vies. 
Es travessava el riu Mogent pel "puentecito de Llinàs", tal com 
explica Josep Antoni Simon l'any 1788, i per la riera de Giola a 
tocar de Llinars del Vallès. 


Els anys quaranta del segle dinou hi ha un moviment de reforma 
d'aquest camí per fer-lo adequat per passar-hi carros. Així que 
s'aixequen veus per tal d'obrir una carretera de debò que fes el 
trajecte cap a Llinars. L'arquitecte Miquel Garriga i Roca fa el 
projecte de la nova via, i el 1844 dibuixa el mapa de la reforma i 
parla de la necessària "nivelación de la cuesta de la casa Bordoy". 
A ell es deu la planificació de la carretera que havia de començar 
a Argentona, i a la cruilla de la riera de Pins i la d'Argentona 
dividir-se entre una branca cap a Granollers i una altra que havia 

de passar per Dosrius, superar el coll de Can Bordoi i baixar cap a 
Llinars. 


En un article publicat l'any 1846 Garriga escriu que de les 
carreteres que cal obrir: "ninguna es tan imperiosamente recla- 
mada en razón a los considerables beneficios que podría reportar, 
como la línea de camino entre la ciudad de Mataró y el pueblo de 
Llinàs. La incontestable utilidad de dicha carretera, hace que 
solamente indique por ahora el objeto y el beneficio en general 
que podría procurar à éste país y à la nación entera el simple 
gasto que su realización exige, dejando para otra ocasión el expla- 
nar mas detalladamente la idea de la linea de camino que ofre- 
cería ú mi ver mas solidez, conveniencia y economía, con in- 
dicación del coste de la misma, y de todos sus accesorios. Patentes 
son las inmensas ventajas que produciria este camino esplotando 
por su medio las ricas y abundantes maderas que hoy día se 
pierden en las faldas del Monseny, sin apenas provecho alguno y 
al propio tiempo que por desgracia se carece de ellas en las 
inmediaciones de los arsenales y astilleros espafioles. En efecto, 
conducidas aquellas maderas à la playa de Mataró y demàs 
puntos de la costa, cuya bella situación està fuera de duda, con la 
destreza y habilidad de sus acreditados constructores se satisfa- 
rían muy pronto las celosas cuanto recomendables ideas de los 
dignos diputados à Cortes y en especial las del Sr.Pinzon emitidas 
en el seno del congreso, y dirigidas à probar lo inoportuno de 
haberse encargado la construcción de buques espafioles en 
Inglaterra y en otros puntos del extranjero, pudiéndose construir 
en el país con tanto acierto como economia. Cuando se trata al 
parecer de sacar à nuestra reducida marina del estado de 
abandono en que por tantos afios se la tuvo sumida, cuando se 

aparenta volverla à la altura en que se encontraba en la víspera 
misma del malhadado combate de Trafalgar, muy oportunas 
seràn a nuestro entender las reflexiones que hagamos para 
probar los beneficios inmensos que deben esperarse con la 
abertura del camino que nos ha sugerido estas lineas. Constru- 
Yase una comunicación cómoda y económica entre Mataró y el 
pueblo de Llinàs y las maderas del Montseny iràn à abastecer los 
arsenales y astilleros de la península y contribuiràn en buena 
parte à realzar una marina digna por cierto de mejor fortuna". 


Tot i amb els plànols damunt la taula l'obra es va anar enda- 
rrerint a causa de les turbulències polítiques i econòmiques. Les 
coses varen canviar amb l'empenta del Tercer Pla de Carreteres 
d'Espanya de l'any 1877 i l'any segient amb el Pla de Carreteres 
Provincial de Barcelona que fa la diputació i que planifica 
l'enginyer Melcior de Palau. L'obra no va arrencar fins que 
l'enginyer Pere Garcia Faria hi posa mà i sembla que va ser degut 
a la seva autoritat i energia que va anar endavant. En un do- 
cument del dia 18 d'abril de l'any 1883 Garcia Faria diu que ara si 
que anava a fer-se de veritat la carretera, i per arribar a Dosrius 
ja no s'haurien de fer malabarismes: "dicha riera no serà ya en 
adelante el camino que seguiràn los vehículos cargados, que hasta 
hoy no tenían otro recurso que aceptarla por hacer las veces de 
camino vecinal hasta llegar a la carretera de Mataró a Granollers 
en razón a que desde el día en que se halle construida la carretera 
llamada ramal de Llinàs ya los carros y los mismos peatones 
discurriràn por esta vía perfeccionada dejando de seguir la citada 
riera, en cuyo cauce los transportes se hacen en pésimas condi- 
ciones económicas". L'any segúent, el dia 25 de juliol, diversos 


45 


ajuntaments del Maresme i el Vallès es dirigeixen a les autoritats 
per tal que es permeti passar pel tros ja construit de la carretera 
"a toda clase de carruages en trànsito (...J en todo su trayecto uti- 
lizable (...J por hacerse dificultosa la circulación por la riera por 
el mal estado de esta". L'obra va endavant i l'any 1885 s'inaugura 
de manera oficial la carretera i el magnífic pont que supera la 
riera de Rials que ben a la vora s'ajunta amb la riera de 
Canyamars i pren el nom de riera de Dosrius i més endavant 
riera d'Argento-na. A partir d'aquell moment el trànsit 
entrebancat per la sorra ja no és necessari i el camí antic passa a 
l'oblit. 


Ara ja es podia anar fins a Llinars, però faltava el pont per tra- 
vessar el riu Mogent. En una memòria del dia 10 d'agost del 1885, 
Garcia Faria, parla de la necessitat del pont que el riu és 
"obstàculo difícil de salvar", i que sovint el trànsit queda parat 
perquè baixa molta aigua i el pont mínim que hi ha no era massa 
útil. Ell mateix fa al plànol però com que no hi ha diners doncs no 
es va construir. Al periòdic El Vallès, del dia 19 de maig del 1906 
Josep M. Draper escriu que el Mogent "quasi mai està sech y que 
en moltes ocasions no és vadajable". Varen haver d'esperar uns 
anys fins que el 1921 finalment ja és a punt. 


CAMÍ REAL DE SANT GENÍS DE VILASSAR A GRANOLLERS PEL COLL DE 
CAN BOQUET I PER LES CASES DE VILANOVA DEL VALLÈS I PALOU 


A Vilassar, que anem a la muntanya, sota la mirada del sant que 
dirigeix el poble, i és camí que puja. I mil anys de passar-hi, i un 
embolic de noms d'un camí principal, real, d'ample recorregut, 
que unia poblacions però també dos mons. A Vilassar és el camí 

de la Costa i el camí de Boquet. I al Vallès és el Camino de Gra- 
nollers a Vilasar o de Cuquet i lo camí passant per lo Molí de 
Coquet. 


Fem història. Tenim un pergamí de l'any 1405 que explica els 
límits del castell de la Roca i que parla del camí de Granollers à 
Montornès i a la Marina, que passa pel coll d'Arquers. Una 
escriptura de l'any 1622 diu que entre Vilanova i Granollers i 
enmig de propietats dels Bramasac, Colomer i Arquer hi ha el 
"camino regio per quem itur a villa Granullariorum ad Mari- 
timam". Notem que pels verals i a llevant d'aquest camí hi ha un 
pont de pedra "per quem antiquitus transibat camino" de Marina. 
I també un xaragall "qui antiquitus erat caminum". Diversos 
papers insisteixen en notar el "camí que va a Marina" situat prop 
del coll de n'Arquer, de la Parellada d'en Coscó, del lloc de Puig- 
cirera. En el document de l'any 1405 el límit travessa un torrent, 
tal vegada el riu Mogent, i prossegueix pel "camí que de Gra- 
nollers va à las parroquias de Alella y Tayà". Després el límit puja 
per la riera de Sant Lleí (ara la Casa Alta), segueix pel torrent 
d'en Cuquet "fins al lloch hont lo camí de Vilassar baxa à dit ter- 
me, y hont, acabant lo limit de Mont-tornés, començava lo del 
vehí castell de Sant Vicens". 


Resumint. Aquest camí a inicis del segle quinze sortia de Gra- 
nollers i anava a Palou i superava el coll d'Arquer, passava pel 
molí de Bramasac, travessava el Mogent i arribava a l'Arrabal (Vi- 
lanova), on creuava el Camí Real de França. Continuava cap a les 
muntanyes tot seguint la riera d'en Maimó o d'Ardenya i passant 
per quatre molins fariners: el Molinet, el d'en Maimó, el Molinot, 

el d'en Cuquet, i arribava a Can Boquet i baixava a Vilassar. 


Arriben uns de la capital, excursionistes de quan s'inventava 
passar pel bosc sense cap motiu econòmic. El mes de gener del 
1882 estan aplegats a la plaça de Vilassar: "emprenguéren lo camí 
de Sant Mateu, que per la montanya serpenteja entre boscos de 
tarongers, pinedas, ginesteras y mil arbussos boscans de flayres 
ubriacadors, fentse curta l'hora que s'emplea en tan agradable 
camí, per las belleses que l'engalanan y per los punts de vista que 
é cada pas se descubreixen". Tres anys després hi tornen, que 
havien quedat contents: "sortint del poble à las 7h 25, en direcció 
NO,, als 15 minuts tombàrem al E., deixant enfront nostre la casa 
de Ca'l Estrany y al poch rato tombàrem a la esquerra y seguirem 
al N. per ràpida costa de penosa ascensió a causa de la poca 
tenacitat y firmesa del terreno, que en nostra Costa es de sauló. 
Dificultan no poch lo pas los innombrables y colossals blochs que 
s'aixecan en grans pilas per tot arreu. Als 20 minuts deixàrem à 
la esquerra, ó sia al N.O., lo camí que passant per lo Molí de 
Coquet, arriba a Vallromanas'". 


Més memòria. Seguirem la descripció que fa Artur Osona, ben 
precisa, i que ajuda a ensenyar la ruta. Des de Can Boquet toca 
baixar i al cap de cinc minuts a mà esquerra hi ha la casa no 
habitada de Can Guardiola. Uns quinze minuts més i travessa el 
torrent tot baixant cap el Sot de Can Miqueló. Tornar a travessar 
el torrent després de deixar a mà dreta Can Balleu, Can Mamet, 
Can Vidrier i Can Garimbau. Ara baixar tenint a mà esquerra el 
torrent i a la dreta Can Miqueló i després travessar el torrent 
quatre cops. Trobarem el molí d'en Cuquet a mà esquerra, "que 
s'alimenta de l'aygua de la copiosa riera que sempre corre fins 

durant la época més seca del estiu", i cinc minuts després tornar 
a travessar la riera a l'esquerra. Trobarem el Molinot, que el segle 
dinou ja era una ruina, i poc després passar la riera cap a la dreta 
i deu minuts travessarem sota l'aqueducte de reg de Can Maimó: 
"casa situada a la desembocadura de la gemada vall, rodejada 
d'esplèndida vegetació, té una ombrívola verneda, conreu y prats 
regats per las ayguas del torrent o riera y las cristallinas que 
brollan d'una font de mina, situada darrera de la casa. Es digne 
d'esment lo gran desnivell que s'observa en lo llit de la riera, puig 
en la vessant de la vorera esquerra, a pochs passos de la casa, al 
Oest, s'oviran los enderrochs y part de las parets d'un edifici que 
fou, fa dúas o tres centúrias, lo Molí de Can Maymó. Los es- 
mentats enderròchs are s'oviran com penjats en l'accidentada 
vessant entre l' bosch, a uns 15 o 16 metres de desnivell sobre l' 
llit de la riera, proba evident de lo molt que en poch temps rela- 
tivament, ha baixat lo nivell de la mateixa (15 a 16 metres), puig 
las ayguas pluvials en las fortas avingudas, han anat socavant lo 
terreno o sól de la riera, que essent sauló, com tot l'aixecament de 
las serras de la Costa de Llevant, ofereix poca resistència". I avall 
fins la confluència de la riera del Xargall o de Can Nadal. 
Deixarem a mà dreta Can Jornet i Can Mortuori i trobarem una 
bifurcació, a mà esquerra es podia anar a Vallromanes tot passant 
per Can Rey, per Can Pau i Can Morera, camí ara oblidat. I se- 
guint cap a Vilanova. 


I si ell hi havia anat jo també hi aniré pel camí de la Costa que 
puja al coll de Can Boquet i baixa a Vallromanes i després arriba a 
Granollers. Primer un carrer de Vilassar d'arbres i cases d'aire 
antic. M'agrada perquè torno a la meva infància noucentista on 
tot era més senzill. Aviat, la riera de canyes i flors blaves sota un 

castell de veritat, de senyors d'espasa, amos de pagesos. Pedra 
sòlida que ha aguantat la marinada i les voltes de la història, que 
com deien els grecs és circular. Sempre al mateix lloc, amb sort. 
Una mica més amunt el gran casal de Torremar insòlita aparició 
orfe de tota mena de tot. Amunt, veins de torres i atzavares i per 
una pista que hauríem de caminar de nit, per no veure-la i que 
abans era camí estret de ferradura. Revolt enèrgic i cap a dins 
del bosc, que deixem el camí d'ordre, per trobar un racó que els 
amants de natura vivim amb intensitat, una mena d'engorjat gra- 
tat pel vent i la pluja, que fa impressió, lluny de persona nada, se- 
creta estada que peus no trepitgen. Fragment intacte del passat 
de ferradura, sobre Vilassar. Tornem a l'autopista dels bonys. I 
per fer-ho més criminal hem de patir una llarguíssima paret a 
ponent, tanca de filats i ciment, murs i potser animals de guaita. 
El consol ve de llevant amb el mar i pins. Bruts de pols i suats 
d'agost trobem a l'esquerra el final ample i amagat, amb rocar i 
una mica de vent. Aquí també l'han oblidat aquests metres antics 
que et deixen arribar al coll de Can Boquet on hi ha la casa de 
Can Boquet i la creu de Can Boquet i també l'ermita de Sant Sal- 
Vador. 


Som en una plana magnífica, i el nostre camí ens durà a Gra- 
nollers. Un moment, però. Abans hem de creuar el camí carener 
que té tants noms, que els mapes antics en diuen camí de Can 
Gallemí i després d'aquest mas és el camí de Can Bernadó i des- 
prés és el camí de Can Boquet i enllà d'aquest mas és el camí de 
Cal Camat. Doncs en aquesta cruilla ja ho saps: a la dreta cap a 
Òrrius i llocs veins, i a l'esquerra cap a Sant Mateu i diverses lo- 
calitats i endavant cap el Vallès. El senyor Carreras Candi ens diu 
alguna cosa d'aquest indret: "Seguint uns quinze minuts més en- 

llà de dita confluencia o divisions d'aygúes, envers Sant Mateu, 
per lo camí de dalt de la serra, abans d'arribar a can Boquet, hi ha 
lo camí de Vilassar a la Fontfreda y a Vilanova de la Roca y la 
masía dita Cal Senyor. Es camí públich important, per comunicar 
a la parroquia de Sant Genís de Vilassar, ab algunes masies, ja en 
aygues del Vallès, y que de molt antich pertanyen a la dita 
parroquia del Maresma". 


Toquem la creu de Can Boquet i avall al redós de les cases de Can 
Valent, Cal Duc, Can Mamet i la font, Cal Vidrier, Can Miqueló. El 
camí més antic era la riera i a vegades algun tros sòlid al costat. 
Fer camins costava doblers i no n'hi havia. És la riera d'Ardenya 
per on baixem. Ensotats, verdura esponerosa arreu. I comencem 
a trobar els molins, primer el d'en Cuquet, endreçat i sencer. A la 
part més verge del torrent les restes d'un molí medieval que va 
deixar de funcionar segles fa, és el Molinot que algun paper 
anomena d'en Gili. Hi ha restes del camí a tocar de la paret i 
l'anem seguint més amb imaginació que certesa, però poc 
després trobem un pont mínim, enmig de la brolla de ribera, que 
servia per travessar l'aigua. Per la sorrenca i humida naturalesa 
peus d'home i de cavalls feien els viatges carregats de coses cap a 
la marina, que a la marina hi ha diners. És el novembre de l'any 
1696 un pergamí ens explica com uns malfactors assalten el Mo- 
linot per robar blat. Escopetes a la muntanya, veins que s'acosten 
a ajudar. Una imatge potent neix de la prosa jurídica del fet, 
l'únic moment de vida antiga que tenim del camí, perquè enmig 
de l'enrenou, "passa un traginer de peyx que ne aportave a Vallès 
a vendra". M'he enamorat d'aquestes dotze paraules que en Josep 
Samon de Vilassar ha tret a la llum, perquè puc tocar els serrans. 

Il anar baixant una miqueta fins que no pots més i has de tocar la 
pista. Passem un pont i la riera. Daltabaix, que dringa l'aigua. He 
fet algunes aproximacions enmig de la malesa per imaginar el 
recorregut original, ara però, ni es pot tastar. Més indicis vora 
Can Maimó, molí fariner que fa dos segles ja era en runes. çQuè 
Va passar a la riera que els molins els oblidessin fa tant de temps2 
Perquè avall de la riera encara hi ha més molins en aquesta ruta 
vella i vella. Francisco de Zamora hi va passar l'any 1787 i ens 
explica que: "mas adelante se pasa por un molino que llaman de 
Bramesacs en donde se muele y zierne por medio del agua que es 
de mina (...J caminamos después por una vega en que se cultivan 
càfiamos y fardanias y al cabo de ella està Granollers", hi és 
encara aquesta vellúria. 


CAMÍ DE MONTCADA A SANTA COLOMA DE GRAMENET TRAVESSANT 
EL RIU BESÒS, LA VALLENÇANA I EL COLL DE RODA-SOQUES 


Via centenària per enllaçar el poble de Moncada i les cases de 
Reixac amb Santa Coloma de Gramenet, i també amb Badalona. 
Papers vuitcentistes parlen del camino del Turó del Pollo i del ca- 
mí vell de Moncada. I sembla que té una història llarga, que Artur 
Osona, l'excursionista curiós, ens fa saber que al turó sobre el coll 
de Can Roda-soques hi ha les ruines d'una torre circular, tal ve- 
gada de vigilància medieval en un indret tant estratègic. 


Ens guia un mapa del 1792 per establir el trajecte. Toca travessar 
"el Besòs a vado" i deixar la torre dels Frares a mà dreta i passar 
per moltes masies de Vall Gensana: Tiraina, Escrigas, Valent, 
Cabreta, Teià, Carbonell, Riera, Rey, Roca i enfilar la pujada tot 
passant per Cal Soldat. Notem que el segle divuit l'edifici de Can 

Roda-soques ja era una ruina. 


Seguim la caminada d'Osona, que l'explica l'any 1890. Situats al 
coll de la casa esmentada toca baixar cap a Ca l'Artiller "hont 
serveixen molt be de menjar a preus arreglats. Sota de la casa hi 
ha una copiosa y rica font voltada d'exuberant vegetació". Des- 
prés "seguint la direcció O., en 10 minuts se va a la Casa de Don 
Jeroni, del terme de Moncada, que queda a la dreta sobre el camí, 
després d'haver passat per Can Roca". Passen per Ca la Rita, i 
Can Carboner "enfront de la qual casa's deixa a la dreta un camí 
de desemboscar, que va bosch amunt", és el que va a Sant Pere de 
Reixac. Després troben Can Carreras, Can Paciano, Can Rata, Can 
Filaire i la torre dels Frares "que queda a l'esquerra". I s'arriba al 
riu: "qual vorera esquerra 's segueix remotantla contra-corrent 
durant vuit minuts més, fins que's troba una palanca per la qual 
se passa 'l riu Besós". 


En aquells temps quan la gent començava a fugir de la capital 
l'estiu, s'havia organitzat una indústria d'esbarjo al vell camí de 
ferradura. Llegim en un periòdic barceloní de 1897 que "a Vallen- 
sana, entre Moncada y Badalona, la vall mes gemada de tota la 
regió y de tots los voltants de Barcelona, que en un circuit de dos 
Rilómetros compta 8 o 9 ricas fonts, s'hi està molt be. A Cal Ar- 
tiller, Can Feliu y Cal Olaguer donan aculllment y menjar à preus 
módichs'". 


Passen els anys i una nota de premsa, del juny de 1932, ens dóna 
més dades de l'entorn: "El diumenge passat es celebrà el dotzè 
Aplec de la Sardana que fins ara s'havia fet a la Conreria i que 
enguany, en vista de l'escassedat d'aigua que allí hi havia, aquest 

any s'ha portat a cap en el lloc anomenat a 'Cal Toi' situat en la 
Vall-sana, avui en dia dit Vallensana. Fou una festa esplèndida, en 
la que al matí, quan tot just trencava l'auba, en els nostres carrers 
i places ja es notava un moviment extraordinari. El jovent, poc 
habitual a llevar-se aquestes hores exclamava: Quin cel tan blaul 
Quin aire tan reviscoladorl I els ulls s'omplenaven de vida i els 
cors d'alegria. Al lluny s'ovirava uns nuvolots negres que 
semblaven podien malmetre la festa, més això no estemordia els 
ànims de xics i grans que cridaven i cantaven alegrois, tot fen 
camí vers les nostres properes muntanyes fins que en arribar al 
coll anomenat Roda-Soques que separa la nostra prada de la Vall- 
sana allí trobaves que hom s'hi aturaba per a pendre alenada, per 
agafar tot seguit la devallada fins a ca l'Artiller, on la gent 
començava a buscar un lloc a propósit on posar els atuells per el 
fer la minestra i pasar el dia. El turó de cal Toi, cases i fonts dels 
contorns, quedaren en cosa de dues hores plenes de gent. 


Més en ésser les nou del matí començà a ploure, però no fou res i 
el moviment de la festa continua. Deixant-se s endur tot seguit la 
veu de les cobles que cridaven a dansar. Quin brugitl Quina 
animaciól Hi havia gent de totes les nostres contrades. De tant 
en tant, el sol deixava entreveure els seus raig, la qual cosa feia 
que donés un relleu més bonic a la festa. I quan al ésser al 
capvespre un hom, amb el cor cobert de joia tornaba empendre la 
davallada a peu, amb carro, o amb autocar, sentia una recança de 
deixar la muntanya, per l'endemà tornar a la seva tasca diària, 
pero li esvaia el record, al pensar que al vespre a les deu encara 
podria dansar, les últimes sardanes d'aquest jorn de festa 
galana". 

En una explicació del juny de l'any 1934, d'un que passa pel camí, 
hi ha una variant a l'inici i sobretot al final, ja que de Ca l'Artiller 
s'arriba al coll de les Ermites (abans coll del Bosc Bonic), per un 
tram ara perdut. El nostre personatge camina: "hasta encontrar 
en un recodo, a la izquierda, un viejo caserón llamado Torre de 
los Frailes, junto al cual arranca un camino de carro que asciende 
suavemente por el pequefjo valle de Vallensana, con modernas 
fincas de recreo rodeadas de cuidados jardines. Pronto se llega a 
la fuente de 'cal Artiller', rico manantial que brota al pie de un 
corpulento laurel. Allí almuerzo, y, una vez repuestas las fuerzas, 
sigo el camino hasta escalar el llamado 'coll de las Ermitas', desde 
cuyo punto el paisaje ofrece una magnífica perspectiva, alto obli- 
gado para contemplarlo y descansar de la fatiga de la ascención. 
Toda la sierra està cubierta de frondosa pineda, con su verdor 
perenne, y de espesos madrofios que obligan a no separarse del 
camino que domina por una parte, todo el valle de Vallensana, en 
cuyo fondo se destaca el cerro de Montcada. (...J Desde el 'coll de 
las Ermitas', en pocos minutos y atravesando vifiedos, se des- 
ciende al Monasterio de San Jerónimo de la Murtra, en el peque- 
fo valle de su nombre, rodeado de pinares'". 


El camí de Vallençana desapareix en fer la carretera, que co- 
mença a ser útil a finals de l'any 1930, i també el destrueix el pas 
del temps i diverses edificacions. Ara he anat a trobar-lo i res a 
fer, que és record només. Hi ha trams encara utilitzats per 
accedir a les cases particulars, la majoria, però, han desaparegut 
o els trobem enmig de la vegetació en estat fòssil, per exemple, 
del coll de Can Roda-soques a Ca l'Artiller. Com que tota la zona 
ha estat molt urbanitzada el camí històric és només un traç sobre 
el mapa. Memòria. 

CAMÍ D'ALELLA AL COLL DE LA FONT DE SERA Il A VALLROMANES QUE 
ARRIBA A VILANOVA DEL VALLÈS PER LA RIERA 


Toquem el passat més remot, de quan els alarbs varen ser fora 
gitats. Griseldes caminaven i assedegades reposaven sota els 
arbres. Cristians ensenyaven a resar als pagesos que no sabien 
ben be què creure. Í és que aquest pas de muntanya no és cosa de 
quatre dies, que consta la seva existència l'any 1067, ho varen 
deixar escrit en llatí: "in maritima in parrochia sancti felicis de 
alela (...J ex circio uero in monte ortono et pergit per linea ad 
fonte sereno". Fa por tocar aquests pergamins grocs que parlen 
de coses vives. Per cert sereno de serenus, no ho tornaré a repetir. 


El camí històric, de ferradura, sortia d'Alella i seguia la riera en 
direcció nord, cap a les muntanyes. En sortir de la població els 
mapes antics parlen de la riera de Coma Clara i la trepitgem fins 
a trobar una cruilla de rieres: a l'esquerra la del Pont i a la dreta 
la de Can Magarola (ara Coma Clara) que el camí històric feia 
servir fins que aviat girava a l'esquerra i amunt. l amunt i amunt. 
Per una costa pujadora però tranquil-la sota Can Cues, que un 
mapa de l'any 1822 ens ensenya prou i el cadastre confirma. Ara 
restes d'aquest camí encara hi són a la pujada, ple de vegetació, 
trams perduts, a tocar de cases, però els pots tastar i mirar-los. 


A la riera del Pont o de Sopa s'enfilava a la carena la dressera de 
Font de Sera, i el nom ho diu tot, que calia anar recte sense ma- 
rrades cap el coll esmentat. I es passava, i encara es pot passar de 
mala manera, pel bell mig del xaragall i espavilat com puguis. 
Això només era adequat per persones, els matxos pel camí més 
decent. Josep Castellanos diu que pel llit de la riera "puja ab ra- 
pidés vertiginosa la dressera que porta a aquell coll", el de Sera. 

Ja sóm dalt de tot i escoltem el senyor Maspons, diu que "Font de 
Sera pren dít nom d'una font que hi ha amagada per entre una 
deliciosa torrentera y bosch, quasi be a dalt del coll, per la part 
del Vallès". Però si la busques no la trobaràs. Aturem-nos en 
aquest lloc sagrat pel caminant d'aquestes muntanyes, que era 
aquí que ha temps s'hi estava una dona que feia enfollir els 
homes. Vivia a la font de Sera, bonica com cap altre, i amb una 
mirada t'allunyava de la realitat i ja eres seu. Se la miraven i 
remiraven tots els que passaven pel camí que anava de la costa 
als pobles vallesans. Pagesos, menestrals, traginers, ningú no 
podia resistir el desig d'acostar-s'hi i intentar fer-la seva llençant- 
se al llac de la font. Infortunats que mai més no tornaven, que les 
aigúes els engolien. Un jove de la marina, artista arborat, de 
pinzell fàcil, també va quedar pres per la bellesa de la noia i ella li 
diu que si, però aquesta vegada el foraster no es tira al llac i mar- 
xa enllà. La noia no el va voler deixar i el segueix per sempre 
més, però de manera no material, en forma de rosada, d'una dol- 
ça boirina que l'encercla. Post tempore fonte sereno ubi hoc. 


Mira què escriu Francisco de Zamora que hi va passar el mes 
d'agost de l'any 1787: "Al final de la subida de Font de Sera hay 
una fuente, Y allí es la división natural del Vallés y Marina. Si- 
guiendo el camino se ve el castillo de Montornés a la yzquierda, y 
a la derecha el lugar de Vallromana desde aquí se baxa por entre 
pinos y carrascas de que abunda el Vallés en toda su estensión". 
Zamora s'adona de la utilitat de fer una carretera amb cara i ulls 
en aquest indret i es veu que ja se'n parlava: "Alella desde cuyo 
pueblo se ha propuesto hazer un camino para Granollers, Vique, 
y Olot. Cuya obra sería muy interesante porque facilitaria a 
aquellos pueblos de montafia a la marina por la parte màs corta". 

Mesos després, l'any 1788, un informe fet per un mataroní, parla 
així: "Desde el Lugar de Alella atraviesa una carretera por un 
monte nombrado coll de Font de Sera hasta el Arreval de Vila- 
nova, Partido del Vallés, que aunqué inperfeccionada, podría a 
muy poca costa el ponerse corriente, por ella se exportan los 
caldos que produce sobrantes la Costa del Mar, y en retorno bie- 
nen granos, càfiamo, y otros efectos, que sobran al Vallés". 


L'informe també diu que Alella: "tiene un camino actualmente, 
que dirige desde dicho Lugar, hasta la Riera nombrada de Purra- 
za, en el Vallés, atrevezando un montesuelo nombrado coll de 
Font de Sera tiene actualmente de ancho contando unas partes 
con otras, unas tres varas, un pie y medio, la distancia de desde la 
subida del monte por la parte de Alella hasta la otra parte que es 
la dicha riera de Purraza del término de Vallromanas es de 2680 
varas. Esta subida es bastante suave assí a una parte con otra, a 
excepción de unas 50 varas pero muy fàcil de suavisar siguiendo 
el mismo camino (...J sigue este desde dicha Riera de Purraza al 
Arrebal de Vilanova, y de ahí a todo el intrínseco del Vallés, en- 
cuentra con el Camino Real, que por aquél territorio sigue a 
Francia, y con el Camino de Montafia que va a Vich, Olot y otras 
partes". Hi havia interès en fer-lo més ample: "por el comercio 
activo que puede tener el Vallés y la Marina, el primero por la 
extracción de sus frutos de càfiamos, trigos, azeyte y demàs que 
abunda, y el segundo por las extracciones del vino y frutos que se 
desembarquen". 


Potser alguna obra s'hi va fer perquè el diccionari de Madoz cap a 


l'any 1840 parla del "camino carretero desde Granollers a Alella". 
Era camí i hi passaven carros. Però poca cosa seria i es que a 

causa del "fatal estado del camino que conduce al último punto 
fel Vallès) desde el Masnou", l'Ajuntament d'aquesta població 
demana al governador, l'octubre del 1862, la reparació de la via 
mentre es fan els plànols de la nova carretera que passant per 
Teià ha d'arribar a Vallromanes i Granollers. Però hi ha movi- 
ments d'influències i "a escitación de los diputados del partido, la 
escelentísima diputación provincial ha modificado los planos, 
fijando por Alella el curso de la citada via". Era l'any 1864, però 
no hi havia pressa perquè no hi havia diners. 


El juliol de 1882 el diputat Joan Alsina Sensat pren possessió de la 
propietat dels terrenys "del camino vecinal que desde el yermo de 
Guardia pasa por Font de Sera à Alella, el cual, juntamente con la 
riera de Alella hasta el empalme con la carretera de Madrid à 
Francia ha de formar el trozo primero de la provincial de Masnou 
à Granollers". Escriu l'enginyer Melcior de Palau que hi havia la 
voluntat de "transformar en carretera provincial antiguos cami- 
nos como el de Font de Cera", en aquest cas es tractava d'aixem- 
plar "el camino vecinal" a un amplada de sis metres. L'obra aca- 
bada es va inaugurar el mes de març de l'any 1885, i es va veure 
acomplida una demanada que esperava feia més de cent anys: 
"Per Font de Sera hi passava abans lo camí de ferradura que ana- 
va de Vallromanas a Alella y al Masnou, avuy hi passa la carretera 
provincial o de segon ordre que de Granollers va a eixa última 
dita població". 


Ara intentar pujar cap a coll de Sera per on ho feien abans és 
complicat, perquè la carretera s'ha menjat els corriols i només 
queden pocs metres de testimoni, si els saps trobar. Així que val 
més situar-se dalt del coll. Artur Osona visita l'indret quan feia 

poc que la carretera nova era en actiu, i ens fa el favor d'explicar- 
nos on podem trobar l'antic camí de ferradura que encara feia de 
bon passar: "prenent un caminet o curriol que als 10 minuts de 
Font de Sera arrenca de la carretera, a mà dreta, en direcció 
Nord, als 15 minuts s' baixa a Vallromanas". Hi he anat i l'he tro- 
bat. Gran part de la baixada és pot transitar per les restes his- 
tòriques del camí de ferradura, que ara només visiten els sen- 
glars. Val la pena tocar els rosegats trajectes, que l'erosió ensenya 
el pas gastat d'homes i animals, en terres del mas de Can Gordi. 
Vora Can Coret també hi ha memòria del camí i arriba a la cruilla 
del que va a coll de Clau. Quatre passes i saludem Vallromanes. I 
per la riera del mateix nom cap a Vilanova anaven fa cent anys. 


Nòmina d'alguns excursionistes que hi passen. L'any 1886 Josep 
Castellanos, després d'esmorzar a Alella, doncs amunt: "A poch 
més d' un Xilómetre de la meteixa, se divideix la riera en dúas à 
una altura aproximada de 160 m., la que baixa de la dreta, naix 
en las vessants orientals del coll de Font de Sera, la de la esquerra 
baixa d' aquest últim punt y permaneix unida à la carretera de 
Granollers, fins que tombant aquesta à la dreta, s' enfila mon- 
tanya amunt, y describint curvas capritxosas arriba al expressat 
coll. La riera que s' deixa à la esquerra, va perdentse entre las 
vessants y recons de la montanya, mentres per son llit puja ab ra- 
pidés vertiginosa la dressera que porta à aquell coll, seguint la 
direcció general de NE. N. Als 6 Filómetres escassos del Masnou s' 
troba, seguint la carretera, lo coll de Font de Sera, desde hont 
s'ovira als peus Masnou y Alella, à una altura aproximada de 310 
metres". 

L'any 1893 Manuel Rocal s'explica be: "De Masnou tomé tartana 
hasta Alella, y de pronto pude ver que el trozo de carretera de 
Masnou a Alella, que se estaba terminando, ha sido casi des- 
trozado por la inmensa mole de agua, de 7 palmos de altura, que 
bajó a ella paralela por la riera, llevàndose las paredes constru- 
idas, arrastrando la grava y tierra de nuevo puesta, y dejàndola 
llana como si nada hubiera existido. Llegado à la población me 
contaron innumerables desgracias personales acaecidas por efec- 
to de la fuerte avenida de aguas en la riera, que sirve actualmente 
de camino y que atraviesa la población en su punto més céntrico. 
En dirección de Norte a Oeste se encuentra el camino de 'Font de 
Sera' carretera Provincial que està abierta hasta Granollers, y a 
los 45 minutos se gana la cumbre llegando a 'coll de Sera' mag- 
nífico punto de vista sobre el Litoral y Vallés. Bajando por la ca- 
rretera se encuentran los grandiosos bosques de Mayolas y de 
casa Jordi (Gordi), en cuyas frondosidades alegra el trino de las 
aves confundido con el cascabel de las caballerías que por el ca- 
mino transitan. A seguida se encuentra la casa Mayolas (I...) 
haciendo camino por la Riera de Vallromanes, se encuentra, a los 
4 minutos, la fuente 'Casa Cirera' (...J continuando el camino en 
dirección Este, y a los 15 minutos, se llega a la iglesia parroquial". 

CAMINS DEL VALLÈS 


MONCADA I REIXAC 


Esglésies antigues, masies sense memòria dels orígens. I els 
camins. Que hem vingut a seguir els camins. Abans, una nota de 
color, de foc. El dia 17 de setembre de l'any 1808 el baró de Maldà 
abandona Barcelona fugint dels francesos: "Llàstima nos causà, al 
passar per la vora del lloc de Montcada, al veure a casi totes les 
cases cremades i fumant un poc lo campanar i paret de sa iglésia. 
Així també a l'altre costat, a la vora de Besòs i Ripollet, en les 
muntanyes i plans en lo terreno dit Vallençana, veure a casi totes 
les cases cremades de les apartades, i sí també la iglésia i rectoria 
de Reixac, en aquell turó de muntanya". En altre ocasió diu que 
"Aquell terreno és molt solitari y la major part de la cordillera de 
montanyas, principalment en la situació de la parròquia, són 
boscos". 


Comença el segle vint i les coses han canviat, que les muntanyes 
són un formigueix. No para ningú. "Per entre las colladas de la 
Trinitat y de Moncada, s'aixecavan mitj enterbolidas per las da- 
rreras boyras de la nit, las crestas ja blancas, del Montseny y dels 
Pirineus. Tot aquella vessant fins a Besós y fins al mar, era verda 
y gemada. La montanya semblava un inmens vinyat, allà baix, a 
regadiu, estava tot plantat de verduras y ferratjes. Enlloch hi ha- 


via un pam de terra perdut, fins se sembravan els sorrals de las 

rieras y las rocas dels turons. La naturalesa completava la noble 
tasca dels homes: els ceps se colltorsavan de tant de pés, y els 
raíms esclatavan de massa plens". I una cobla, ara: 


Als camps de Reixach guardau 
Ya las vinyas ab esment, 
Cual altre fort escuder 
A las persones lliurau 
De morir en mal estat 
Y en desgrasia del Senyor, 
Doneunos Angel sagrat 
Vostra defensa i favor. 


Hem de travessar les muntanyes per aquestes valls. La Vallen- 
çana sota el turó del Pollo i el de Roca Plana, la Vall-llosera sota el 
turó d'en Rata, d'en Tort i el de Moià, i el fondo de Vilatort en- 
caixat sota les parets de les Maleses i Sant Pere. I camins per mo- 
ure's. Un puja a Sant Pere de Reixac i amunt fins al coll de Roca 
Plana i troba el que un mapa del 1792 en diu Camino de ir a San 
Gerónimo de la Murtra. I baixa cap al coll de Can Roda-soques, 
passant abans pel coll de Vallençana (mal situat als mapes mo- 
derns). Un altre camí passa a la dreta de la Torre dels Frares i 
arriba al coll del Bosc Bonic. I el més important, el que passa a 
l'esquerra de la Torre dels Frares i va seguint la vall, a tocar de 
les masies, fins el coll de Can Roda-soques. Temps per anar a la 
costa, que del coll tenien a tocar Santa Coloma de Gramenet i 
Badalona. 


Un altre camí, transversal, lligava Sant Pere de Reixac amb la 
Vallençana passant pel mig del bonic nucli de cases de Vall- 

llosera. I a la part baixa del fondo de Vilatort, vora la font dels 
Avellaners, diuen que hi havia l'hostal de Vilatort, ara hi trobaràs, 
fòssil, restes del camí antic. El que puja a Sant Pere de Reixac i 
després es dirigeix a les muntanyes també és d'abans i Àlvar Ver- 
daguer el fa servir l'any 1881: "En arrivant prop d' una gran casa 
de pagès anomenada ca'n Fontanet (propietat del Sr. de Llansa) 
s'empren à la esquerra un camí que sembla que va à amagarse 
detràs de la casa, y aquest es lo que conduheix directament à Rei- 
xach (...J que en veritat era deliciós per entremitj de un frondós 
bosch de tall plé de florits arbustos y abundant en plantas aro- 
màticas, malgrat la forta calor que sentíam, poch nos hauría 
pesat lo tal camí si 'no hagués deixat ell de serho, trovantnos de 
sobte voltats per la mes intrincada malesa, mes com divisabam ja 
lo terme de nostre viatje, no 'ns fou difícil alcansarlo, encara que 
ab alguna pena y agafantnos per matas y pinatells". Perden el fil, 
aquests. L'any segúent uns altres agafen un camí més adreçat: 
"baixant per lo camí de carro que suaument davalla seguint la 
serra paralelament situada à la en que s'assenta la dita iglesia". 
Josep Castellanos el 1886 també baixa de Reixac pel camí dret i 
antic: "al breu rato deixàrem a mà dreta la grandiosa y antiquíssi- 
ma casa coneguda per Ca 'n Fontanet, y atravessant als pochs mi- 
nuts lo riu Besós per medi de una palanca". I cap a Moncada, que 
ja sabem que el Besòs per travessar-lo es feia de mala manera. 


SANT FOST DE CAMPCENTELLES 


Pagesíivola circumstància sota muntanyes i un riu a quatre passes 
i una església que varen cremar. Noucentistes paraules diuen 
que: "Unas quantas casas rodejan l' iglesia, tenint lo lloch un 
arrabal compost d'un sol carrer de novas y bonicas casas, distant 

un mitj quart baixant, conegut per la Plana". Poca cosa més per 
fer-ne història amb majúscules de Campo Sentigis. Així que anem 
a tocar el que hem vingut a cercar, passes i sorolls de peus. 


Un camí arriba des de Santa Maria de Martorelles i ens l'explica 
un excursionista, l'any 1882: "Lo camí segueix à la dreta del poble 
à mitja vessant de muntanya, desde qual punt no's pert may 
l'hermós panorama descrit, y baixant per entre vinya que les 
vessant d'aquella omplenan s'arriva ab mitja hora a Sant Fost de 
Capcentellas, tan poéticament situat com lo poble de Martorelles. 


Hi ha un camí que es dirigeix al Besòs amb la intenció de portar- 
te a Santa Perpètua de Mogoda. L'any 1884 un excursionista, en 
Heribert Barallat, ens explica un detall curiós: "Nos encaminarem 
després cap a S. Fost, passant per la palanca estesa sobre 'l Besós, 
qu' ens obligà a demostrar qu' eram bons equilibristas. Al peu de 
dita palanca hi ha un xaval que cobra los drets de passatje é l' 
anada, pero à la tornada no cobra res". Un mapa d'inicis del segle 
vint diu que és el Camino de San Fausto a La Llagosta. D'altres 
camins trobaràs per anar a Cabanyes i un que baixa del turó del 
Pi Candeler i lliga amb Badalona i Santa Coloma de Gramenet. 


CAMINS DE SANT FOST A LA CONRERIA 


Quan els cartoixans s'estableixen en aquest racó de mon es con- 
verteixen en els senyors feudals de l'entorn, i els pagesos de Sant 
Fost, de Martorelles i de Santa Perpètua de Mogoda han de pagar 
els delmes i els censos als monjos. Ho varen fer més de 400 anys i 
s'acostaven a l'edifici de la Conreria a fer efectiva la quantitat. 
Molt de tràfec hi havia, molta gent treballant als boscos, fusta 

amunt i avall. I els camins no calia estalviar-los, així l'any 1587 
els cartoixans obren "una nova carretera per vaginar de dit Mo- 
nestir a la casa de Mogoda y de dita casa a dit Monestir les vitu- 
alles y provissions són necessàries per la sustentatio de dites ca- 
ses". La fan pel mig del bosc de Sant Fost, i tal vegada és el camí 
carreter que coneixem per documents del segle divuit i en traces 
posteriors, i que arriba a la Conreria, deixant el seu rastre en 
algun nom de carrer actual. 


Una escriptura de 1844 parla d'unes terres del monestir al costat 
del "camino que va de Badalona a S. Fost", potser una derivació 
del camí anterior, que sabem que a mitja pujada es desviava a la 
dreta per anar al coll de la Jeia d'en Pujol, per on "hi passa lo ca- 
mí pera comunicarse las dos últimament ditas poblacions (Sant 
Fost i Badalona/". Una notícia de l'any 1889 explica que pel coll 
de Fra Rafel: "hi passa un camí de dressera pera anar del poble de 
St. Fost a la vila de Badalona", una variant del camí abans citat. 


Un altre camí anava pel torrent, i enfilava la muntanya en línia 
recta. Josep Ma. Toffoli ha escrit que: "El torrent que neix al cap 
de la Conreria i que sense rodejos d'importància mor al riu, for- 
mava una bona, natural i directa via de comunicació. Les urba- 
nitzacions han parcel-lat i desfigurat el camí que en aquelles èpo- 
ques el pare Procurador, acompanyat del seu criat, els recorrien 
amb assiduitat muntats en els seus muls". Un excursionista en 
parla l'any 1889, diu que des del coll de Montalegre, on hi ha la 
Conreria, un camí: "passa per la Font dels Monjos, molt conco- 
rreguda é l'estiu per la gent de la costa, y s' deix anar cap avall 
fins à ésser al poble de St.Fost". 

D'aquest camí en parla en Jaume Torrent de Sant Fost: "quan 
s'arribava a Can Romagosa s'agafava el camí que passava per 
davant de Mas Llombart, seguint per la timba de les alzinetes, 
passa pel costat obac seguint pel torrent que baixa de la Conreria. 
L...J El camí continuava pujant passant pel costat de l'Hort de les 
Monges (...J. En arribar al Coll de la Conreria ja tot era costa 
avall, baixant per terrenys de la Cartoixa passava per Can San- 
romà, el Mas Ram, arribant a Badalona pel barri de Pomar". 
També diu que a inicis del segle vint les dones de Sant Fost 
passaven les muntanyes per anar a Badalona, al mercat amb mu- 
les carregades de conills, pollastres, gallines, llegums i que torna- 
ven carregades amb espardenyes, roba i fil de Mataró, i peix fresc 
i salat. 


SANTA MARIA DE MARTORELLES I MARTORELLES 


Santa Maria de Martorelles dalt les muntanyes, poques cases al 
voltant de l'església. Això era selva tancada, ni un raig de sol no 
deixava viure cosa. I ho cantaven així: "Martorellas, Cabanyas y 
Sant Fost, tres parroquias dintre un bosch". Ibèrics i homes d'es- 
pasa al castell Ruf que un paper del segle deu ja recorda el lloc de 
Marturellias. I tot masies de gent treballant la terra. De fet eren 
dos Martorelles, el de dalt i el de baix, vora el riu Besòs. A la part 
alta vivien de la vinya i a la part baixa d'horts amb patates, mon- 
getes i faves. 


Una colla excursionista hi passa l'any 1882: "Al peu de les serres, 
y per lo camí de carro que's decanta un poch a la esquerra, s' hi 
trovan las primeras casas de Martorellas, bonich conjunt de pin- 
toresch efecte, puix que en curt espay se vehuen aplegats bells 

grupos d'arbres, y enredadas bardissas que omplenan los marges 
d' un torrent, que devalla de las vehinas serras. Seguint lo camí, à 
la dreta, se passa un recte carrer de novas casas, que ben tost se 
deixa pera continuar en la dita direcció un camí que descendint 
sempre, baixa fins al peu d' un torrent, qual marge dret se trova 
atapahit d'espessa vegetació y demunt del qual crida l'esment una 
magnífica casa dita Can Roda. Desde aquet lloch y davant per 
davant se veu la vella iglesia de Martorellas rodejada d'un conjunt 
de rònegas casas, enfilat tot damunt d'un puig. Per ell se puja la 
suau costa fins al peu de l'iglesia. (El pobleJ se trova situat en un 
puig y voltat per la cordillera de marina que esglahonantse ab 
suau gradació fins al riu, permet desde ell veure la plana del 
Vallès". 


Uns veins de Santa Maria es queixen d'estar deixats de la mà de 
Deu: "aillats i incomunicats de la resta del món" i de tenir un 
infernal camí" pel qual només es podia circular a cavall sota p- 
erill de perdre la vida. Els carros no podien passar, les collites es 
deixaven perdre. Es lamentaven en veu alta de "no tenir els mí- 
nims serveis urbans d'higiene i les exigències de la vida moder- 
na". I, és clar, calia la independència. El 1927 les seves queixes 


varen ser escoltades i els va arribar la felicitat municipal. 


Del camí que anava de Martorelles a Martorelles en Francesc 
Llorens ens en dóna notícies l'any 1884, que contrastem amb la 
visió dels veins: "Aquest tros fou de lo més bonich de la expedi- 
ció: lo mormolejant torrent, la abundancia d'aygua, la fragancia 
de las flors boscanas, la simpàtica verdor de las fullas, ab mil va- 
riats tons de brillant colorit, la trasparencia de l'ayre y los en- 
cesos colors dels celatjes que daurava lo sol ponent, tot omplía cel 

y terra de poesia y deixava en suspensió nostra ànima. Per un ca- 
minet que passa prop de las casas novas o barri de Martorellas y 
per entre grans salzeredas massa monótonas, arribàrem prompte 
é la vora esquerra del Besós". 


DE MARTORELLES A ALELLA PEL COLL DE LA FONT DE CAN GURRI 


Entenem-nos, aquest camí que surt de Martorelles et duu a la 
part alta de la serra d'en Mates i llavors pots baixar cap a Tiana o 
cap a Alella. Situats que estem, ara ho hem d'amanir amb una 
mica de lletres. Cal sortir de Martorelles pel Camí d'Alella o Camí 
de Can Girona, que hi ha papers que el consideren un Camí Real. 
Tot són casetes endreçades i també trobaràs vinya senyora i la 
cruilla amb el camí del coll Mercader a Montornès. 


Arribar a Can Girona, un dels grans casals que resisteix el pas del 
temps en aquesta vall, i passar per un safareig gegant i reposar 
agrait a la font de la Mercè, d'aigua d'acer que et deixa la boca 
com una llima. Als voltants runes emboscades dels masos que hi 
habitaven fa temps. Parlar de les terres de Can Santpare, mas 
també fet miques, de la font oblidada i els xiprers i la pedrera de 
les llambordes. 


Font amunt i a la dreta. Pista plena de bicicletes i avui por 
d'incendi, que m'ho explica un vigilant que passeja. De sobte el 
gps em diu que he de girar a l'esquerra, però a l'esquerra no es 
por girar perquè hi ha tanta forest que m'hi jugo la vida. Però és 
que per aquí passava el camí històric, això és segur. Cal canviar 
d'estratègia i tornar endarrere i agafar la pista que ara duu al coll 
de la font de Can Gurri, per explorar el camí incògnit de més 

amunt. Primer ens allunya del camí cercat i en un revolt sabem 
que hem de trobar el rastre i cap a dins el bosc, que també és ple 
de branques desordenades però ara puc acostar-me a l'objectiu i 
descobrir que certament el camí és sota la vegetació. El segueixo 
uns moments per aixecar acta notarial. Una selva obscura i deixar 
tota esperança. 


Arribaré a la font, trist espectacle d'abandó i porqueria. Aquí tam- 
bé hi ha un tram de l'antic camí que m'obligaria a deixar-hi la 
pell per tocar-lo. I faig com abans cap amunt a trobar un forat, 
però aquesta vegada és més fàcil i puc veure el camí, branques i 
coses que punxen tot seguin la traça que tinc. Uns centenars de 
metres que trobaràs si els busques amb eines elèctriques. 


Vora el camí que puja a l'esquerra i amagat hi ha dólmen de Can 
Gurri, quatre passes després, i sota el turó de Figuerals, trobem el 
coll que també reb el nom d'aquesta masia desapareguda. Girem 
a la dreta, pel camí carener, i en arribar al coll de la font de Can 
Gurri veiem el mar. Els pagesos del Vallès segur que a vegades 
pujaven aquí només per contemplar el blau. Obrien el sarró i 
agafaven una figa seca, aquest aliment essencial. Fresques quan 
toca i seques quan l'arbre ha perdut les fulles. Tantes figueres 
perdudes enmig del nores, que vigilen les runes de masies que no 
hi són. Sol i dol. 


En arribar en aquest coll podem continuar a mà dreta per la serra 
d'en Matas. Memòria de la caseta del guardià i un turó que en són 
dos, el de la Torre del Telègraf i el d'en Galceran o d'en Matas. 
Seguir sota un turó de nom imaginatiu, el de la Creu Peluda i 
també del Bosc Bonic. Si fins aquí tot el trajecte he passat per una 

pista de terra d'amplada excessiva ara de cop reculem dos-cents 
anys. Hi ha un tros que et farà content, camí de roca picada, 
l'autèntic històric que varen passar matxos carregats i la gent de 
dos peus. Fòssil record que després de deu minuts et deixarà una 
altre vegada a la pista avorrida, és la manera d'anar al coll de 
Montalegre. 


CAMÍ DE MARTORELLES A TIANA PEL COLL DE MONTALEGRE 


Vet aquí un camí de comunicació important d'aquesta part de la 
serra. I antic. Hi ha molts rastres documentals que en parlen. Ara 
és l'any 1823 i la terra està esvalotada per la guerra civil, i aques- 
tes muntanyes són de trànsit: "fueron à descansar a la Conrería 
L...J la mayor parte lanceros, determinaron tomar el portante por 
el camino de Granollers". Una escriptura de 1843 es refereix al 
camí de Martorelles a Badalona. Una altre escriptura de 1845 par- 
la del camí de Tiana al Vallès i del camí de Tiana a Martorelles. 


Francesc Llorens, excursionista, hi passa l'any 1884: "sortíam de 
la Conrería y emprenent la baixada per ufanosos boscos, hont 
nían los rossinyols y escampan olor tota lley d' herbas, a las 3h 15 
descansàvam en la Font Sunyera, de aygua cristallina y saludable. 
Lo camí passa desseguida prop de un pintoresch aqueducte, tot 
vestit d' eura y molsa, y prompte s' troba lo poble de Martorellas, 
col.locat en una graciosa ondulació de la montanya y arredossa- 
det al peu de sa bufona iglesia". 


Un excursionista ho explica així l'any 1889: "Per la Conreria o coll 
de Montalegre hi passan dos camins que comunican la costa ab lo 
Vallés: l' un segueix planejant per lo cim de la carena, cap amunt, 

o sía en direcció E. fins a ésser al turó que hem dit que s' trobava 
junt al de Galceran, allí tomba cap a mà, esquerra, quasi en di- 
recció N. y a la poca estona s' deixa anar cap al fondo de la Vall de 
Martorellas, es bastant frequientat, serveix també pera desembos- 
car totas aquellas fondaladas". 


El podem fer començar a Martorelles, però de fet ve de Grano- 
llers. De Santa Maria i ens dirigim cap a la pedrera gegantina i 
oblidada, a sota hi passava aquest camí principal, ara hi ha un 
tram perdut darrere les cases. Anem pujant sobre la font Sunyera 
i a tocar de la font de Sant Domingo i del Ca. Ens espera el coll de 
la Nau. Seguirem fins a trobar les restes de la caseta del guardià, 
els burots, que en diem, i s'aguanten les quatre parets. Aquí un 
funcionari municipal en estricta aplicació de les mesures fiscals 
feia pagar els drets d'entrada de les mercaderies que anaven d'un 
costat a l'altre de la serralada. I és que per aquí hi passava negoci. 
Ara és una pista ampla i ha perdut l'encant dels camins de 
ferradura, però et durà sense entrebancs al coll de Montalegre. 


MONTORNÈS 


Montornès tenia a la vora el Camí Real de França que li servia de 
sortida a la plana del Vallès però per arribar-hi havien de tra- 
vessar el riu Mogent. Pel camí de la Justada s'anava a trobar el ca- 
mí de Vallromanes a Vilanova. I cap a les muntanyes el camí 
d'anar a Martorelles, que de temps era la principal via de comu- 
nicació entre Vallromanes, Montornès i Martorelles. Sembla in- 
tocat aquest pas pel coll de Mercader que trobaràs després de pu- 
jar al costat de camps de vinya, quan reposis entre els turons de 
Déu i de Sant Miquel, i si vols pots baixar cap a Can Girona. Fins 

l'any 1933 Montornès i Vallromanes formaven el mateix mu- 
nicipi. 


VALLROMANES 


Cases esparses aquí i allà hi havia quan d'aquesta terra en deien 
Vall de Romanes i camins per arribar-hi. Al castell de Sant Miquel 
hi viuen uns tals Taberner que fan mèrits per convertir-se en 
senyors de Darnius i posen bonic un mas a la vall, que ara és la 
increible torre Tabernera. Ves a mirar la façana única, un prodigi. 
Poble inexistent, una església i masies al bosc, quatre cases, exèr- 
cit sense soldats en les imatges grogues. Tot és nou ara, fa angú- 
nia aquest mar de casetes i el poble inventat i una església i algu- 
nes parets de pedres enganxades amb fang i paro de comptar. 
Vallromanes és una riera d'arbres amics. I les muntanyes, aques- 
ta frontera cap el mar que hem de travessar. 


I per imaginació que no quedi, que l'any 1914 ho veien així: "Allà, 
per exemple, en aquell bonich y senzill poblet de Vallromanes, 
tan alegroy, tan pintoresch, jque n'es d'hermosa la posta de soll 
Desde la cambra de l'antich casal, recolzada a l'ampit dels grans 
finestrals oberts de bat a bat, per hont entra l'ayre tebi, tot per- 
fumat de farigoles y romanins, icóm m'extasío davant d'aquell 
grandiós panoramal A l'esquerra rumbeja tot lo plà del Vallés ab 
sos camps d'or de blat madur y ses boscuries de pins... al fons... 
les montanyes de Séllechs y Sant Mateu totes encatifades de ver- 
dor, ab llurs casetes escampades, roges ó blanques, les unes dalt 
d'un turó, les altres escletjades, talment com casetes d'un pesse- 
bre... els remats de blanques ovelles y alegres cabretes que van a 
sopluig... A la dreta, tirant un poch el cap, oviro l'histórich y an- 

tiquíssim palau senyorial dels comtes de Montornés, el vell castell 
de Sant Miquel qu'avuy s'axeca encara altiu d'entre ses runes, tot 
rodejat de frondosos boscos que humils, als seus peus, li servexen 
de magnífica catifa de vellut color d'esmeragda tota brodada ab 
l'or fi de la ginesta, les diminutes amatistes de la flor del timó, 
l'extesa de les cintes de plata dels alegres rierals que serpentegen 
la montanya, saltant l'aygua esbojarrada per les torrenteres, en- 
tretenintse a jugar capritxosa ab els pexets d'escata de nacre y les 
pedretes de pulit marbre blanch... D'allí l'encisadora blavor gris 
del cel, pintat d'ací d'allà ab pinzellades dels colors de l'arch de 
Sant Martí... Enllà d'enllà oviro tot petitet lo poblet voltant amo- 
rós sa mare l'Església, qui tota cofoya s'axeca ab son típich cam- 
panar, fentli guardia d'honor els vells xiprers qui desde llarchs 
temps se troben al peu del petit cementiri". 


Cap amunt hi havia un camí que hem explicat per anar cap a Can 
Boquet i després baixar a Vilassar. I el que va a coll de Clau i 
després baixa a Teià, una desviació et duia a Alella pel coll de 
Font de Sera, n'he parlat abans. Però per anar a Alella pel mateix 
coll el camí principal, de ferradura, pujava per la terra de Can 
Gordi. D'altres camins trepitjats et portaven cap a Martorelles, 
Montornès i Vilanova. 


CAMINS DE VALLROMANES A TEIÀ PEL COLL DE CLAU 


Amunt per la riera d'arbre espessos i de torrentades quan plou de 
veritat. Ample i agraida de verds cada primavera i veuràs els 
arbres despullats quan fa fred. Caldrà girar a la dreta pel carrer 
d'Alella i fer diverses voltes amunt fins arribar a unes cases i tro- 
bar la cruilla que et deixava triar el camí que anem a seguir a 

l'esquerra. Que a la dreta hi ha el camí cap Alella pel coll de font 
de Sera. Papers noucentistes en diuen Camino de la Sierra de 
Vall-romanas a Teyà. Revolt accentuat i amunt per un camí re- 
collit i de bosc que passa per sota el turó de Can Cirera. Un pagès 
vell em parla de les vinyes, de la seva joventut i un gos reviscolat 
ho escolta amb interès. Arribo a una pista i amunt, aviat hem de 
seguir a la dreta per enmig de boscos i bona pujada fins a trobar 
el coll d'en Pau Arenas. Aquí toca baixar cap a Teià pel que Artur 
Osona anomena Camí Real. La pista que hem tocat fa una estona 
sembla ser el camí fet l'any 1893: "En el presente afio ha sido ob- 
jeto de alguna mejora el valle de Vallromanes, pues se ha cons- 
truido el camino vecinal de Tayà, subvencionado por la Diputa- 
ción provincial". 


L'altre camí històric l'Osona l'explica, i encara hi és tal com ell el 
Va trobar. De la riera cap a Can Sala Gros i amunt a tocar de Ca 
l'Agutzil, per Can Bórrec i sota Can Gurguí Gros i una mica més i 
ja hem arribat al coll de Can Gurguí. En aquest punt ja podem 
baixar cap a Teià, o a la dreta carenejar cap el coll de Clau, o a 
l'esquerra amunt cap a Can Gallemí i Sant Mateu. 


DE VALLROMANES A SANT GENÍS DE VILASSAR PER CAN BOQUET 


Comencem a caminar a Vallromanes. Per la plana que envolta 
Sant Vicenç, de cases curulla. l amunt cap a Can Viló dolça pujada 
fins al coll de Forns, tot això trepitjant el Camino de Vallromanas 
a San Ginés de Vilasar. Toca baixar, però aquí el camí d'ara no és 
l'històric que passa més a la dreta dins la malesa vegetal. El 
retrobem en arribar a la riera d'Ardenya o torrent d'en Maimó. 
Ara entrem en el camí que anava de Vilassar a Granollers i que 

cada paper antic bateja com vol. A vegades és el Camino de 
Granollers a Vilasar o de Cuquet també el Camino de Vallromanas 
a San Ginés i també en diuen lo camí que passant per lo Molí de 
Coquet, arriba úà Vallromanas. En aquest poble mantenen el re- 
cord el passatge i l'avinguda de Sant Genís de Vilassar. 


CAMÍ PERDUT DE VALLROMANES A SANT MATEU 


Els mapes ens parlen d'aquest camí que ja no hi és. Hi ha rastres 
al cadastre que indiquen bé el seu recorregut en arribar vora Sant 
Mateu, i el seu nom, però ara és una il-lusió cartogràfica. De fet es 
deuria de tractar d'una desviació del camí antic que va de 
Vallromanes al coll de Can Gurguí, que trencava a l'esquerra i 
pujava en direcció a Can Gallemí, però a mitja pujada costejava a 
la dreta, que és on el situa la documentació. Ara és tot brolla i 
s'insinua algun tram, però es va deixar de caminar fa molt de 
temps, i ni les foto aèries de mitjan segle passat no en saben res. 
Però a Sant Mateu també s'hi podia anar per camí dret i ara es- 
molat que surt a quatre passes de Can Gurguí: "un esbarrancat 
camí, cobert de bosch de tall y també de relliscosas pedras". 
L'Osona passa amunt i arriba dalt, i nosaltres també. 


VILANOVA DEL VALLÈS (L'ARRABAL) 


Si parlem de l'Arrabal, ningú no el podria situar al mapa, però fa 
anys tothom sabia que es tractava d'un antic conjunt de cases de 
pagès que des de l'any 1857 formaven part de la Roca i de Mon- 
tornès, tot i que n'estaven molt allunyades. Però com que els ha- 
bitants tenien certa aspiració identitària i volien fer les coses a la 

seva manera, varen lluitar per esdevenir un municipi autònom, 
Vilanova de la Roca es va dir, que va ser independent del 1936 a 
1939 i després ja no ha va ser, i ho va tornar a ser l'any 1983. Des 
de llavors se n'ha de dir Vilanova del Vallès, perquè els vilatans 
volen oblidar aquella antiga dependència feudal. Atenció que per 
aquí hi passava la Via Augusta romana, que anava de Roma a Cà- 
diz, i el Camí Real medieval que duia de Madrid a França tot 
passant per Barcelona. 


També hi passaven camins que comunicaven amb els pobles 
veins. L'any 1885 un excursionista en segueix un: "Sortírem del 
poble de Vilanova de la Roca (arrabal) per lo bon camí de carros, 
que passant en direcció O., per un bosch de alts pins, per terras 
de conreu, y luego per altre bosch y Ca'n Vilaró, ab 30 minuts nos 
portà al poble de Montornés". De més gruix era el camí de la 
marina que anava a Vilassar pel coll de Can Boquet, tractat abans. 
I un altre de ben especial, únic. 


CAMÍ DE PELEGRINS A SANTA QUITÈRIA 


Dalt d'un turó ben airejat a la vista de tota la comarca hi ha la 
parròquia de Sant Esteve de Vilanova, i sabem coses d'aquestes 
parets des de l'any 993. A l'església, la base i el campanar són ro- 
mànics, en canvi la nau central és gòtica, i per acabar aquesta an- 
tologia d'estils la façana i la nau del Santíssim i l'altar del Roser 
són d'estil renaixement. El titular de la casa és Sant Esteve, però 
les virtuts manifestes d'aquest bon jan no varen poder amb la 
competència que de sobte el va arraconar. 

I és que l'any 1701 va passar una cosa grossa, va arribar de Roma 
una relíquia de Santa Quitèria, exactament un braç. El delicat 
present el va agafar del seu sepulcre, en una d'aquelles catacum- 
bes fosques i laberíntiques de Roma, el cardenal Gaspar Carpi- 
neus que era el vicari general del Papa Clement XI. I el va donar a 
Francesc Badia, pare provincial dels jesuites barcelonins, el dia 3 
de gener del 1701. Sembla que aquest personatge era un pro- 
veidor de material sensible per esglesioles de pagès. I pocs mesos 
després, el 18 d'octubre, dóna la relíquia a mossèn Rafael Mas 
Montagut, rector de la parròquia de Sant Esteve. 


I neix el Santuari de Santa Quitèria, i es que amb el braç al calaix 
tot va canviar, i l'església parroquial, modesta i adequada a la pie- 
tat dels veins, passa a ser centre de devoció de moltes de les po- 
blacions de l'entorn, i de localitats allunyades. Gent i gent s'acos- 
tava a pregar i a demanar que la santa, que havia patit martiri, 
els ajudés. I com que a vegades els ajudava -coses de l'estadística, 
la veu popular va anar fent més grossa la dimensió del fenomen 
miraculós. Pagesos, traginers, pescadors, terrissaires, soldats, 
puntaires i tothom feia el viatge devot cap al turó que guardava 
l'Arrabal. Època de conviccions fermes que ens acosten els versos 
inspirats dels goigs de la santa: 


Es remei admirable 
per a curar tots els mals, 
febres, tolits i malalts, 
vostra relíquia adorable. 
Per ràbia, verola i rosa 
és molt més apreciada. 

Vilanova de la Roca 
reb la vostra protecció, 
venerant amb devoció 
vostre braç que els mals revoca. 
En Vós té miraculosa 
medicina assegurada. 


Tanta devoció mereixia un camí i, certament, el tenia. Des de 
Granollers hi arribava camí famós i agradable i que encara es pot 
fer tot i que hi ha algun petit tram en desús o modificat de valent, 
com el que va aixafar la presó de Quatre Camins. Fins fa quatre 
dies encara hi havia gent de la plana que s'acostava a peu a resar 
a la santa. 


Però el que ens interessa és el que venia de la costa, origen de 
tants pelegrins esforçats que travessaven les muntanyes amb 
idees pietoses. Documents parlen del Camino de Orrius al Arrabal 
que puja ferm i passa per Ca l'Anton i Can Famadas i es dirigeix 
recte a trobar el Camino de La Roca a Vilasar i el segueix girant a 
l'esquerra. Passa a tocar de Can Trescot i deixa l'esmentat camí 
desviant-se a la dreta i amunt. Aviat arriba a les ruines de Can 
Monpart i canvia de direcció anant cap a Can Jep de la Mel. 
L'amic Josep Castellanos hi passa el 1885, "arribàrem à una casa 
en la actualitat inhabitada, dita Can Mompar. Als 10 minuts bai- 
xàrem a Can Gep Pey ó de la Mel, hont refrescàrem (ab aygua, 
mel y anissat, beguda deliciosa), luego deixàrem a mà dreta, se- 
guint al O. lo camí que porta à la parroquia de Vilanova de la 
Roca". 

Aquest camí d'anar a Santa Quitèria, és bonic i fàcil, ara, però hi 
ha trams perduts. A la sortida d'Òrrius s'amaga, tot i que si volem 
remenar la brolla el camí és on ha estat sempre però oblidat i 
inútil. Passava al costat de Can Trescot i ara no. Després tot és 
transitable fins a mitja carena de la serra de Puigdellunes, quan 
toca baixar. Aquí també se l'ha menjat la verdura i les branques 
et fan difícil el reconeixement i et deixaran la cara feta una 
història. Però he trobat el fil. Cal baixar pel bosc de Can Galvany 
fins a la masia de Can Bosc i ja tenim davant mateix el Santuari 
de Santa Quitèria. Si continuàvem les cases de l'Arrabal ens es- 
peren. El carrer del Maresme recorda en la toponimia local 
aquesta via que els mapes antics de la zona en diuen Camino del 
Arrabal a Orrius. 


I tothom es delia per anar-hi el dia de l'aplec. Un periòdic del mes 
de maig de l'any 1841 ens explica que: "Ayer 17, en la fiesta de 
Santa Quiteria, santuario que dista media hora de Vilanova de la 
Roca, se suscitaron algunas desavenencias entre los concurrentes, 
que lo eran algunos vecinos de Granollers, Vilasà de Dal, Carde- 
deu, Argentona, etc. Los disturbios fueron tomando cuerpo ràpi- 
damente, y produjeron desagradables consecuencias, pues, según 
nos escribe nuestro corresponsal del Vallés, hubo un considerable 
número de heridos, entre los cuales se cuentan algunos regidores 
de los pueblos mencionados. A pesar de sus insignias municipales 
fueron terriblemente apaleados, circunstancia que agrava mas Y 
mas el crímen de los que lo perpetraron". D'aquesta notícia hem 
de retenir la popularitat de l'indret, la gentada que s'hi acostava 
d'arreu. 

Passen els anys, vet aquí una notícia certa que publica La Unión, 
diari de Madrid, el dia 25 de maig del 1884: "A pesar de lo llu- 
vioso del tiempo fué bastante concurrida la romería llamada en 
nuestro idioma aplech de Santa Quiteria, en la solitaria parro- 
quia-santuario de San Estéban de Vilanova de la Roca, en la co- 
marca del Vallés. La devoción a Santa Quiteria es muy común en 
la comarca del Vallés y en la costa, y era de ver los muchos natu- 
rales de estas comarcas que estaban reunidos allí, mojàndose y 
acogíendose los que podían en las pocas casas que por allí se en- 
cuentran, pues a pesar del mal tiempo todos querían visitar a la 
santa protectora". 


Notícia que publica La Veu del Vallès el dia 5 de maig de l'any 
1898. Començarà la festa "ab ofici en lo que hi tocarà la orquesta 
los 'Agustins' de Granollers y predicarà lo ilustrat Rector de Vall- 
romanes Mossèn Pere Bou. Com de costum se farà à la tarde la 
professó pells vols de la iglesia. No esperem enguany veure per 
aquestas afrans montanyas las alegres comitivas d'altres vegadas, 
qui no te un sis, te un as, qui no plora un fill perdut a las guerras, 
veu caure a demunt de sa propietat una gran sotregada d'impos- 
tos y de moment un 20 per cent d' aument de la contribució de lo 
que no 'ns en escaparem pas. Però, :qui ho podrà pagar2 Mal 
estem, si Deu misericordiós no 'ns treu d' aquest abim a que 'ns 
han dut los patrioters y beneyts de las grans ciutat". 


I ara l'any 1905 que l'aplec és: "uno de los màs importantes de la 
comarca del Vallés", la missa i "la procesión que acostumbra a ser 
concurridísima. En la puerta del templo se repartiràn los tradi- 
cionales 'tortells'. Los bailes se ejecutaràn al aire libre y en la era 
de 'cal Bosch vell". 

Vet aquí una extensa nota de la ll-lustració Vallesana de juliol del 
1922 qu escriu Hermenegild Carrera i Miró. Unes paraules plenes 
de vida i que expliquen amb detalls el que passava: les maneres 
de vestir, de menjar, l'ambient: "Tots els anys, al ésser l'endemà 
del tercer diumenge de maig, té lloc aquest renomenat aplec, un 
dels més antics i més típics de la comarca vallesana. L'Església de 
Sta. Quitèria està situada en un dels mes alterosos replanets d'un 
serral pedrerós estribaciós dels Céllecs, amb orientació a sol 
ponent. Allí l'encuriosit excursionista s'hi troba a tot plaer devall 
d'un cel embaumat per les flaires del bosc, davant d'un panorama 
hermosíssim i rodejat pels quatre caires de sanitoses pinedes, les 
quals l'hi ofereixen un estatge encisador. 


De bon matí ja és cosa d'admirar les llargues corrues de gent 
fent-hi cap, anant-hi de Granollers, la Roca, Cardedeu, Mollet, 
Montmeló, Vallromanes i viletes de la costa com Vilasar de Dalt i 
de Mar, Orrios, Premià i moltes d'altres, immensa gentada, la 
qual, per camins i caminets puja adelerada cap el cim de Sta. 
Quitèria, els uns montats amb vistosos animals, altres a peu, al- 
tres en carros de blanques i tivades veles, tothom desitjós de 
passar un dia de gatsara i espanció per a així donar una agradosa 
treva als fatics i misèries pròpies de la vida. 


Es ben original i escaient l'espectacle d'aquelles filarades de ro- 
meus trescant tots tan alegres pels camins de carro, vorades de 
marge, dresseres i corriols. Van a voltes l'un darrera l'altre a cau- 
sa de l'estretor de la via, ben endiumenjats, amb grans paraigúes 
per a defensar-se de la calor, les dones amb les faldilles del da- 
munt arrabossades deixant lluir la blancor enlluernadora dels 
enagúes planxats, els homes amb el bot de cuiro ben tivat i ermè- 

ticament tapat amb rosca penjat del muscle i el mocador del fato 
enrestrat per un bastó, el qual duen el coll a tall de fusell. Els 
bailets no podent aguantar dos minuts el pas mesurat de la filera, 
fugen sovint camps al dret empaitant-se i cotant-se uns amb 
altres el mateix que cabridets. Una vegada a dalt, a mida que se 
atasc l'hora de l'ofici, la gentada es immensa per tot arreu, la 
cridòria i el desfici imponderables. En havent dinat una de les 
notes de major colorit, apart de les tradicionals ballades a sota la 
Rectoria, és la processó de la tarda, en la qual és duta en llampant 
tabernacle una antiquíssima imatge de la Santa. Es un espectacle 
per demés poètic, el del pas de la religiosa comitiva a la qual hi 
assisteixen amb roquet i bonet bo i una vintena de rectors de les 
parròquies de la rodalia, amb els obrers davant, duient les llurs 
virolades banderes de domàs de seda volaiant, ganfarons i 
tabernacle guarnit de flors, homes amb ciris... tot un xamós con- 
junt de fidels per entremig d'una gran munió de gent i fent via 
per entre pins i matolls al alegre tritlleig de les campanes i airo- 
ses tocades de l'orquestra. 


L'excursionista en resta extasiat d'aquell hermós quadre de festa 
rural sobreixint arreu de vida i de moviment, que té per escenari 
grenys singles escarpats, i afraus pregones. I veu alhora en son 
agradós fantasiejar els fumerols de les improvitzades cuines, les 
colles de camperols caminant esverats en tots indrets, els carros 
aturats braços a terra en llongues fileres, els animals pastorant a 
son plaer l'herba reseca, els atrafegats venedors de cacoets i ave- 
llanes torrades, els tiradors de la rodella, els rifaires de neules i 
caramet-los, els fogonistes de bunyols ensucrats, els mesuradors 
de mantecado, els volts de quixalla corrent i cridant com esperi- 
tats, les parelles d'enamorats en dolç i entretingut col-loqui... To- 

ta una cinta cinematogràfica intensa de color, de moviment i de 
fina psicologia. Les alegres ballades de l'era de can Bosch o a sota 
la Rectoria fent la delícia del jovent tota la tarda, cloent el formós 
aplec de Santa Quitèria. 


Ja cap al tard, un xic vespret, acabat el darrer vals, tothom està de 
retorn a ses respectives llars. Els uns amb la satisfacció d'un desig 
lograt, altres amb la desilussió d'una esperança desvanescuda, 
uns quants desgraciats amb les manifestacions grotesques de la 
llur intemperança, la majoria massilents amb la tornada al llur 
cervell de les preocupacions de lluita per la vida, la qual havia 
sofert un curt parèntessis, tots, encare que sens donarse'n mica 
de compte, amb la vuidor i lacitut que deixa en el cor de l'home 
cada posta de sol, al marcar que ha passat ja un grà més del 
rosari de sa mísera existència". 


LA ROCA DEL VALLÈS 


Castell sobre la roca, estratègica mirada i una guerra medieval 
que varen perdre el defensors de la fortalesa i tots trenta-i-u va- 
ren ser penjats allà mateix. Els tres que manaven, fills de Gal- 
ceran Oliver, tresorer del rei d'Aragó, els duen a Barcelona: "ab 
catenes al coll grillons a les cames e mans ligades derrera (...J e 
axí intraren cascu ab sos confessós, e foren a la plassa del Rey 
hon fou aparellat lo piló e la destral per scapsar aquells: e deffet 
confessaren tots, e fou levat lo cap al mayor qui havia nom Gal- 
ceran Oliver". 


Roca que ha vist passar la història, exèrcits de totes les religions, 
pluja i sol. I a sota Camí Real i molt principal per anar i venir de 

la Gàl-lia i al mar de Barcino. Població d'un sol carrer bastit al 
costat d'aquesta ruta, d'hostals i ferrers i un molí de blat que uns 
anys va ser propietat dels Milans del Bosch de Sant Vicenç de 
Montalt. Quatre cases ben aprofitades. El baró de Maldà no hi va 
trobar cap virtut: "és petit y son carrer molt mal empedrat y 
fatal. La iglésia de aquell lloch, situada en lo mateix carrer, és 
més que mediana y de una bella nau. (...J Lo hostal, molt cerca de 
la parròquia, a l'altre costat del carrer, és tant sols per arrieros y 
mozos, infeliz y desacomodat". 


Per la Roca passava també el Camí Real que de Mataró anava a 
Granollers pel coll de Parpers, ho he explicat. També coneixem el 
camí que venia de Sant Bartomeu i arribava a Vilanova, abans 
una part d'aquest municipi. I també el camí d'anar a Santa Agnès 
de Malanyanes, i el de pujar cap a Can Ribot, als mapes antics els 
trobareu, ara però, en alguns trams són només record car- 
togràfic. 

CAMINS DE LA MARINA 


L'any 1305 el bisbe de Barcelona en Ponç de Gualba va de visita a 
les parròquies de la marina per veure si anaven rectes els rectors. 
I un darrera l'altre visita Sant Cebrià de Tiana, Sant Feliu d'Alella, 
Sant Martí de Teià, Sant Pere de Premià, Sant Genís de Vilassar, 
Sant Feliu de Cabrera, Sant Julià d'Argentona, Santa Maria de 
Mataró, Sant Martí de Mata i Sant Andreu de Llavaneres. Però 
ara no m'interessa què va trobar en el seu viatge d'inspecció, que 
ja ho ha explicat un historiador solvent. Em fixo en el trajecte, 
que aquí volem saber de camins, i el bisbe Ponç ens ensenya una 
cosa d'interès gran. Anava d'una parròquia a l'altre per un camí. 


El bisbe passa per les poblacions de dalt, gent escarrassada, de 
treball sofert, que mengen de la terra i pateixen les pedregades. 
Arrelats al tros, vivien i morien sense fer més de quatre passes 
enllà, que el viatge no té objectiu quan l'horitzó és alimentar-se 
tres cops cada dia. Í a tot estirar anaven al poble veí, i vora el mar 
no hi havia res, pocs pescadors. Un camí de l'interior lligava tots 
els petits nuclis habitats, de santoral ben divers. Un camí, una 
xarxa de petits camins de ferradura, que feien possible de 
relacionar-se tots plegats. I és aquest entremat de camins que el 
bisbe Ponç va fer servir, xano-xano per la seva feina. 


El camí sortia de Barcelona cap el Besòs i enllà. Notem que entre 
Santa Coloma de Gramenet i el Pomar de Badalona hi ha un 

topònim significatiu camí dels contrabandistes que lliga amb un 
camí del mateix nom sobre Mataró, la continuitat entre els dos és 
possible, tot i que els topònims no ho indiquen, perquè la trama 
de camins els connecta. Les dades que manejo són de papers i 
mapes del segle divuit però és fàcil que es tracti de la pervivència 
de camins ancestrals. Els que el bisbe feia servir. 


En arribar a Tiana fa dos segles hi havia tres camins sòlids que 
anaven cap Alella, el de dalt, el del mig i el de baix. I d'Alella a 
Teià dos més. Per anar d'aquest darrer poble fins a Premià dos 
camins ho feien possible, i s'arribava a l'històric camí del Mig que 
en aquest punt es dirigia a l'esquerra a Mataró i a la dreta a 
trobar el Camí Real de la marina. Cruilles d'aquest camí et duien 
a Sant Pere de Premià a Sant Genís de Vilassar a Cabrils a 
Cabrera i a Argentona passant per Agell. 


Com a hipòtesi crec que probable que en temps medievals el 
trajecte del camí del Mig, que sovint és assenyalat com Camí Real, 
fos en tota la seva llargada un camí d'interior que passava pels 
pobles de dalt, quan vora el mar només hi havia poques cases. El 
fil, la continuitat, és certa en els temps que he documentat. I 
posats a imaginar potser lligava fa dos mil anys cases dels nuclis 
romans que hem descobert sota terra. 


La importància del camí del Mig la fa notar el fet de ser utilitzat 
com línia divisòria de Sant Genís de Vilassar i Cabrils quan es va 
formar el municipi de Vilassar de Mar l'any 1784. Que el camí de 
baix d'Alella a Teià també es fa servir de divisòria amb el Masnou 
l'any 1825. I que el camí d'Alella a Tiana per can Roca fa de divi- 

sòria amb Montgat l'any 1933. 


De camins n'hi havia molts més dels que sabem, dels que els 
documents de tota mena acosten, que teixien la xarxa entre ma- 
sies, veinats, ermites i l'altra banda de la serra, ara assenyalaré 
els principals, per on el trànsit era més corrent. En aquests verals 
de la Marina, que és així com d'antic es parlava d'aquesta zona 
que Maresme es va acabar batejant. 


SANTA COLOMA DE GRAMENET 


Ibèrics estadants al Pollo i cementiri romà a la plana. Santa 
cristiana i pagesos manats pels Pallarès, de gòtica residència, 
amos de vinyes, terrasses soleiades. I en Baldoví que no es refia 
de la por que ve de la mar, perill dels barcos del nord d'Àfrica, i fa 
una torre per avisar els amics. Aquí han esperat de segles que el 
Besòs els deixés treballar, d'hostals i cristòfols que vivien dels 
forasters, dels que havien de passar a l'altre banda a coll. I l'any 
1915 S'acaba l'angúnia que fan una estructura sòlida per travessar 
l'aigua. 


A caminar anirem, però l'any 1879 no era fàcil: "Nuestros ca- 
minos vecinales desde la estacion del ferro-carril estàn in- 
transitables, llenos de anchos baches y profundos hoyos, difi- 
cultando así el acceso à la poblacion y la exportacion de nuestros 
productos agricolas. Las calles siguen el mismo órden su em- 
pedrado es malo y el arroyo està en algunas convertido en to- 
rrente". l amunt pitjor d'anar-hi. Cap al Pollo i a la Murtra, com 
fer-ho2 

CAMÍ DE SANTA COLOMA A SANT JERONI DE LA MURTRA I A CANYET 


Arribar al poble de la santa des del pla de Barcelona i els petits 
veinats que el poblaven, pel camino vecinal de Barcelona a Santa 
Coloma i trobar-se el senyor Besòs enfadat i tornar un altre dia. 
Avui has passat i deixaràs l'hostal i cap a dins de boscos que ara 
no hi són i que els papers en parlen i que decoraven el camino de 
Santa Coloma a San Jerónimo de la Murtra. Serra de Mosques 
d'Ase i la torre Pallaresa, que fa de bon veure per l'edat que té. 
Ara a tocar de Can Butinyà, basilical masia de senyora presència i 
hereus amb sort. Camí enllà, planer sota la miranda i l'ermita del 
Sant Crist. En plena vall de Betlem a tocar de Sant Jeroni de la 
Murtra d'història de reis catòlics. A la Fonsanta de baix atural't, i 
cap a Canyet passant per Can Mas. Veinat de masies sense me- 
mòria, d'antigor sòlida. I després seguint per sobre el torrent Pre- 
gon ple de cases i en aquest indret el cadastre antic encara parla 
del camino de Santa Coloma a la Conreria i anem teixint la ruta. 
Vora la masia de Can Ruti amb el xiprer bonic —sil aquí hi havia 
una masia que en deien d'en Urrútia- trobaràs el camí que de 
Badalona puja a les muntanyes. El trajecte sortint de Santa 
Coloma ha desaparegut però el podem seguir des de Can Butinyà. 
Hi ha algun tram desviat vora Can Mas i quan passa per Ca 
n'Oliver. I ja no existeix quan després de Can Barbeta girava cap 
on hi ha el grandiós hospital, on volen curar-te. Després troba el 
camí que ve de Badalona i va a la Conreria. 


Una variant descrita per l'incansable Artur Osona l'any 1892 
passava pel cementiri. Seguia la riera Pallaresa (ara de Can Zam) 
fins al coll de Quatre Camins on trobava el camí esmentat abans. 
Mapes antics designen aquest rtrajecte com camino de los Contra- 
bandistas. 

CAMÍ DEL TURÓ DEL POLLO A VALLENÇANA 


Sortia de Santa Coloma per la part nord fins a trobar la riera 
Pallaresa, que les rieres les hem fetes servir quan no hi havia ni 
cinc per fer camins amb cara i ulls. Potser hi tornareml Ara la vall 
de Carcerenya i el camí que és de carrerada, o sia de bestiar, i que 
en diuen camino del Turó del Pollo. Arribarem al coll del Bosc 
Bonic que ara en diuen de les Ermites i cap a la Vallençana o a 
Reixac o a Moncada. Això era abans, ara la ciutat l'ha menjat i cal 
passar dins el recinte de la torre Rivera, sanatori mental. A la part 
alta de l'indret i vora la font d'en Bartomeu podem seguir el camí 
antic un bon tros però una barrera feta de mà humana no ens 
deixa passar. Ens espavilem i a l'altra banda continuen les restes 
del camí, marrades per pujar la muntanya que hi són, oblidades 
però hi són. I un camí ample que a l'esquerra va a una torre elèc- 
trica però a la dreta és el nostre, fins arribar al coll del Bosc Bo- 
nic. A la dreta el camí vell de Moncada que va al turó de Can 
Roda-soques i a l'esquerra avall cap a Vallençana. 


BADALONA 


És l'any 1585 quan Enric Cocl, que viatja amb el rei Felip I fa 
jornada en aquesta localitat acompanyant el monarca. I en parla 
be: "Badalona, pueblo de cien vecinos muy vicioso por los huertos 
y vifias que tiene y la hermosa vista que tiene à la mar". I al baró 
de Maldà li agradava tant que hi tenia una casa: "En quant als 
carrers, lo de vora mar és ample y vistosa sa caseria, suposat 
venir recte, y blancas las més de las parets, que lo fan bastant 
alegre. I...) Hi ha bells paseigs ab casas entre aquells horts y 

terras de conreu al rededor de Badalona". 


Poble partit, que hi havia Dalt la Vila que és on passaven les 
coses, amb l'església i les autoritats. Vuit-cents metres enllà, les 
cases de Baix a Mar que és on es pescaven els peixos. I al mig el 
Camí Real que travessava la marina i et duia a França o a 
Barcelona. Ara, però, anem a seguir els camins que tiren cap a 
muntanya. Í n'hi havia alguns de principals. El que anava a la 
cartoixa de Montalegre, que tenia una desviació per anar a la vall 
de Pomar, i després de saludar els cartoixans podies anar a la 
Conreria i a Martorelles. Un altre et dirigia al barri de Canyet i 
després pujava a la Conreria, i si vols agafa una desviació per 
anar a Sant Fost. D'interès econòmic era el camí de carrerada que 
sortia de Canyet amb destí al camps de pastura dalt les mun- 
tanyes, sobre el coll de Can Roda-soques. Per aquest municipi i el 
veí de Tiana hi ha trams del que anomenen camí dels francesos, 
en parlaré després. Notem el que va de Badalona a Sant Jeroni de 
la Murtra integrat ara, parcialment, en la trama urbana. 


Hi va passar en Rafael d'Amat i de Cortada, el curiós baró de 
Maldà. Va ser el dia 28 de maig de l'any 1794: "En est matí, per 
despedida de Badalona, hem anat a passeig doctor Ramon Ribera, 
que arribà ahir tarda, doctor Josep Cases, mossèn Esteve Font- 
devila, mon fill Tano, Jaume Fontanals i jo, al monestir de Sant 
Jeroni de la Murtra per visitar i resar a aquella sagrada imatge, 
molt prodigiosa i piadosa, del Sant Cristo. Havent eixits tots de 
Badalona, o de la torre d'en Peixau, a peuet, a vuit hores tocades, 
luego de celebrades misses en mon oratori de Sant Rafel Arcàngel 
mon reverent capellà i mossèn Esteve, tots a peuet, trepitjant so- 
rra i tirant escopetades a algun pardal o gafarró los capellans, per 

divertir-se tot caminant i aturant-se abirant algun aucell entre les 
rames dels arbres, hem arribat a la pujada a Sant Jeroni un poc 
fatigats de tant trepitjar sorra, i hem pujats xano-xano al mo- 
nestir, entrant a la iglesia, en la que hem resat a Déu Nostre 
Senyor". Hi torna a anar el 18 de maig del 1802: "Lo camí era pe- 
sat per tanta sorra, mes lo sol a les espatlles encara no nos les ha 
escalfades massa, no havent entrat encara a l'estiu". 


CAMÍ DE BADALONA A LA CARTOIXA PER LA RIERA DE MONTALEGRE 


Històric que és, que feia servir la llera d'una riera que el temps de 
pluja arreplegava les escorrialles dels turons diversos que ador- 
naven el seu pas, i arriba a les portes de la cartoixa de Mont- 
alegre. Tirem enrere que ens ho diu Martí Turró l'any 1884: 
"Badalona, població de 13.749 habitants, està situada prop de la 
hermosa platja del meteix nom y al peu de la serra de Monta- 
legre, a la que nosaltres nos dirigíam, desde aquí podíam remon- 
tarnos per una riera que atravessa lo carril al extrem del passeig 
que serveix d'esbarjo als moradors de aquesta pacífica é indus- 
trial població, per ella hauríam anat a parar al monastir que dona 
nom a la montanya, mes com havíam fet lo propósit de passar 
per Tiana, y per altra part era molt fàcil que 'ns perdéssim se- 
guínt dita riera, per los molts torrents que hi afluhéixen, conti- 
nuàrem nostre camí envers Mongat (pel Camí Real de la costa). 
L...) Lo camí de tornada es lo que comensa devant de la porta de 
aquell antich edifici (la Conreria), y per ell, desviantnos alguna 
que altra voltra pera explorar sos encontorns, passàrem devant 
del convent de Montalegre y per fí anàrem à parar à la riera de 
Badalona, aquella meteixa que havíam trobat al matí quan 

anàvam à Mongat". 


I ara una crònica de l'any 1907: "Quan, passat Badalona, comensà 
l'ascenció pels camins y corriols que conduhexen a la Conreria, 
mentres el cos del convoy feya vía amunt per la riera de 
Montalegre, la Primavera desvetllada tot d'una pels primers ayres 
del Abril, se mostrava a tota aquella gent ciutadana anémica y 
esgroguehida, mes hermosa que may. Les vinyes ab el vert humit 
de la tendresa clapejavan la térra d'uns tons d'esmeragda que 
contrastavan bellament ab la foscor dels pins amanyagats per la 
marinada, remorejant misteriosament els derrers sons de l'oració 
matinal. Les ginesteres comensavan a obrirse en flors daurades 
qu'embaumavan l'ayre omplintlo de perfums que les abelles zum- 
zegantes extreyan en dolsa mel, mentres els rossinyols refilavan 
ses passades tendrissimes amagats en les argentades branques 
dels olms. La mar, ajuntantse al lluny del horisó ab el cel blau, 
tremolava de plaher, enjoyantse de brillantors y randes blanquí- 
ssimes als besos del rey dels astres". 


El trajecte no té cap misteri i tot i que ara ja ha estat engolit per 
cases i carrers moderns encara en podem conèixer un bon tros, 
després de Can Ram. És la riera plena de canyes, fins arribar una 
mica més amunt de Can Sanromà, que ja és transitable. Ajudats 
per l'ortofoto de 1956 podem resseguir els camps i fer-nos una 
idea de com era anar a la cartoixa tot sortint del carrer de l'Ullal 
de Badalona, fa tants anys. Resulta que l'any 1909 varen fer una 
carretera ben bonica que anava de Badalona a la Conreria i al 
Vallès i tres anys després varen construir un pont sobre la riera 
de Montalegre per poder arribar a Can Ram, i l'obra ja inútil en- 
cara adorna aquell veinat. 

CAMÍ DE BADALONA A LA CONRERIA PER CANYET I CAN RUTI 


Sortir de Badalona i agafar el camí de la riera de Canyet. L'any 
1884 ens explica l'excursionista Heribert Barallat aquestes coses: 
"A tres quarts de deu sortiam de la població (Badalona) passant 
per la 'quintana alta', ahont s' hi troba l'edifici del escorxador y 
s'ovira en lo fons lo casal de Can Nadal, que fou, un temps, colegi 
de segona ensenyansa, dirigit per lo sabi franciscà P. Mestres, y 
que ha servit en altra ocasió d'hospital provisional. Girarem cap à 
la esquerra per lo 'pas de la guineu' format per etsavaras y ma- 
graners borts, trobant al extrem la riera d' En Folch. Seguirem 
rieral amunt, resultant lo camí, en sa part superior, encaixonat 
entre duas altas parets, formadas no tant per separar las propi- 
etats particulars del camí, com pera encausar las corrents de las 
ayguas després de las fortas plujas. Lo camí, per tant, resulta in- 
cómodo, s'hi disfruta de poca vista, y s'hi ensopega ab l'areny, 
que serà sempre un destorb pera fer via en poch temps. A un 
quart d'hora trobàrem l'aplech de casas anomenat lo barri de 
Canyet". 


Ha sortit el nom màgic d'un indret de llegenda: el pas de la 
guineu. Una cruilla per entrar a Badalona pel camins que bai- 
xaven de les muntanyes. Com detalla el nostre cronista i altres 
fons expliquen el pas era format per uns murs alts a les dues 
bandes del camí que servien per aconduir l'aigua quan plovia 
massa. Situem-nos cent anys enrere: nit de basarda, udols d'ani- 
mals inconcrets, boscos espessos que amaguen la lluna, camí es- 
tret i fosc. Ja tenim el decorat per posar-hi llops i bandolers, i les 
guilles que hi passaven per robar les gallines dels horts propers. 
Llegendes certifiquen que a les muntanyes hi havia l'entrada a 
l'infern i que el mateix propietari dels forns eterns passava pel 

pas de la guineu per arrabassar animetes al poble. Ara, sense 
poesia, hi passen cotxes per tots costats. 


Hem arribat a Canyet, petita vall que conserva la màgia de masies 
amb arrels i un carrer de cases endarrerides, i hem d'agafar el 
camí de Messenuc que la documentació setcentista ja coneix. I 
potser és d'aquest camí que en parla una notícia de l'any 1668, 
una escriptura de venda del Mas Bofill al Pomar que limita amb el 
camí públic que passa al Vallès vora Can Ruti. I pujada suau cap 
el turó aplanat que presidia la masia dels Urrútia, i passar pel 
costat. Un xiprer adorna la contrada en les imatges virades de fa 
cent anys. 


Deixem el mas i aviat a l'esquerra trobem el camí de Santa 
Coloma a la Conreria que ens ve a trobar. l amunt que la mun- 
tanya de l'Amigó ens espera, abans d'agafar aire, però, hi ha una 
cruilla: a l'esquerra és el que el cadastre antic en diu camino de 
Sant Fost a Canyet pel coll de la Jeia d'en Pujol, i a la dreta el camí 
que ens durà a la Conreria, que és el que agafem. Acostar-se i 
reposar a la font del Goig i amunt pel costat de la decoració 
natural de les roques de Poca-Roba, i anar al coll vora el turó de 
l'Home, mirar la vista i anar baixant cap a la Conreria. 


Ara aquest camí està integrat en la trama urbana i segueix fil per 
randa l'avinguda de Martí Pujol i el torrent Pregon que ens deixa 
arribar a Canyet. El camí de Messenuc amb algun troç enmig de 
cases. I la carretera de Can Rutí. El sanitari edifici s'ha menjat 
l'antiga masia i el camí. En el trajecte de pujada i baixada cap a la 
Conreria anirem trobat trossos del camí històric i d'altres ara 
bosc baix que punxa. 

CAMÍ DE LA CARRERADA DE CANYET A MONCADA 


Un camí cabdal i que probablement és més que centenari, i n'han 
parlat d'aquesta manera: "Si siguiéramos, hacia arriba el camí de 
Cal Dimoni, llegaríamos hasta el camí de la Carrerada, que en 
catalàn significa camino de animales, y que era por donde 
circulaba el ganado, para ir a los pastos o ser trasladado de un 
lugar a otro. En el caso que nos ocupa, esta carrerada, era el 
camino que conducía desde Canyet hasta el collet de Vallençana 
antes que se construyera la carretera de Badalona a Montcada". O 
sigui un antic camí que era ramader. Ara, però, encara hi pots 
passar, amunt i sota el pont del Mas Oliver i per Cal Dimoni i tra- 
vessar la carretera i deixar la pedrera a l'esquerra i amunt. Del 
tram que continua i baixa al Vallès en parlarem des de Reixac. 


CAMÍ DE LA CARENA 


Les enèrgiques muntanyes que tanquen les valls de Canyet i el 
Pomar es podien carenejar a peu per un camí de ferradura que al 
segle divuit ja consta actiu. Ho explica Josep Castellanos, que 
l'any 1886 hi va passar amb la seva colla. Deixen la Conreria: "en 
direcció O. SO. per lo pla de la carena, deixant als 5 minuts lo 
camí que porta a un turó conegut per lo de l'Home, que tindrà 
uns 380 metres d'altitut, y continuant per lo meteix camí y en 
igual direcció, als 7 minuts passàrem per lo collet del Frare 
Rafael, sota meteix del puig d'aquest nom, que tindrà 420 metres 
aproximadament d'altura sobre l' mar. Desde dit collet s' gosa de 
un magnífich panorama sobre lo Vallés. Als 7 minuts del meteix, 
atravessàrem lo collet de la Jeya d'En Pujol, per hont passa lo 
camí que procedent de Sant Faust va al Canyet y Badalona. Del 

collet de la Jeya en direcció O. per lo camí de la carena, que està 
sembrada de colossals blochs granítichs y calissos, ab 15 minuts 
pujàrem al Turó del Pi Candeler, disfrutant de un espléndit 
panorama sobre l'encisador Vallés. (...J Seguint idéntica direcció, 
als 5 minuts baixàrem al coll de Pi Candeler, arribant ab altres al 
Turó de l'Amigona". 


CARRETERA DE VALLENÇANA 


La carretera de Badalona a Moncada pels barris de Canyet a 
Vallençana va ser una obra que va costar anys i panys. Vet aquí 
una crítica del 1922 feta per un periòdic autonomista: "Aquesta 
carretera hà corregut greu perill de no ferse. L'Ajuntament de 
Montcada, descuidat com tots els pocs Ajuntaments torristes del 
districte, va deixar passar el termini del 21 de Setembre sense 
cumplir els requisits de oferiment de terrenys i de contribuir al 
cost de la construcció de la carretera: la intervenció dels nostres 
amics els Diputats provincials Srs. Fatjó, de Riba i ISamat, han 
conseguit no sols que l'Ajuntament cumplís aitals requisits, sino 
també que fossin aceptats pel Consell de la Mancomunitat com 
presentats a terme quedant aprovada l'obra. Cal que els veins de 
Montcada que estimen el seu poble tinguin present aquest fet, i se 
convencin de que de poc els hi serveix que un foraster que no ha 
pogut encare apendrer a parlar el catala, els hi fassi venir perso- 
natges tan forasters com ell, a fer moxigangues a la població, que 
aixó de res els aprofita, mentres que els nostres amics els hi por- 
ten la riquesa i el benestar parlant igual que ells. D'aquesta carre- 
tera s'ha de fer el projecte definitiu". L'any 1924 la comunicació 
de Badalona amb Canyet "es malísima, verificàndose por la riera 
o bién por otro camino paralelo a esta situado a su izquierda, 

pero ambos quedan inutilizados en las épocas de lluvias". Il "entre 
Canyet y Vallensana no existe pràcticamente comunicación 
alguna". Després de molts precs s'aconsegueix fer una carretera 
com cal. El mes d'agost del 1929 s'arriba a un acord: "Hemos con- 
venido con la Diputación, mediante el pago del 44 por 100 y la ce- 
sión de los terrenos por parte del Ayuntamiento, la construcción 
de la carretera de Badalona a Moncada, por Canet y Vallensana, 
que hacía màs de cuarenta afios que estaba proyectada, y de la 
que sólo se hablaba en época de elecciones, cuando había que pes- 
car votos". I mans a l'obra. 


TIANA 


Convé començar contents i amb potència lírica, així que alcem el 
nostre cant tot resseguint les paraules de l'Oda a Tiana que en 
Josep Montserrat Arch va escriure l'any 1882: 


Vora una vall que l'aureig acarona, 
prop de la mar, dominant Barcelona, 
com un colom que en la coma s'aplana, 
dintre les flors allanguit s'abandona, 
blanch y pulit lo poblet de Tiana. 


De pujades i baixades i de carrers recargolats i antics de cases 
d'abans. L'aire que m'agrada del tots-ens-coneixem i de la Lola 
dels dibuixos. I en la llunyania l'antiga parròquia aillada en un 
turó i amb la casa dels morts. Poques feien tan difícil l'accés als 
clients, una mandra anar-hi tot i el paisatge bell d'horts i el camí 
d'arbres. Per això a finals del segle dinou en varen fer una de 
nova més a la vora, monumental i poca cosa, de gust remot. 

Els antics sobre un turó ventilat hi varen posar el poble per no 
haver de patir de les dues rieres que el vigilen. La de Tiana la 
trobaràs a ponent. I de la de llevant ara en diuen la riera d'en 
Font però fa cent anys era el Torrent, i aconduia les aigúes de tres 
sots: el de l'Alba, el dels Grills i el de Gili. Atenció, fa dos-cents 
anys en deien torrent de la Vall de Guiana. Poble de cases 
antigues de parets gastades i de molts edificis moderns per la 
gent d'ara, que barcelonins amb diners varen aixecar. Bonic el 
passeig tot fent el xafarder per modernistes reclams i cases 
insòlites. 


Entre els horts i la vinya hi havia camins, mirem-ho. Cap Alella 
eren tres i cap al mar les rieres a peu. El camí principal era el que 
un mapa groc i molt gastat en diu riera y camino de Tiana que 
baixava cap a Montgat. Com que poques vegades portava aigua, 
només quan els núvol vessaven sense enteniment, doncs que 
s'aprofitava, i els carros hi circulaven com podien. Atenció, una 
dia que el tartaner Feliu Barbeta no pot passar per la riera, feta 
un desori per les pluges va haver de baixar pel camí vell de 
Montgat. 


A finals del segle dinou diuen que: "tristesa dona avuy passar per 
aquella riera, a qui ha pogut en altre temps deleitar sa mirada 
contemplant las xamosas rengleres de tarongers que la en- 
joyavan. Enmalaltits avui (...J ja no ostentan com avans llur fres- 
ca ufanó los simbòlichs copolls de la nevada flor". Els maldecaps 
s'acaben l'any 1907 quan s'obra l'actual carretera i això ja és una 
altre cosa, segurs els passos. Bé, hem arribat a Tiana però no- 
saltres anem més amunt. 

CAMÍ DE TIANA A LA CARTOIXA I AL COLL DE MONTALEGRE 


L'any 1876 un caminant arriba a Tiana i diu que "emprengueren 
la pujada à la Conreria y Cartoixa, per un camí de carro que passa 
casi sempre enclotat. Ab mitj hora s'arriva al primer de dits edi- 
ficis". Han passat dos segles i ara ens toca fer el viatge a nosal- 
tres. Sortim de Tiana cap a ponent pel carrer de Montalegre que 
ens anuncia amb el seu nom que al poble se'n recorden d'aquesta 
ruta arrelada en la història més pregona. Aviat deixem l'asfalt i 
toquem terra aquí hi ha un tram del camí antic que no s'utilitza i 
és ple de brolla, però el trobaràs. En arribar a la carretera cal tra- 
vessar-la i cap avall, que és sota bosc que hi ha les traces obli- 
dades i gratades per la pluja que ens duran a trobar la riera de 
Montalegre. A l'esquerra trobaves el camí d'anar a Badalona. 


Ara tinc davant la portalada que dóna pas al camí del mas 
Senromà i a peu i amunt per la riera que és com un túnel verd 
d'arbres vestits de primavera i fins que la selva no et deixa 
passar. Seguiràs el camí històric d'anar a la cartoixa si passes pel 
costat del mas del burro espavilat. l amunt per fressada senda 
amb camps oblidats i plens d'herbes diverses, i la memòria del 
treball en alguns petits ponts sobre xaragalls, i la font de Sant Bru 
o dels Ocells. A la vora, la casa de l'aigua i la terra dels cartoixans 
que donava de tot. 


Quan arribes vora la porta de la cartoixa toca buscar el camí antic 
que anava cap a dalt de la muntanya, però no hi és. Mapes antics 
ens assenyalen que hi ha de ser, i el busquem. Ara comença una 
aventura feta de sang, un ecce homo al capdavall, cosa adequada 
als elevats principis del lloc. I és que el camí hi és però està ocu- 
pat per espècies mil de tota mena de branques. Caminar com si 

fossis el primer que hi passa en molts anys, i ets el primer que hi 
passa en molts anys. La brolla ho anuncia. Només un curiós pot 
intentar la travessa, però s'ho val quan de sobte trobes a la paret 
que encercla la cartoixa una inscripció que t'espera enmig de les 
punxes, un avemaria que saludava als vianants, un avemaria que 
no ha pregat d'anys i anys persona nada. L'he seguit fins on he 
pogut: ara hi ha un contrafort que l'aguanta, i aviat una porta 
trencada que duia als horts monacals. I una pared de vegetació. 


Dono una volta amunt per enllaçar amb la continuació i l'he tro- 
bada, de fet el camí va seguint tota l'estona la pared de tan- 
cament, el que passa és que la brolla ho fa difícil. Camí d'erosió 
centenària i un pilar d'una porta desapareguda. Aquí els senglars 
hi fan de les seves quan l'humana naturalesa se n'allunya. Amb 
penar i punxades he passat uns cent metres sota tota mena de co- 
ses verdes. Ara una pista talla el camí i a l'altra banda toca pujar a 
la dreta. Cap a la Conreria tot és incertesa de brolla que ocupa on 
abans els peus dels homes trepitjaven, i alguns trossos els he tas- 
tat fins perdre la paciència. Enllà troba el camí antic que ve de 
Tiana i amunt. Costa embrollada i que anem seguint com a bons 
professionals fins la carretera i el coll. Renoi, no hi torno més. 


Els mapes més antics, i un magnífica pintura dins la cartoixa, 
assenyalen una desviació que pujava de manera més decidida i 
amb marrades cap a la Conreria, n'he trobat algun rastre i 
documento el trajecte al mapa. Ara som al mes de març de l'any 
1876 uns excursionistes ens expliquen coses del seu viatge, però 
el varen fer al revés, de baixada: "Desde la Conreria se veu a vista 
d'aucell la Cartoixa, poguentse apreciar sas proporcions y es- 
pecial planta. Seguidament y per la dressera se baixa al Convent 

(...J emprengueren lo descens envers Badalona, per la riera". Ara 
és l'any 1884 i diuen que: "Lo camí de tornada es lo que comensa 
devant de la porta de aquell antich edifici (la Conreria), y per ell, 
desviantnos alguna que altra voltra pera explorar sos encontorns, 
passàrem devant del convent de Montalegre y per fí anàrem a 
parar à la riera de Badalona, aquella meteixa que havíam trobat 
al matí quan anúàvam a Mongat". 


Aquesta cartoixa, la més gran del mon, té més de sis-cents anys i 
una història ampla que no cal repetir. Ara aquí s'hi amaga el 
silenci i un món on l'esperit mana. Víctor Balaguer, molt jove i 
corprès, hi passa l'any 1849 poc després de l'incendi de l'edifici a 
causa de la revolta de l'any 1835. I diu: "Respiràbase allí la tris- 
teza de un abandono que parecía entonces destinado a ser eterno. 
Las aves nocturnas penetraban por las claraboyas sin cristales en 
el templo y en las capillas, donde las pocas imàgenes que habían 
quedado las miraban con ojos sin luz. Todo aparecía desierto y 
mudo, sin culto, sin nubes de incienso, sin cantos, sin estatuas en 
los altares, sin fieles, sin rezos y sin làgrimas. (...J Ante aquella 
mansión de vivos muertos, donde jamés el eco repitió un acento y 
por donde los cartujos transitaban sin ruido, como sombras, yo 
me preguntaba si era verdad que la sola dicha y el único goce del 
hombre es el de no esperar". 


CAMÍ DE TIANA AL COLL DE MONTALEGRE I LA CONRERIA 


Pujar al coll de Montalegre i veure el mar. Hi he anat a buscar els 
camins que abans es feien servir per travessar-lo, per lligar els 
pobles de la marina i el Vallès. A la butxaca mapes vells i traces 
probables. Senders que venien de Badalona i de Tiana. Que ven- 

ien de Sant Fost i de Martorelles i enllà a Granollers. Font de 
monges medievals. Estatge de l'eremita Arnau de Torrevella. I els 
cartoixans que al segle quinze fan un convent a la falda de la 
serra. 


Aquest camí de ferradura s'ha perdut de la memòria veina. 
Només algun mapa antic ens recorda que el varen fer servir 
durant segles per pujar al coll de Montalegre sense fer la volta 
per la cartoixa. De dret dalt la muntanya. És per aquestes eines de 
paper que el podem descobrir totalment perdut, trepitjat per la 
brolla, i trencat per dues carreteres i una pedrera. Però hi és. 


Hem de travessar Tiana i amunt. Passarem i saludarem Sant Ce- 
brià, i a Can Torreda el camí girava a l'esquerra. Ara com un mi- 
racle a la petita franja de vegetació que hi ha en la marrada que fa 
la carretera es pot trobar un fragment del camí històric. Anar-hi 
per creure-ho. Hauria de travessar la part alta del revolt de la ca- 
rretera i amunt però la pedrera que hi ha se l'ha menjat. A sobre i 
al costat d'una vinya ventilada i bonica pots trobar indicis pre- 
caris i clars del camí inundat de brolla. La carretera el torna a 
menjar però llavors podem veure fàcil el tall i l'amplada del camí 
de ferradura d'abans, però la malesa ens atura. Atenció, per 
aquests verals neix la riera de Tiana que ja des de l'inici en temps 
Vuitcentistes es feia servir de camí des d'aquí mateix. Trepitjarem 
les costes del turó de Sant Bru i vas fent entrades al bosc i el pots 
seguir i tocar fins que gira de cop i després de la pista actual va a 
trobar les restes amagades del camí històric que ve de Badalona i 
Tiana tot passant per la cartoixa. I a un cop de pedra hem arribat 
a dalt, a la Conreria, estalvis. 

En Josep Castellanos va poder tastar el camí l'any 1886: "En dita 
vila (Tiana) esmorzàrem y compràrem provisions pera dinar, 
continuant la excursió a las 9h 45m en direcció NO., deixant úà mà 
esquerra la iglesia parroquial, en construcció (d'estil romànich), y 
a la dreta lo camí que porta a la antigua parroquia, y tombant al 
O., passàrem per un bon camí, vegent per tot arreu, y prin- 
cipalment al fondo de la vall que dona orígen a la riera de Tiana, 
frondosos tarongers y extensos vinyats que produhéixen exquisit 
vi, degut sens dubte a la terra de sauló apropósit pera aquestos 
cultius, que existeix en tot lo sistema orogràfich de la Costa al 
Vallés. Seguint en igual direcció, a las 10h y 15m arribàvam a la 
Conreria". 


Pel coll de Montalegre, un enamorat de la contrada l'any 1890 en 
parla: "Realment es un mont alegre aquell en que's troba la Car- 
tuxa de que parlo. Forma una serra en extrem pintoresca, ador- 
nada de tots los encants de la Naturalesa, entre les vinyes hi axe- 
can son cap les verdejants pinedas, que's gronxan dolsament al 
ser besades per la brisa del mar, presenta grans extensions de 
boscuria, en que l'arbós disputa'l lloch a la ginesta florida, per tot 
se troban hermoses catifes de romaní, farigola y altres plantes 
aromàtiques, que venen a ser l'incensari, modest, pero bellíssim, 
que tots los díes axeca al Omnipotent boyrades d'incens y d'ar- 
monía selvàtica. Les fonts, que hi abundan, dexan entre mil sinu- 
ositats capritxoses l'aygua regalada que fecundisa tot aquell bé de 
Deu, y al mormoleig suau de sa corrent joguinosa contestan los 
aucellets festius ab mil càntichs d'armonía, al compàs de la veu 
melódica del rossinyol, encís de aquella soletat fascinadora". 


Aquí dalt primer hi va haver un convent de monges, era el segle 

tretze, però es veu que l'airet de la matinada no els agradava i 
se'n varen anar a viure a Barcelona. Hi havia una novícia tant 
bonica que un cavaller li deia coses florides i tenia intencions més 
aviat dolentes, lascives en llenguatge medieval. Quan la verge en 
va tenir prou del pesat se li va acudir una manera enèrgica d'en- 
gegar-lo a passeig. Un dia que li diu que s'acosti, i que agafa un 
ganivet i es talla la cara i el nas, i l'home veient la desfeta defi- 
nitiva la deixa resar tranquil-la. On varen caure les gotes de sang 
hi va créixer un arbre que fins fa poc encara floria: l'arbre dels 
nassos. Víctor Balaguer no hi posa tanta poesia: "Le llaman el 
àrbol del fuego, con motivo del color de sus flores, pero el vulgo, 
amante siempre de lo tradicional y maravilloso, le llamó, y con- 
tinúa llamàndole, el àrbol de las narices, es decir, en idioma ca- 
talàn, el arbre dels nassos. De todos modos, no es ni màs ni me- 
nos que una planta que pertenece à la familia de las legu- 
minosas". 


Després de les monges agustines i varen anar una colla de 
monjos ermitans a provar sort en aquelles soledats. I després els 
cartoixans hi viuen mentre el hi acaben l'edifici sota muntanya. 
Tornem a Víctor Balaguer i a l'any 1849: "A poca distancia de la 
cartuja, en lo alto de la sierra, gozando de una hermosa pers- 
pectiva, pues que por un lado abraza toda la extensión del opu- 
lento Vallés y por otro Barcelona y el mar en su vasta inmen- 
sidad, se eleva lo que los frailes llamaban la conrería, edificio 
grandioso y vasto que les servia de granja y en el que tenían el 
granero y los depósitos de víveres". Tot l'indret és ple de merave- 
lles naturals i històriques. A la vora hi ha un cementiri singular. 
Resulta que l'any 1870 es va declarar una epidèmia de pesta 
groga al barri mariner de la Barceloneta, potser a causa d'un 

vaixell infectat que venia de l'illa de Cuba. Dos mil refugiats es 
varen estar en aquestes muntanyes i alguns moren de malalties, 
que les medicines poca cosa podien fer-hi. Aquest cementiri no 
duu consol als esperits. És el final, l'oblid. Una paret i un monu- 
ment al record, que un dia farà nosa. Sense noms, on són els 
morts 


A les darreries del segle dinou hi ha una autèntica febre de bar- 
celonins amb diners per fer-se cases arreu, a la Conreria també hi 
varen arribar. I neix la colònia-bosc al turó del Reig. Un estadant 
novell, l'artista Llorenç Brunet, l'any 1916 es fa construir un 
edifici rodó que seria el seu Cau, seguin la idea del Ferrat de 
Sitges. A l'edifici de la Conreria que els cartoixans varen perdre 
desamortitzat ara hi posaran un hotel restaurant els Antonell. 
Tota la muntanya és una festa: a la font de les Monges hi va 
molta gent de platxeri, i hi obra un restaurant per servir-los. 
També al turó de Vista Alegre un altre hotel restaurant que aviat 
agafa nomenada, i l'antic edifici encara aguanta el vent, ara sense 
hostes. 


Aquesta floració d'iniciatives comercials va ser possible perquè 
l'any 1867 es va obrir un camí de carro que venia de Badalona. En 
aquell moment l'antic camí de ferradura ja inútil passa a la 
història a mans de la vegetació anivelladora. Però tot i la novetat 
arribar al coll era aventurat. Quan plovia era d'herois i fang i 
roderes. I quan feia calor també costava i pols i roderes. Una 
lluita varen tenir amb la Diputació els del país per aconseguir una 
carretera com Déu mana però l'any 1912 la comunicació de 
Badalona amb Mollet ja és un fet, i els de Tiana estan contents. 

CAMÍ REAL DE MARTORELLES O CAMÍ DE CA L'ANDREU 


El tipògraf començava a composar aquest llibre quan en Josep M. 
Toffoli, em fa a mans un paper del 1867 que porta dibuixada una 
traça dels camins tianencs. És la sentència que diu que tot és 
correcte. I m'esverol Creia que la feina d'explorador a Tiana era 
acabava i ara resulta que no, que hi ha una ruta que cal do- 
cumentar. Hi ha els camins sabuts a llevant i a ponent i el camí 
vell cap a la Conreria que aviat desapareixeria, el mateix mapa hi 
ha una inscripció que diu De Badalona a Mollet camino en 
construcción, el traç de l'obra nova encara inacabada. I la novetat, 
un camí que diu que va a Martorelles. Al mapa de 1852 també hi 
és però en no esmentar aquell destí no el vaig considerar. 


Surt de Tiana pel camí de la parròquia antiga, passa a tocar del 
cementiri enfilant-se per la muntanya de valent, al costat de Ca 
l'Andreu, que li dóna nom. S'ha conservat gairebé igual el traçat 
fins arribar al coll sota el turó de Galzeran, aquí la pujada ara està 
ocupada per una vinya. Després el bosc que ha cobert les feixes 
de vinya l'amaga i el fa difícil. I arriba al camí de Martorelles que 
ve de la Conreria i va al coll de la font d'en Gurri. La gent del 
poble explica que es tracta d'un antiquíssim camí ramader que 
anava al Montseny. 


Martí Turró hi va passar l'any 1884: "emprenguérem la pujada 
per una bonica carretera que conduheix a l' iglesia del poble, y 
passada aquesta nos trobàrem jà en despoblat, entre hermosas 
vinyas que aquí se cultivan en gran escala,endinzantnos després 
en las pinedas que cobréixen la montanya, lo camí està obert 
sobre grans banchs de rocas de formació granítica". 

ALELLA 


Deixem que el setcentista baró de Maldà ens ho expliqui tot: "Lo 
poble de Alella, que dista dos horas y mitja de Barcelona, està 
dintre de la riera del mateix nom a la vora. La parròquia, ab la 
rectoria y la casa de Lleonart, que és al devant, ab sa espayosa 
tanca plena de arbres tarongers y altres, quedan ab algunas casas 
de pagesos al mitg de la riera, formant des del clos de la torre de 
Lleonart dos brasos o divisions. En alguns paratges se estrecha y 
en altres és ample, dita riera, per sis o set coches de frente, la que 
és molt llarga y pesada per sa arena y argila, que no és poca. Las 
demés casas, exceptuadas las referidas al rededor de la iglesia, 
son apartadas y de pagesos acomodats algunas. La plaza contigua 
a la parròquia y rectoria la fa recomandable un grosísim arbre 
lladoner a un costat que, per lo tant copat de ramas y fullas, és 
fresca en temps de l'estiu per causa de no poder penetrar los 
raigs del sol, tanta és la espesura de sas fullas, que prenen 
extensió per lo rededor de la plasa. (...J Lo terreno de Alella, ab lo 
de Vallromanas cap amunt, sa major porció és de bosch y vinya, 
sent sos vins excelents, a no arruinar-los la pedra o altre 
contratemps. Lo poble, exceptuada la part de mitgdia, que se 
descobra com per tronera lo mar, és rodejat de montanyas y 
solitari dit terreno, per consegúent no gaire alegre, és prou 
regalat de aigua. A mes dels excelents vins, produheix aquell 
terreno taronjas dolsas, que poden casi igualar-se a las de 
Mallorca. Las torres de Fàbregas y de Lleonart ne dónan moltas a 
vèndrer. La riera de Alella desemboca al camí de la marina, entre 
lo castell de Mongat y casas del Masnou, sent entremitg de estas 
la torre de casa Planella, més amuntet de la carretera, dalt a un 
collat, y lo molí sota, etc". 

Enamorat, Víctor Balaguer, d'Alella, que "Vive entre naranjos 
como la rosa entre perfumes. Es un delicioso sitio de recreo en el 
que la vida se desliza agradablemente, en una admósfera pura y 
sana, perfumada contínua-mente con el incienso de los naranjos 
y limoneros y con las frescas brisas del mar". L'any 1845, poc 
abans de les paraules boniques que hem llegit, Pascual Madoz ens 
deixa una imatge més sòlida: "Divídese esta población en dos 
partes, alta y baja, llamadas Alella de Arriba y Alella de Abajo. El 
primitivo ó sea el de Arriba, està situado à la falda de un cerro 
poco distante del mar, y el de Abajo, en la misma playa en un 
terreno sumamente delicioso por las agradables vistas de que dis- 
fruta. Entre ambos cuentan 300 casas de buena fàbrica y distri- 
bución interior, especialmente las del espresado barrio, que son 
en estremo pulcras y aseadas: tiene escuela de instrucción pri- 
maria pagada de los fondos públicos à la que concurren unos 100 
alumnos, y una iglesia parroquial bajo la advocación de S. Félix el 
Africano, servida por un cura parroco y un teniente. Sus al- 
rededores son muy amenos, adornados con magníficas casas de 
campo que han mandado construir para su recreo algunos pudi- 
entes de Barcelona, adornadas con jardines y bosquecillos plan- 
tados de naranjos y limoneros regados con manantiales perennes 
que acopian para ello en hermosos aljibes. El término es un con- 
tinuado vergel que continua por el N. con el de Vallromanas, por 
el E. con el de Tayà, por el S. con el de Tiana y con el mar, y por 
el O. con el de Martorellas. El terreno, como todo el de la costa 
inmediata al Mediterràneo, es de ínfima calidad, pero la actividad 
é inteligencia de los naturales le hace ser feraz y à propósito para 
todo género de producción: le fertiliza la ribera de Alella que baja 
de la parte del O. y va à unirse al mar, dando antes impulso a un 
molino harinero: en la parte del N. tiene un pequefio monte 

poblado, del que se surten los vecinos para combustibles. Los 
caminos son buenos, y por Alella de Abajo cruza la carretera que 
va de Barcelona à Mataró, Gerona y Francia, por donde pasan los 
correos, diligencias y un sin número de carruajes, cuyo trànsito 
continuado da una animación tal à dicho barrio, que es difícil 
describirla con la viveza que se esperimenta: Producción: trigo, 
legumbres, y abundante y rico vino, muy estimado en Barcelona y 
toda la costa: se cogen muchas frutas dulces, y abundancia de 
naranjas y limones. Industria: la principal es la pesca, y ademas 
se fabrican telas de algodón y medias del misma genero, y las 
mujeres casi todas se dedican al trabajo de ricas blondas y 
finísimos encajes: también se encuentran algunos alambiques pa- 
ra elaborar aguardiente. Población: 309 vecinos: 1.791 almas: Ca- 
pacidad productiva: 9.752,801 reales: Imposición: 243,820 re- 
ales". 


Un bon dia de l'any 1770 el baró de Maldà, després de visitar la 
família a la casa de les Monges, el trobarem baixant pel camí de la 
riera: "Alegres com una pasqua marit y molla, sentats còmoda- 
ment dintre de la silla volant de aquell bon senyor canonge Co- 
dulà, los postillons corrents, isquérem de la pesada riera de Ale- 
lla, per lo arenosa y de poca vista, fora de vèurer al devant lo mar 
per tronera, per anar ficats entre montanyas, y después al cap a 
mitja hora o un poch mes, isquérem al camí de la costa o de vora 
mar a la vanda dreta y a la esquerra la lontananza de montanyas, 
casas, pobles y pradefias, que nos alegraban moltíssim la vista 
tanta varietat de obgectes com per totas bandas". 


També hi passen uns barcelonins que arriben amb tren. Em dic 
Josep Castellanos i sóm una colla que volem visitar les muntanyes 

en aquest més qualsevol de l'any 1887: "Al costat meteix de la 
estació de Masnou desemboca una riera que porta en temps de 
plujas gran caudal d' ayguas, que provénen de las vehinas serras. 
La salva un pont de pedra, per lo qual passan lo camí carreter y l' 
de ferro. Aquesta riera, durant 4 Xilómetros, serveix de carretera 
que prossegueix fins à Granollers, recorrent una distancia de uns 
16 Rilómetres, es ampla y espayosa, pero en extrém pesada, per 
ésser son llit de fina arena. Seguírem dita riera durant 4 hora 
fins à la villa d' Alella, separada del Masnou per una distancia de 
poch més de 2 Em". 


Al trajecte un dia li va tocar la reforma, i va ser l'any 1893. Algú 
que hi va passar el mes d'agost ens explica desgràcies climàti- 
ques: "De Masnou tomé tartana hasta Alella, y de pronto pude ver 
que el trozo de carretera de Masnou à Alella, que se estaba ter- 
minando, ha sido casi destrozado por la inmensa mole de agua, 
de 7 palmos de altura, que bajó à ella paralela por la riera, llevàn- 
dose las paredes construidas, arrastrando la grava y tierra de 
nuevo puesta, y dejàndola llana como si nada hubiera existido". 


Hem arribat, però convé saber que a Alella també s'hi anava des 
de dos pobles acostats. De Tiana els mapes antic parlen de tres 
camins per fer el recorregut: el camino de coll de Vendrans o de 
dalt de Tiana, el camino del mitj de Tiana o del cementerio i el 
camino de baix de Tiana o de la Creu. I a Teià s'hi podia anar per 
el camino de dalt de Alella i pel camino de Alella a Teyà que passa- 
va per la cruilla de Quatre Camins. 


Centenària la comunicació d'aquest poble ric i senyor amb el Va- 
llès. Camins que milers de peus han trepitjat. Que encara hi són, 


111 


per passar-hi. Trams perduts i la natura sorprenent quan t'ama- 
gues per corriols veins a explorar-ho tot. Ara hem de començar a 
pujar les muntanyes, caminant que és l'ofici que més m'agrada, i 
tenim dues maneres de fer-ho, passar pel coll de la Font de Can 
Gurri o el de la Font de Sera, d'aquest ja en sabeu coses. 


CAMÍ D'ALELLA A MARTORELLES PEL COLL DE LA FONT DE CAN GURRI 


No hi anava a Alella des de mai. Poble únic com tots, i que em 
deixa tocat, de bonic. Cases airoses de gent grassa de butxaca, co- 
lors de rajoles, el vent torça una palmera, una senyora em saluda, 
i un municipal en fa anar recte. I cap els rastres del camí pretèrit 
que pujava a les muntanyes i anava cap a Martorelles. Papers ca- 
ducats assenyalen el seu pas cert, no hi ha cap manera que es pu- 
gui amagar. Sabem on ets amic i et trobarem. 


Carrer estret de portes adovellades. Una mirada a l'església del 
Sant Feliu que ja es parla d'aquest home en pergamins de l'any 
noucents i tants. Memòria de les coses, pedres romàniques agu- 
anten el campanar. I un rètol ens indica que anem ben encami- 
nats. Senyal oficial que diu antic Camí Real, i ho encerta. Entre 
cases, ceràmiques vidriades, una porta que la vegetació es menja, 
número vint d'un carrer ara ple de llum. I amunt al costat del 
bosc tancat de les Quatre Torres, que és on vivien senyors, quan 
n'hi havia d'aquesta gent. Retalls del casal noucentista entre ar- 
bres gegants i una paret que fa nosa. Sol de matí i dorades parets 
de pedra, ombres acollidores i pinassa vermella. Cel blau i una 
mica de ventijol i no cal que el Doctor del mas et repari. 


l ja sóc a la sorpresa enlluernada de la porta de la casa del Go- 

vernador. Palmeres i pins i els meus ulls que no creuen el que 
veuen, perquè ho veuen per primer cop. Una torre d'un altre 
mon, una fantasia desmesurada que la follia d'un arborat arqui- 
tecte va crear per un que podia pagar-ho. Potser un migdia de ca- 
lor, o enmig de la pluja, l'indret no mou cap sentiment, però ara 
amb la llum que ressalta tots els ocres això sembla la porta del 
purgatori, lloc de redempció que ens espera als que no hem anat 
drets del tot. Rajoles trencades a la teulada, els caps d'uns sen- 
yors que et miren, i els ferros treballats fins al cansament de la 
porta, obra mestre de l'esforç. Voldria conèixer les mans que va- 
ren forjar aquest laberint de detalls. Però endavant, que la pa-ret 
l'anem seguint. I per una altre porta veuràs la imponent cons- 
trucció de centenàries habitacions buides d'escolapis endreçats, 
monstre vençut amb jardins de vegetació carnívora. 


Un rètol municipal et diu que vas a entrar al camí antic de Mar- 
torelles, però nosaltres ja hi anàvem perquè, tot i que l'asfalt ha 
menjat la sorra, fins aquí el traçat és el mateix. I ara amunt per 
un camí que mai no oblidaré, tancat amb altes parets que prote- 
geixen i amaguen. Murs i murs gastats, una porta atrotinada que 
mai més ningú no obrirà. Cases dels que varen fer diners. L'angú- 
nia d'un temps que ha passat, d'un temps que es vivia d'una altre 
manera. Í ara aquest palaus de decorat d'una opera de Verdi són 
gegants perduts entre vinyes que tornen a florir. Un dia i un altre 
poble, i que entro en una construcció d'aquestes estripada al vent, 
d'habitacions on només hi ressona la meva basarda, amb el men- 
jador i la cuina tot fet miques. El passat, un altre passat. 


Però hi ha vida aquí, i una porta de ferro et deixa veure vinya de 
raim lluent. Aquesta harmonia de labor assenyada. De pagesos 


113 


que ho han fet bé. Pagesos precursors de l'estat de benestar, que 
l'any 1638 es reuneix tot el poble per decidir unànime que la festa 
del Sant Isidre es deixarà de treballar encara que no sigui diu- 
menge. 


De sobte hauràs de girar i tornar a girar per escabrós pas entre 
cases. Som a la capella de Can Cortès. Tot aquest recer de silenci 
que hem trepitjat és l'autèntic Camí Real que unia les dues 
vessants de la serralada. Però ara comença el bosc, la part ferés- 
tega de la descoberta. El corriol que puja de cop cap a Can Poc. I 
un pagès silenciós amb paraules d'una sola sil.laba em diu què he 
de fer per pujar amunt. I ho faig, però l'enginy electrònic que 
porto m'indica que no vaig bé per anar a Sants, que el camí dels 
antics passa més a l'esquerra. Comptat i debatut amb mi mateix 
és que la traça antiga ara està al llarg d'uns centenars de metres 
dins una finca que guarda amagat el meu camí. 


Saludo un antic molí d'aigua, i atrevit que soc a voltar les mun- 
tanyes i segueixo un corriol que es dirigeix cap aquella latitud 
prohibida. Ensopego amb les restes històriques de la històrica 
manera d'anar a Martorelles. Hi és el camí, on els papers que 
m'ajuden diuen que ha d'estar. D'amplada normal pel trànsit de 
persones i matxos, un camí de ferradura potser medieval. Cami- 
nar-hi i l'estreno, que aquí només i passa el singlar que diu un 
amic meu. Una mica sentimental em poso en aquests moments 
de descoberta, però com que estic sol m'ho he de fer passar. 


Revolts, un camí nou que més o menys trepitja el nostre reco- 


rregut i arribem a una pista transversal i moderna que ara també 
és un camí excursionista de gran recorregut però que abans no hi 

era. Seguim amunt per revolts i un entorn de vegetació mínima 
de boscos que el foc va visitar fa anys. I ja a dalt de tot, al coll de 
la font de Can Gurri que vigilen el turó de Figuerals i el turó d'en 
Cuiret. I tot això fet amb les cames i amb una poma a la mà, com 
la tia Marieta d'en Josep Pla, que vivia a Calonge i anava a veure 
la família a Palafrugell viatjant sempre a peu, per dreceres. I al 
cistell coses bones. 


CAMÍ DE GRENY D'EN BERNARDES 


D'aquesta ruta a les muntanyes en parlo perquè tot i que no és un 
camí històric principal doncs que també tira amunt. I a més que 
m'agrada, i ja en tinc prou. Comença a la cantonada monumental 
de Cal Governador, aquesta obra desconcertant. Ara hem de 
seguir un carrer amb una tanca a l'esquerra que amaga el jardí i 
el llac on les visites de l'esmentat funcionari passaven l'estiu de 
manera moderada i assaborint els vins del país. Ara tot s'ho 
menja natura i els ferros amb rovell. Arribem a tocar terra de 
veritat i costes plenes de raim que comença a fer goig. Però n'hi 
ha una de ceps oblidats, i un caçador que em diu que l'avi que el 
cuidava va morir. Hi penso massa estona. 


Pugem per una una carena amable de pins, i a l'esquerra l'ermita 
inventada els anys seixanta, de Santa Maria de l'Aiguamoix. 
Amunt i amunt, però de sobte el nostre camí ancestral ja no és el 
que seguim que cal girar a la dreta per senda inútil des de fa 
temps, comprovo que cal anar-hi per obligació documental, fins 
que les restes d'una pedrera gegantina diuen prou. Aniré per un 
corriol fet a posta per trobar un fil del camí que caminava en 
Bernades. Travessaré la pista nova i amunt per un caminoi mig 

perdut on hi ha senyals mig esborrades d'un camí excursionista 
que ha estat desviat. I sortim al camí de la carena, entre el turó 
d'en Sopa i el d'en Cuiret, a l'esquerra hi ha el coll de Can Gurri i 
a la dreta el coll de Font de Sera. 


Informació anònima que he trobat, i que explica l'origen de la 
pista que neix poc abans del coll de la font de Sera: "Cap l'any 
1965, hi hagué la iniciativa a nivell de la comarca del Maresme, de 
construir una carretera de tipus turístic per les carenes de la 
nostra comarca. Es proposava que aquesta via comencés a Tiana, 
tocant a la Conreria i anés carenejant per Font de Cera cap a Sant 
Mateu, d'allí a Argentona, per acabar empalmant amb la carre- 
tera general a l'altura de Llavaneres. Amb aquesta idea es prete- 
nia fer una carretera anàloga a la mítica 'Cornisa Alta', que uneix 
Niça amb Montecarlo, tot passant per les muntanyes. Els 12 me- 
tres d'amplada que es tenien previstos es pensaven repartir en 9 
metres per a la calçada i 3 metres d'aparcament, tot i que s'hi va 
treballar a l'alçada d'Alella, la via no es va acabar d'unir mai. El 
tram que encara porta el nom de Carretera de la Cornisa, que 
neix a la carretera que va cap a Font de Cera i que condueix cap a 
Sant Mateu, sembla que és l'únic construit fins ara". 


TEIÀ 


Aquest poble de muntanya enamorat de la riera, bastit als dos 
cantons de l'aigua que cau de cel i baixa poderosa quan Déu vol. 
Gent de pagès de masies arrelades. I tot canvia quan els rics de 
Barcelona veuen que s'hi està bé l'estiu i es fan cases. Ara les 
veiem, restes d'un temps que no venia d'aquí. I la glòria perduda 
de Can Munt, horitzó vençut, flaires d'arbres exòtics que el vent 


116 


s'endú. I aquesta gent vestida de groc que fan cada diumenge el 
miracle de bastir natura i que han convertit la terra dels pica- 
pedrers en una bella simfonia d'aigua, de fons que ragen de ve- 
ritat, adornades amb art. M'agrada passejar pel Vedat, d'horit- 
zons amples i la mar que vigila. I també li agradava al baró de 
Maldà: "Lo poble de Tayà, que està també situat dintre de una 
riera, nomenada de Tayà (...J son terreno encara que no goza de 
molta vista, per ser circuhit de montanyas fora de la part de 
mitgdia, que se descobra un poch la mar, és alegre no obstant (...J 
per los molts arbres y vinyas que hi ha en tot aquell terreno". 


Aquí hi ha camins dels que cerquem. Que duien a l'altre banda de 
la serra. Però quan semblava que tot lligava, mirada la informació 
del cadastre, les imatges aèries, i la informació cartogràfica, he 
trobat un mapa a l'Arxiu de la Corona d'Aragó de l'any 1849 que 
dóna una imatge dels camins de Teià més antiga i amb algun tra- 
jecte diferent. De fet els camins al llarg del temps es modifiquen 
per diversos motius, en general per fer-los més hàbils al trànsit 
de persones i animals. Se n'obren de nous i canvien els traçats 
dels vells i la cartografia ens marca aquestes variacions. Les lle- 
gendes del mapa vuitcentista indiquen els camins principals: ca- 
mino de Can Gurguí, camino que dirije a San Mateo, camino alto 
de Premià, camino bajo de Premià, camino que dirije a Masnou, 
camino de Alella por bajo, camino alto de Alella a Teyà, camino de 
la sierra. Així que podem reconstruir d'una manera molt precisa 
aquests trajectes històrics que donada la data del mapa és garan- 
tida la seva antigor. I sabrem la xarxa de camins de muntanya tal 
com era l'any 1849 al municipi de Teià, que és l'àmbit de la do- 
cumentació. 

Hi ha dos camins que et duen a Sant Pere de Premià, un per anar 
al Masnou, i dos a Alella, la terra del vi. Però com que volem anar 
al Vallès des de Teià tenim dues maneres de fer-ho, pel camí de 
Can Gurguí i per camí de Sant Mateu. Hi ha un altre camí, el de la 
Serra, que arrenca del Masnou i que també es pot agafar des de 
Teià i arriba al coll de Clau. 


CAMÍ DE CAN GURGUÍ 


La referència més antiga que he trobat, és un document de l'any 
1788 que explica que Teià "tiene actualmente camino de herra- 
dura nombrado de coll de Clau el que atrebiesa por un montesu- 
elo nombrado con aquél mismo nombre, y tiene salida al Vallés, 
en el mismo pueblo de Vallromanas, el terreno es muy quebra- 
do". Sembla que parli del que altres documents citen com camí de 
Can Gurguí, perquè l'altra alternativa seria una referència al camí 
de la Serra, més improbable. L'anem a conèixer, per tastar tot el 
que queda. 


Amunt per la riera de Teià fins a la cruilla on hi havia a la dreta el 
torrent de Santa Eulàlia (ara del Molí) i a l'esquerra el torrent del 
coll de Clau (en algun mapa torrent d'Eroles), que és el que aga- 
fem. Al costat hi ha un antic molí fariner i la seva bassa. Toca 
enfilar la pujada però del camí històric en queda poca cosa, a 
l'inici uns pocs metres d'erosió intensa. Seguirem a tocar de cases 
i com que tenim la traça per on ha de passar a vegades el notem 
insinuat en algun corriol. A la part de dalt el camí ja és tran- 
sitable, arriba a una pista i al coll de Can Gurguí. Aquí podies 
anar a diversos destins: a la dreta un corriol carenejava cap a Can 
Gallemí a Can Bernadó i a Can Boquet. Si tires endavant, cap a 

Can Gurguí i baixar a Vallromanes. A l'esquerra un camí, ara mig 
esborrat, et duia al coll de Clau a trobar el camí de la Serra que 
venia del Masnou i al mateix coll podies i pots baixar cap a Vall- 
romanes. 


L'octubre del 1862 es parla del "fatal estado del camino que 
conduce al último punto (el Vallès) desde el Masnou". Va tardar 
però al diari La Vanguardia del dia 4 d'agost del 1893 en Manuel 
Rocal diu que aquell mateix any "se ha construido el camino 
vecinal de Tayà subvencionado por la Diputación provincial", es 
tracta de la pujada actual de Teià al coll de Clau que deixa la llera 
de la riera darrera el molí, i amb marrades puja al coll, fent la 
vida més fàcil als matxos carregats. 


CAMÍ DE LA SERRA 


Tota una llegenda aquesta ruta que arrenca del Masnou. I 
persistent. Als mapes de mitjan segle dinou ja el tenim ben situat 
i amb el mateix trajecte que ara, fins arribar al coll de Clau. Que 
alguns trams siguin límit municipal indica que la història ve de 
lluny. Anem-hi. Si arribàvem al Masnou ens toca passar pel pla 
que ara són cases i carrers fins arribar a la cruilla de Quatre Ca- 
mins, on abans, enmig dels camps, es podia anar a Alella, a Teià, 
agafar el camí de la Serra, o baixar al Masnou. Ara hem d'enfilar 
les costes de Rials i carenejar tota la serra de Teià que tampoc fa 
massa dies era envoltada per un mar de vinyes. De llevant a 
ponent ni un arbre, raim famós que tastava amb plaer el baró de 
Maldà fa tres segles. Carena i camí que passa per altures de noms 
vistosos: el turó de Matovelles, el turó del Garrofer d'en Dià, el 
turó del Pi, el turó d'en Rosés, el turó de la Mulassa i endavant 

que sota el turó d'en Pau Arenas trobarem el coll de Clau. Aquí ja 
podem baixar cap a Vallromanes. 


CAMÍ DE SANT MATEU 


Podem començar la història pel carrer Berenguer Raudors o pel 
camí del torrent del Doctor Barrera. És igual, que ens menen al 
mateix indret. Cruilla de destins i un d'ells final, que a la dreta 
anem al cementiri. Però ara vivim a mitjan segle dinou i això 
espera. A davant hi ha dos camins el de la dreta et portaria a Ca 
l'Antiga amb una desviació a la dreta i pujant que era el camí alt 
de Premià. Agafarem el camí esquerra, que és el propi torrent, i 
poques passes i haurem de girar a l'esquerra i amunt. Val a dir 
que ara a l'esquerra i amunt res de res, aquí el camí de ferradura 
històric s'ha fos menjat per la vinya, però al llarg de dècades hi 
arrencava la ruta que pujava a Sant Mateu. 


Amunt per terrenys de Can Pol i trobarem la memòria del camí 
seguint el filat que ens recorda que els de Can Freixas senyoregen 
la terra. El límit cadastral de la propietat és el propi camí, oblidat 
i mig esborrat, però que torna a la vida la precisió fiscal. I això 
ens assegura que estem davant de cosa certa. Hi podem pujar de 
peus que els medievals la sabien aquesta ruta. Arribem a una 
cruilla que és de fa quatre dies i anem recte i a la dreta per camí 
còmode, i ho hem d'aprofitar que s'acosta l'aventura. 


De sobte a l'esquerra hem de saber reconèixer per on continuava 
el camí antic, i no hi ha dubte perquè els mapes són matemàtics i 
on ha d'estar, doncs hi és. El pugem a poc a poc, ple de bardisses, 
brolla selecte, arbres trencats. Però la dificultat és alegria d'ha- 

ver-lo trobat i poder aclarir un enigma que tenia corpresos la 
gent dels rodals. No es parlava d'altre cosa, i ja està resolta. Des- 
prés del sacrifici de punxes sortim a un camí decent que el diu- 
menge sembla la rambla de Catalunya. Aquí trobarem restes 
d'obra de murs que limitaven el camí antic, estem en un tram de 
gran interès que mostra com eren els camins de ferradura fa se- 
gles. S'ha conservat per fer memòria. Girem amunt sota gegants 
de pedra i arribem a la pista grossa. No la deixarem que és el 
camí antic que el varen fer ample i ja no és el corriol d'abans. 


Amunt per la costa d'Ardenya, però atenció, a l'altura de la cruilla 
a l'esquerra que duu a la Ferreria, que el camí històric no segueix 
el trajecte actual i el podem seguir una mica tapat per branques 
fins que cent metres després torna a la pista. Abans d'arribar a 
dalt, a la plana del Mal Temps al redós del turó de la Salve Regi- 
na, el camí antic girava a l'esquerra fins la pista actual. El tram 
final fins a Sant Mateu no té cap complicació: passem la gran pis- 
ta que travessa la carena i anem a l'ermita de l'evangelista, que 
ens porta la memòria de la paraula. 


SANT PERE DE PREMIÀ 


I els romans que venen i un que aixeca una masia, la Primiliana 
que mal dit va acabar en aquest Premià, de gent que Santa Anas- 
tàsia no perdonarà mai. Mal d'ull han de tenir tots plegats. Ai 
Premiàl poble que es va aturar en la història i que en cent anys va 
tenir els mateixos habitants, això vol dir que quan en moria un en 
naixia un altre. Gent matemàtica, precisa, tedescs de la costa de 
llevant. Tot va canviar a mitjan segle vint, que el poble es va om- 
plir de gent forana, i els d'aquí amb els ulls oberts. 

Atenció, si hi volies arribar des del veinat de mar "lo camí és una 
d'aqueixas típicas rieras, sorrals vorejats de tapias, de hortas y de 
taronjers, que tanta fesomia donan a tota eixa part de la costa 
catalana". En Francesc Maspons l'any 1883 toca aquesta riera: 
"Forman llurs tancas (com en tots aquells rierals) los alochs, de 
flor moradenca, que servéixen pera ferne cistells y coves, las 
etzebaras, mata y figuera de moro, apareixent per sobre de tot 
aixó los grossos y vells garrofers de tant ampla brancada. (...J 
Seguint la riera, deixa ja aquesta, cap amunt, las tancas naturals 
pera aparéixer closa entre las altas parets de las moltas torres ó 
casas de camp, que per allí abundan, Aixó fa que siga aquella 
encara més perillosa, donchs en las fortas y soptadas revingudas 
que té, lo qui s' hi troba al mitj, difícilmente pot salvarse. Sort que 
la gent del país conéixen molt per endevant, segons los núbols 
que coronan la montanya, las tempestats que vénen, y procuran 
resguadàrsen". 


L'any 1882 expliquen que: "La població es bonica y d'un aspecte 
alegre, y si bé quasi tots sos carrers fan devallada, per rahó de 
trovarse assentat al peu de la montanya de St. Mateu, no obstant 
sas ben arrengleradas casas, d'una netedat extremada, li donan 
un tó molt agradable". Miro la gòtica Sant Pere, personatge que 
els veins de quatre cases varen acollir tot engegant a passeig San- 
ta Anastàsia, que donava nom a la vil-la fa uns centenars d'anys. 
Sortim del bell mig d'un poble de carrers estrets on vius el passat. 
La mania rectilínia dels enginyers aquí no l'han patit i els abusos 
simètrics de la revolució francesa no hi varen arribar. Restes de 
parets de pedra i cantonades gastades, flaires de poble de veritat. 
Hi ha cases noves, però puja que pujaràs acceptes el progrés. I 
una volta i un panorama del poble amb horts ran l'església, mira- 

cle antic de natura resistent, i entusiasme total d'enciams i pina- 
ssa al davant al turó d'en Ponç. Un poble per viure. 


Amunt cap el nord, i ja som en plena modernitat d'urbanitzacions 
perquè els de les segones residències volen vistes, mirar lluny, 
després de la Barcelona de fum malaltís. Han ocupat la soleia com 
els ibers, trepitjant terres oblidades pel raim i estan contents sota 
el sol de les marítimes flaires que potser l'oratge hi fa arribar un 
dia amb sort. Puja amb mi amic explorador, que ens anem acos- 
tant a les muntanyes encara una mica verges, i anem deixant el 
que els monjos antics en diuen el segle. Pols d'estiu, paus i man- 
sos dos gossos avorrits. Pel bosc les roques i més rocs monu- 
mentals, amunt. 


Fugir de Premià es podia fer anant cap a mar a trobar el Camí 
Real. Cap a Sant Genís de Vilassar per un camí molt antic que ara 
és una carretera sense poesia. Í també podies marxar cap a Teià 
per un corriol ara mig menjat per una urbanització, i pel bosc, i 
que passa pel cementiri d'aquest poble. Mira que n'hi ha de ca- 
mins principals que passen pels cementiris, una manera de viure: 
vanitas vanitatum, et omnia vanitas. Oblidada la lliçó. 


CAMÍ DE LA COSTA 


El camí històric és el que duia enllà de les muntanyes, que encara 
el tenim on sempre ha estat. El senyor Carreras troba un pergamí 
de l'any 1004 que diu que en aquest indret hi ha una "via que va 
al mont i a tot arreu". Ara en diuen camí de la Costa. Francesc 
Maspons l'any 1883 diu: "nos enfilàrern per una costa bastant 
dreta y rocosa, plena de grans blochs granítichs, com ho es tota la 

montanya, la pujàrem en direcció vertical, cap à ponent, fins à 
ésser a la carena". 


Deixa les cases vilatanes i amunt amb el turó d'en Baldiri a l'es- 
querra i l'enigmàtic camí de Serviol. Passar pel poblat dels ibers, 
al lloc de la Cadira del Bisbe, genteta atrafegada que tenien el Ma- 
resme ben ocupat. I a sobre el mirador sobre la vall, al turó de 
Dos Pins. Fins aquí l'asfalt mana però ara ja podràs tocar terra de 
la bona. Voltes i revoltes. Pedres i pedres grosses i molt grosses 
esquitxades pels boscos. Camí que manté el trajecte històric gai- 
rebé invariat, però el corriol de ferradura ha deixat pas a una pis- 
ta ampla. Hi ha uns quants metres que fan goig, la coneixeràs de 
seguida aquesta herència del passat que ens ensenya prou bé que 
es tracta de la memòria d'un camí de ferradura, vellíssim i estret. 
L'erosió d'aquest petit i cabdal testimoni és una lliçó d'història. 
Segles de passar-hi gent. 


Arribaràs a dalt, on Can Bernadó senyoreja la plana de la serra, 
abans el camí passava al costat de la porta i podies demanar un 
got d'aigua, que una senyora de nom Maria, et donava contenta. 
Ara el camí l'han desviat fins a tocar el camí carener, i ni Maria ni 
aigua. Els temps, doncs. A la cruilla et pots dirigir a dreta o a 
esquerra, tu sabràs. 


SANT GENÍS DE VILASSAR 


Passejar amunt i avall per camins estrets i regirats. Aquest des- 
concert de quan els edificis creixien a la bona de Déu. El caràcter 
dels racons, d'una finestra amb blaus, la font, les teulades, flors 
sobre una tanca en aquest final d'estiu. Cases que es deixen mi- 

rar, rajoles vidriades de colors, una porta de metalls daurats, olor 
de samfaina enèrgic. Hi passo dos cops i ja he dinat, gairebé. I 
l'horror de l'urbanisme de ciment darrera la bella Massa, aquí la 
decadència de la modernitat arriba a punxar. Lluny i a pas lleu- 
ger. Terra d'un castell que manava, de mil-lenària memòria, i 
d'un poble arraulit al seu voltant. De pagesos és la vida, que tre- 
ballen la vinya i de fàbriques de teixits que varen poblar l'indret 
noucentista. 


Sortir enllà d'aquestes cases plenes de vida es podia fer de di- 
verses maneres. Cap a mar a trobar el Camí Real, cap a Sant Pere 
de Premià i cap a Cabrils. Ara els trajectes d'abans no hi són, 
menjats per l'asfalt de les urbanitzacions, però pots trepitjar uns 
metres autèntics davant el cementiri i l'ermita de Sant Sebastià, 
és el que hi ha. I el camí que va cap el Vallès, la gran ruta d'aques- 
tes muntanyes, l'hem seguit ara fa unes pàgines, per Can Boquet. 


CABRILS 


Poques cases a les postals sense color i ara anem a seguir camins 
d'abans. I n'hi havia per anar a Cabrera i Argentona, per anar a 
Sant Genís de Vilassar, per pujar les muntanyes i la riera per 
baixar a mar, cap al Camí Real. On neix la riera de Cabrils tres 
camins et feien pujar cap a la carena: el camí de muntanya, el 
camí de coll de Port i el camí de Can Mastruc. Ara hi ha una ca- 
rretera que va fer construir el marquès de Can Tolrà l'any 1927 i 
que et porta a Òrrius. Per superar el torrent de Can Genís (masia 
ara desapareguda) el senyor marquès va fer construir un pont 
notable que consta de tres pisos d'arcades de pedra, les del pis 
inferior són d'arc rebaixat i les del superior, de mig punt. El pont 

de Can Genís o de les Heures que li servia per anar a visitar les 
seves fàbriques de Castellar del Vallès. 


CAMÍ DE CABRILS A ÒRRIUS O DELS QUATRE CAMINS 


Si estàs a Cabrils i vols passar les muntanyes cap el nord, doncs 
d'antic era molt útil el Camino de Cabrils a Orrius o de los Cuatro 
Caminos, abans però aniràs a saludar a Santa Helena, muller i 
filla d'emperadors. I pel costat de la riera fins a trobar masos de 
pedra picada, de pagesos grassos, dels Pons, dels Abril. El mas 
Grau de parets decorades que amaguen un edifici blanc i medi- 
eval que va a l'hora del sol i colors de flors als testos i dovelles 
que aguanten i un balcó. Pujar i pujar de valent, és feina de cames 
assentades. Í anar veient els camps i la vinya. Mentida, que arribo 
a la civilització del ciment i les cases de diumenge. En aquests 
casos trec del sarró les màgiques ulleres que són capaces de dur- 
te cent anys abans. I apareix de sobte simpàtic camí de fang sec i 
entorn agrícola de vinassa i enciams i tomàquets i alguna figuera 
i garrofes. I ja a dalt de tot, la imatge avui blava del mar i el sol de 
tarda. I sóc un iber que ve de caçar. 


CABRERA DE MAR 


Població arraulida sota muntanyes, petita i amb un castell que se 
la mira amb enveja, d'un senyor feudal que va fer tronar i ploure, 
i de bruixes dolentes que convé no trobar. I podies pujar-les, les 
muntanyes, cap al Vallès i anar a Cabrils per sota Montcabrer i a 
Argentona pel camí d'Agell i un altre que seguia el torrent de la 
font Picant fins a trobar el camí que anava de Cabrils a Argen- 
tona. 

EL CAMÍ DEL CORREU CAP A CABRERA 


Estem al coll dels Quatre Camins. Certament era aquest el nom- 
bre de camins principals que es trobaven en aquest lloc, i que lli- 
gaven Argentona (Camino del Mal Pas), Cabrils (Camino de Ca- 
brils a Orrius o de los Cuatro Caminos), Òrrius (Camino de Orrius 
a Cabrils por los Quatre Camins) i Cabrera. Tots aquests camins 
encara són transitables amb modificacions, però el que duia a Ca- 
brera és ben oblidat. Al municipi de Cabrils sota la serra d'en Tet, 
que formen el turó de la plana d'en Duran, el rocar Més Alt, i el 
turó de Cirera, i amb el veinatge d'Argentona, hi ha un camí que 
ha desaparegut de la història d'aquestes muntanyes. S'iniciava a 
Quatre Camins i la documentació cartogràfica en diu Camino 
viejo de Cabrera (perdido) i en mostra un fragment situat en 
aquest coll. Í anava a trobar el camí que lligava Cabrils amb Ar- 
gentona al lloc de la Creu de l'Avellà, (rocar d'en Ferrer) en 
aquest tram té el nom de Camino del Correo (perdido). El cadas- 
tre oficial recull el trajecte que tenia d'antic i també li dóna el 
nom de camí del Correu. Sabem que hi era i el nom curiós, però a 
inicis del segle vint ja es considerava inútil al trànsit. 


Així que tocava posar-se a explorar. Saber què diu la muntanya 
d'aquesta història. Si encara algun rastre podia ensenyar-nos el 
camí perdido. I com que tenim la traça que recull el cadastre, 
som-hi, a punxar-se. I és que cada diumenge torno a casa mal- 
ferit. Als Quatre Camins cal seguir una pista que és el nostre camí 
eixamplat, fins que cal baixar per un corriol que s'obra a la dreta. 
Poc després l'he de deixar girant a l'esquerra, i començo a patir i 
és que hi ha un bon tros que segueixo el gps enmig del bosc ima- 
ginant-me que tal vegada un cop allò va ser un camí. Branques i 
més branques fins que el camí va apareixent allà on ha d'estar. 

L'he anat seguint amb voluntat i fe, ajupit, estirat, saltant, i ar- 
bres, i tota mena de plantes imprudents. Però allà, sota la serra 
d'en Tet, el camí del Correu existeix encara i els estassadors el 
podrien tornar a la vida. Surto a un camí ja hòspit i trobo la part 
alta de la urbanització de la Llobera. Aquí cal girar de a l'esquerra 
i seguir una pista ample fins al lloc de la Creu de l'Avellà, on tro- 
bava el camí de Cabrils amb Argentona, que segueix fins a deixar- 
lo per baixar al torrent de la font Picant, per arribar a Cabrera. 
Papers del segle quinze situen a Cabrera un Camí Real que va 
Granollers. Tal vegada es tracta d'aquest. 


ÒRRIUS 


Fàcil i obert, que aquí manen els d'Òrrius, aquest poble enmig de 
les muntanyes, amagat. Que les quatre cases i l'església que fa mil 
anys naixia tenien camins per anar a tot arreu i amb els peus. Els 
dos dels homes i els quatre dels matxos. Tarda de diumenge i 
passejo per carrers solitaris, de fet Òrrius és un poble d'un sol 
carrer el Major, de cases petites i blanques, d'alguna botiga que 
s'atreveix a vendre. Cases que a vegades volen presumir d'estil, 
una de columnes d'obra que haurem de mirar. Passejo pel camí 
de les oliveres amb l'aire d'aquells que venien a canviar d'aigúes i 
fer salut. Una plaça de l'església que artesans han adornat amb 
milers de pedres de colors. M'agrada un petit edifici que fa 
cantonada que llueix el desig de modernisme, perquè un mestre 
d'obres que va anar a la capital devia tornar amb alguna idea 
avançada. La notem en aquests angles arrodonits i la decoració, i 
la paret que tanca l'edifici pel darrera. l ara ensopego amb una 
casa de pes, de tons vermellosos, obra d'origen medieval que el 
segle disset varen fer més gran, que els hi anaven be les coses als 

Cunill . He menjat arròs en un establiment local i estic content 
perquè l'han encertat. Al costat, un vell assentista de fustes, que 
comprava i venia arbres, m'explica coses dels boscos i de les 
vinyes i del camí que va obrir, i de quan anava lluny a fer tractes, 
i de com s'ha perdut tot. Miro les fotografies a la pared de fa cent 
anys i veig boscos plens de vinya, la soleia de Céllecs carregada de 
raim, un carro que arriba al poble. Camí per anar a Argentona 
per la riera de Clarà, per passar el coll de Parpers i anar al Vallès, 
per anar a la Roca per Sant Bartomeu, per anar a trobar el coll de 
Quatre Camins i el coll de Port, i un de diferent que portava al 
santuari de Santa Quitèria a Vilanova. Estic al centre del món i 
podem anar a Roma si cal. 


CAMÍ A CABRILS PEL COLL DE QUATRE CAMINS O DE GIRONELLA 


Si comences a caminar per la terra amagada d'Òrrius, després 
d'esmorzar a Can Jordi, tot dirigint els teus passos cap a les mun- 
tanyes i el Maresme, has de saber que un mapa antic diu que és el 
Camino del Cementerio de Orrius a Cabrils, i que passa pel coll de 
Quatre Camins. I certament morts quedaran els que el pugin, que 
és enèrgic, però un revolt decidit vora Can Blanc fa la vida més 
fàcil als matxos. Abans de tocar el cim passarem sota el turó del 
Molí de Vent i ja som al bell mig del famós coll de Quatre Camins. 
Lloc on has decidir on vas i reposar. Aquí s'obren les portes de 
Cabrils, de Cabrera, d'Argentona i d'Òrrius, si és que no volies 
tornar enrere després de veure la vista i menjar raim. 


Ara, quan fas el camí, ja no és el de matxos, per ferradures ade- 
quat. És una pista ample amb alguna casa veina quan comences 
la pujada. No et deixarà engrescat, però els boscos fan bonic i 

mira de què va. On abans hi havia el turó del Molí de Vent ara hi 
ha el cementiri de pedra de la Mútua que es va menjar l'antiga 
masia de Can Genís i el molí que li donava nom. He remenat 
aquests verals i em sembla que he trobat les restes de l'antic molí, 
quatre pedres que ves a saber què són però que es situen all lloc 
precís que indiquen els mapes antics que hi havia la màquina de 
vent. A la banda de marina hi ha una costa que en deien la Sastra 
i devia ser la vinya de la dona d'un de l'estisora. 


CAMÍ A CABRILS PEL COLL DE PORT 


Tornem a pujar cap el mar, per un camí dret i que encara conté 
sabors de ferradura, vull dir que no l'han fet malbé del tot. A mi 
m'agrada molt, que és de bon anar i amb pinyons quan toca i les 
flaires de la pinassa florida. A mig camí hi ha la Pedra del Llamp 
que ens explica que en aquell lloc hi va morir un noi d'electricitat 
l'any 1868. Hi passo amb en Joan que és un besnét del germà del 
mort. A la cruilla, Cal Camat, un punt de reflexió excursionista i 
bella imatge nevada que vaig fer un dia blanc. Acosta't a veure el 
menhir al costat del camí que va a Céllecs i torna enrere per tocar 
el coll de Port i a baixar cap el teu destí. Abans saludar els de Can 
Mastruc, a un tiro de pedra, una ruina, però. 


CAMÍ A LA ROCA PER SANT BARTOMEU 


Trobaràs que el papers en diuen Camino de Orrius a La Roca i 
Camino de Orrius. Antic camí de ferradura que puja per l'obaga 
de l'actual urbanització de Bellcim fins a l'ermita de Sant Barto- 
meu. El mas que hi ha al costat en algunes èpoques funcionava 

com a fonda, tal com assenyala un mapa. El trajecte actual, de 
bon passar, és el mateix de l'antic, tot i que hi ha un tram a la 
part alta brut de vegetació. Ara toca dirigir-se al poble que ens 
acosta aquest antic camí desaparegut. I és que va ser utilitzat per 
construir-hi a sobre l'actual carretera que duu a la Roca des del 
coll de Sant Bartomeu. Començava al Pla de les Sureres i anava 
baixant sota les imponents extensions de vinya de la soleia de les 
terres de Ca l'Argent. Tot i que en general el trajecte és el mateix 
que l'actual hi ha una desviació notable, ja que el camí antic 
passava a tocar de la masia de Can Segal i de la Ca l'Argent, i ara 
la carretera no hi passa. Notem que els camins tradicionals 
tocaven al costat dels masos que, a diferència d'ara, no es sentien 
molestats pel tragí dels que anaven amunt i avall, i que feien 
alguns calerons restaurant la gana i la sed dels cansats. El camí 
continua fent marrades fins arribar a la Roca, i hi ha trams que 
no segueixen el traçat de la carretera actual, sobretot abans de 
Can Canela on podreu passar per un sòlid tram antic. 


CAMÍ A VILANOVA PER SANT BARTOMEU 


Situats al coll de Sant Bartomeu podien agafar un camí notable de 
ferradura que pujava a la carena fins al turó de l'Arbocera i bai- 
xava pel mig dels boscos de les Ginesteres fins a tocar el Camino 
Vecinal de San Adriàn. Llavors el seguia a l'esquerra per arribar a 
Vilanova, aquí en deien Camino del Arrabal a San Bartomeu. És 
un camí notable que encara podem apreciar i els caps de setmana 
sempre hi trobareu gent. Boscos d'alzines i pins plens de pedres 
amb restes d'antigues cultures: dòlmens, creus, roques forades, 
pintures. Fa de bon passar de tants homes que l'han trepitjat. Se- 
gueix el traçat històric fins arribar a les urbanitzacions la Pineda i 

les Roquetes. L'Arrabal és un topònim avui ja oblidat, que és com 
es designa als mapes de color groc un petit conjunt de cases que 
depenia del municipi de la Roca. Després es coneixeria com Vila- 
nova de la Roca i ara és el municipi de Vilanova del Vallès. Pocs 
carrers, que varen néixer a tocar del Camí Real de Barcelona a 
França envoltats d'una gran plana agrícola que als entorns del 
santuari de Santa Quitèria aplegava moltes masies: Can Tarum- 
ba, Can Moragas, Can Cabanassa, Cal Carlí, Villa Antònia, Cal 
Manco. 


CAMÍ AL COLL DE PARPERS CAP A CARDEDEU I DOSRIUS 


El camí surt d'Òrrius en direcció Nord i travessa la carretera 
actual. En la documentació del cadastre oficial reb el nom de Ca- 
mí de Santa Inés de Can Vifia Mata o de Parpés. Baixem cap el to- 
rrent de Can Planes i vora la masia del mateix nom. Després pa- 
ssem pel torrent de Can Deri i la masia que li correspon. I amunt 
cap a Cal Gravat i la magnífica masia d'en Vinyamata. Aviat arri- 
bem a la pista actual que va a la pedrera i que es sobreposa a l'an- 
tic camí en direcció a Parpers. Aquest tram en gran part està en 
molt bon estat perquè continua utilitzant-se per anar a diverses 
propietats i en general sembla que segueix el traçat històric. Hi 
ha uns metres, abans del Mas Deri, que no és transitable perquè 
està ple de vegetació, però hi és com a document fòssil. El tros 
final fins a la pista de la pedrera és molt malmès pels desmunts 
però s'hi pot passar. Anem per la llarga carreta bruta de la pols 
que remenen els camions que venen de la pedrera. Sota la serra 
de Cal Pilé (ara d'Ameia) que pren el nom d'una masia desapa- 
reguda. També és un record el mas enrunat de Can Salvi. Llarga 
carena que ens acosta al coll de Parpers, punt que comunica les 

dues vessants de la serra. Aquí el camí fa cruilla amb el Camí Real 
que va d'Argentona a Granollers tot passant per la Roca. 


ARGENTONA 


Poble de poques cases el temps de fa segles. Molins al costat de la 
riera, un castell que vigila, i a les costes de la vall, ara bosc ara 
vinyes. Masos sòlids d'amos lligats a la terra. I de sobte aigiúes 
miraculoses i tots els de la capital a curar-se. Camina pels carrers 
i hauràs de tastar el pa que el fan bo, i acostar-te a alguna de les 
fonts que ragen. I les cases de formes estrambòtiques, de senyors 
de butxaca llarga que venien l'estiu a prendre la fresca. I els pu- 
javen de l'estació del tren amb carros. De camins hem de parlar, 
sabent que la ciutat principal de la contrada era i és Mataró, i que 
molts viatgers venien d'aquest indret per dirigir-se al seu destí 
més enllà de les muntanyes. Les tres grans rutes que van al Vallès 
les he explicades, per anar a Llinars i a Cardedeu, a la Roca i a 
Granollers. Altres camins més casolans duien tothom a Òrrius, a 
Cabrera i a Cabrils. 


CAMÍ DEL MAL PAS 


Certa és l'antigor d'aquest camí i els papers del segle divuit ja en 
parlen, que servia per comunicar el poble d'Argentona amb els 
camins que dalt la serra duien a diverses localitats. En un mapa 
en diuen Camino del Mal Pas a Orrios, però connectava també 
amb altres destinacions al lloc conegut com Quatre Camins, con- 
fluència important. 

Lo Mal Pas a les Costes sortia d'Argentona i pujava a les mun- 
tanyes amb marrades, per fer la vida més fàcil als matxos. Primer 
passava a tocar Can Barrau, masia antiga de gent que treballava 
al sol. Encara hi és, però enmig de nous carrers i cases, i el camí 
dels besavis ha desaparegut. El trobarem en bon estat i fet de 
terra, que surt del carrer urbanitzat sota el turó del Pujolar, lloc 
que quan toca hi trobaràs espàrrecs. 


Ara el camí és ampla i no té res a veure amb el de ferradura que 
durant segles hi havia, i s'ha perdut la causa del seu mal nom. 
Però atenció, encara es conserven uns dos-cents metres del camí 
antic, ara completament oblidat a la part dreta tot pujant. Hi heu 
de passar per tastar l'autèntica i medieval manera de transitar 
per aquestes muntanyes, és una zona d'erosió important, que feia 
de mal passar. 


Arribem al pla dels Matxos i al llarg de mig quilòmetre l'antic 
trajecte va per la pista actual i s'amaga al bosc dins el turó de 
l'Esquei del Ros. Notem que el camí que passa per l'obaga del 
turó de Matacabres és una part poc transformada del trajecte 
històric que seguim. Surt a la pista i s'amaga a la dreta i baixant, 
ple de bardisses que ens recorda que som a la brolla de l'Abril, 
fins a trobar un camí que puja de Clarà que tots els amants 
d'aquestes muntanyes coneixem prou, i que en els seus marges 
mostra l'erosió del anys i la pluja i els peus. Tornem a trobar la 
pista que careneja i de seguida arribem al final del camí del Mal 
Pas, que s'acaba al que ara s'anomena coll de Gironella i que 
abans es deia coll de Quatre Camins. I és que aquí es trobaven ca- 
mins per anar i venir d'Argentona, de Cabrera, de Cabrils i 
d'Òrrius. I més enllà, és clar. 

EL CAMÍ D'ARGENTONA A ÒRRIUS 


D'Argentona, pel nord, es sortia per Sant Sebastià i es començava 
a caminar després d'encomanar-se al sant, que actuava contra la 
pesta. I cap avall, seguint pel costat de la riera fins la cruilla que 
et deixa triar entre anar a Dosrius o pujar cap a Parpers. Abans, 
però, es podia agafar un camí a l'esquerra que anava a Òrrius. De 
fet podies agafar dos camins, un d'ells la riera de Clarà i l'altre el 
que un mapa antic cita com a camino dressera de Orrius a Argen- 
tona, que escurçava el trajecte. Aquest s'enfilava cap a Can Cara- 
many, passava pel darrera d'aquesta masia i vora Can Manreset, 
arribava a la riera de Clarà que seguia un bon tros, o sigui que 
s'havia de trepitjar sorra i si plovia molt no era fàcil passar-hi. 


Una notícia del segle setze ens explica que els capellans d'Argen- 
tona havien d'anar a Òrrius però intentaven d'evitar-ho, ja que 
"Jo camí desde Argentona a Òrrius sia molt fragós de montanyes, 
boschs y una riera, que van per ella passant de dos mil passos, y 
en ivern, y temps de pluges, acostuma de passar per dita riera 
gran multitut de aygua". De la trampa s'en sortia més endavant 
girant a la dreta i seguint un trajecte que ara és un carrer que fa 
voltes a la urbanització de can Raimí, construit sobre l'antic camí, 
però eixamplat i asfaltat. Arriba a l'actual carretera d'Òrrius, que 
des d'aquest punt segueix el trajecte d'abans. 


De cosa històrica poca. Pel tram sobre Can Caramany s'hi pot 
passar, fins prop de Can Manreset és emboscat, i el trobes si saps 
on has de mirar. Però el tros que va de la riera d'Argentona a la 
carretera, es conserva sencer i net, són pocs metres però val la 
pena de visitar-lo sota els lledoners que el vigilen. I recordar que 
per aquí hi va passar molta gent. 

El senyor Carreras escriu que: "Orrius, en lo montanyar que 
forma la serra de Parpers al ajuntarse ab Sèllechs, ha estat fòra 
de carreteras y de tota comunicació directa ab las vias de aquella 
regió. Sols dos mals camins carreters lo ajuntava ab Argentona y 
lo Vallès passant per Sant Pere de Clarà y Granollers. En lo pre- 
sent any de 1895 s'està treballant en la construcció d'una carre- 
tera de tercer orde que comunicarà aquell lloch ab la carretera 
provincial de Mataró à Granollers y à Llinars". Però tot va anar 
amb poca pressa i així sabem que l'any 1902 es tractava de: 
"Aceptar interinamente lo propuesto en la instancia presentada 
por don Joaquín Rovira, contratista de las obras del afirmado del 
camino vecinal de Orrius à la Riera de Clarà, pidiendo adelantar 
la recepción definitiva de las mismas'". 


ALTRES CAMINS DE LA MARINA 


Tot i que surt de l'àmbit de la investigació faré una referència a 
dos camins notables que lligaven la costa per la banda de les 
muntanyes de Can Brugera, el Corredor i el Montnegre. 


El de Lorita, un Camí Real que sortia de Mataró cap a les mun- 
tanyes. L'any 1813, en la lluita contra els invasors francesos, 
Francesc Milans del Bosch es movia amb les seves tropes al llarg 
d'aquest camí, un informe assenyala que passen per Lorita, per 
Collsacreu, per Cal Paraire i cap el Montnegre. Era doncs un camí 
ja ben establert. Indica que és cosa antiga, medieval, el fet que en 
alguns trams els utilitzessin per formar els límits entre municipis, 
cosa que vol dir que hi eren abans de ser establertes aquestes 
fronteres entre poblacions. Això passa entre Mataró i Llavaneres, 
entre Llavaneres i Dosrius, entre Dosrius i Arenys de Munt, entre 

Arenys de Munt i Vallgorguina, entre Vallgorguina i Sant Iscle de 
Vallalta, i, finalment, entre Sant Iscle de Vallalta i Sant Celoni. 
Notable incidència legal, prou significativa. 


El camí sortia de Mataró, passava per la riera de Valldeix i tor- 
çava a la dreta la riera de Can Soler i amunt cap a Can Flequer, a 
tocar de l'ermita de Sant Martí i cap a dalt la carena. El nom, en 
la seva primera part, de Mataró a la carena, cada mapa el diu a la 
seva manera: Camí de Flaquer o de Llorita, Camino de Can Cha- 
rrac, Camino real de Llorita o de Pins Melics, Camino de Loreta. 
Enllà trobarem l'ermita de Lorita, ara una ruina, i poc després, a 
l'esquerra de la pista, es conserven intocats uns pocs metres del 
Camí Real històric, fins i tot hi ha gravades a les roques les ro- 
deres de tres mil carros que hi varen passar. A peu o amb matxo 
anaves cap al lloc de Rupit, cruilla per anar a Canyamars o 
Arenys de Munt i si continuaves en direcció nord el camí passava 
- i passa - per la Casanova, per Collsacreu, el veinat de Cal Paraire 
i el Montnegre. És un llarg camí de carena, de distribució del 
trànsit, en forma d'espina que diu l'amic en Pere Tió. 


El camí d'Arenys de Mar a Sant Celoni va ser al llarg de centenars 
d'anys la ruta principal per creuar les muntanyes del Maresme 
dels carregaments de fusta que del Montseny anaven a les dra- 
ssanes d'aquesta població marinera i nàutica. Cap dels altres 
camins, des del Besòs a la Tordera, permetien la facilitat d'aquest 
comerç, perquè eren de dimensions reduides i abruptes. I varen 
ser aquests subministres que varen convertir un llogarret insig- 
nificant en un centre industrial i comercial notable. Ambrosio 
Borsano l'any 1685 diu que Arenys de Mar és "donde se fabrica 
los navios por la comodidad de la madera". L'any 1600 un foras- 

ter que hi passa diu que és "pueblo bueno". El comte de Darnius 
cap a l'any 1720 diu que el camí: "es bueno llano y carretero de 
aquí Sant Celoni) hasta Collsacreu va siempre metido por dentro 
de un barranco y continua siempre en ser carretero y hasta llegar 
en Arenys de Munt, ai una grande vajada aunque carretera. De 
Arenis de Munt a dicha Arenis de Vall carretera valida y buena". 
El camí en arribar a Collsacreu trobava, i troba, el camí que ve de 
Mataró i passant per Lorita arriba al Montnegre. 


138 


EL CAMÍ DE LA SERRA 


Quan vaig començar la investigació dels camins de les altures 
marítimes sota la mirada d'esbarzers enemics, creia en l'existèn- 
cia d'un camí carener central que travessava les muntanyes que 
amaguen el mar als del Vallès. Algunes lleugeres referències i 
pàgines inspirades d'autors diversos ho feien pensar. Doncs bé, 
ho he comprovat tot —més o menys-, i no és veritat, el camí de la 
serra no va existir. Ho explico. 


Una guia de viatgers de l'any 1823 ens parla del Camino de he- 
rradura de Barcelona a Dos-Rius. La informació que dóna és mí- 
nima, només el noms dels llocs principals per on passava: Bar- 
celona, el Clot, San Martí de Provençals, Santa Coloma de Gra- 
menet, San Jeroni de la Murtra, la Conrería de los Cartujos, el 
mas de Can Boquet, Òrrius i Dosrius. Una altre guia, pocs anys 
després, el 1835, allarga el camí i el fa passar per el Far, l'ermita 
del Corredor, Collsacreu, Arenys de Munt i Arenys de Mar, on 
lligava amb el camí real de la marina. I el mapa del Principado de 
Catalunya fet pel capità Ramon Yndar l'any 1824, "sacado de 
otros pero mejorado", que el dedica al governador de Barcelona, 
—que trobareu més endavant- és l'únic que he localitzat on surt el 
camí dibuixat en tota la seva extensió. I mira que hi ha força 
mapes antics de la zona. 

La cronologia indica que aquí tenim un problema. Fixem-nos en 
les dates: 1823, 1824 i 1835. Les notícies que donen fe d'aquest 
recorregut considerat com una unitat són d'uns anys situats a 
poca distància. I cap altre mapa ni cap altre text, ni abans ni 
després, en torna a parlar. Si el camí era tant important per sortir 
en una guia com és que no hi ha notícies més consistents en 
altres èpoques. Un traçat formidable, de molts quilòmetres, i poca 
literatura. Això no lliga. 


Tampoc no lliga la lògica del trajecte. La finalitat del Camí Real de 
Barcelona a França és clara, anar de Barcelona a França. Però un 
camí per anar a Barcelona a Dosrius no té sentit i menys encara 
per anar a Arenys de Mar, que ja hi havia un Camí Real adequat. 
Una possible explicació és que es tractés de la memòria d'un camí 
mil-lenari, perquè aquestes muntanyes estan plenes a vessar de 
dolmens, poblats ibèrics i alguna cosa dels romans. Però ves a 
saber, que massa anys ens separen d'aquests catalans que no ho 
sabien. O potser una ruta activada pels francesos, sobre camins 
existents, durant la guerra acabada feia pocs anys, tot i que n'ha- 
vien obert una a mitja muntanya, com explicaré més endavant. 
Tot plegat sembla lligat amb fils. 


I els fils són l'explicació que hi he trobat. Perquè les dues guies de 
viatgers i el mapa el que fan és lligar un munt de camins per 
establir un fil conductor, una continuitat. De fet és un traçat que 
no hi trobo una utilitat clara, ja que l'activitat econòmica es pro- 
duia en l'eix nord-sud, o sia travessant les muntanyes en els dos 
sentits, o pels dos camins reals que encerclaven el massís. Però 
potser hem de buscar-hi una explicació militar ja que l'autor de 
mapa és un capità de l'exèrcit, i es tracta d'uns anys de conflictes 

bèl.lics i d'una zona de muntanya recorreguda per exèrcits i esca- 

Però com que en algun moment es va considerar que aquest 
conjunt divers de camins se'ls hi podia donar una utilitat unitària 
intentaré reconstruir el camí per on és més probable que passés. 
Els topònims, noms de lloc i la mateixa orografia ens ajuden a 
fer-nos una idea molt aproximada de com anava la cosa. Í anirem 
a caminar-hi amb la predisposició del savi Basho: "Tot el que veia 
em convidava al viatge, tan posseit estava pels déus que no podia 
dominar els meus pensaments. Els esperits del camí em feien 
senyals i no podia fixar la meva ment ni ocupar-me en res". 


DE SANT MARTÍ DE PROVENÇALS A SANTA COLOMA DE GRAMENET 


Endavant pel pròleg del camí de la Serra, perquè aquí és camí 
però no passa per cap serra. Que és la plana fèrtil d'horts mag- 
nífics que ens acompanyarà uns quants quilòmetres, quan de 
Barcelona anem a les muntanyes. Sortim de la capital i a peu pel 
Camí Real i passem pel Fort Pio, que es va edificar l'any 1719 per 
tal de garantir que els barcelonins fessin bondat. Una sòlida cons- 
trucció militar. Després cal travessar el torrent d'en Milans. 
Passem pel Clot, el medieval i minúscul Clotum Melis, quatre ca- 
ses a banda i banda del camí, bessones i que feien companyia als 
caminants. Potser hi havia algun hostaler i serveis pels que hi 
passaven. Aviat trobem la torre del Fang, casal de temps pretèrits 
que aguanta el vent, amo de la terra. El Baró de Maldà diu que "la 
torre del Fang, és rònega i prou vella, ab un portal per entrar-hi 
tan baix, que un hom, a ser alt, s'hi té d'abaixar". 


Aquí hi ha una cruilla, a l'esquerra cap a la Sagrera i cap al Vallès 
i a França, però nosaltres és que seguim a la dreta. I a tocar de 
l'església de Sant Martí de Provençals, saludem les masies que 

s'hi acosten. Vet aquí un indret industriós que va fer sort amb la 
sèquia del Rec Comtal, aquest be de Déu d'aigua que de Moncada 
arriba a Barcelona, després de treure-la del Besòs poderós. Mo- 
lins s'hi varen posar per aprofitar l'energia, i masies que regaven 
sense pena. Indústries que necessitaven líquid, com les adoberies 
i les fàbriques d'indianes. Caminem, i com que la riera d'Horta va 
seca doncs no és difícil de superar. Aviat toca girar a l'esquerra 
pel camí del Fiscal que ens durà al camí antic de Sant Andreu a 
Santa Coloma de Gramenet i a la dreta trobem el riu Besòs. 


L'any 1786 el viatger Francisco Zamora parla del "camino que se 
està construyendo desde la puerta nueva de Barcelona acia Fran- 
cia pasando por dicha ciudad de Mataró". Hi passa i tot ho troba 
bonic: "Este trozo de camino hasta el Besós es una de las salidas 
mas hermosas y divertidas de Barcelona, pues ademés de hallarse 
plantadas sus orillas de buenos àlamos blancos, y sus terrenos 
inmediatos bien cultivados, estan tambien sobre sus orillas, una 
gran porción de prados de las fàbricas de yndianas que lo her- 
mosean mucho". 


L'any 1796 el Baró de Maldà hi passa, pel pla: "Lo camí no ha es- 
tat difícil, fora d'alguns passos estrets i fondos, entremig de mar- 
ges, i algun roc de tant en tant, que ens feia un poc anar a pleret, 
assegurant-hi lo bastó, jo un d'estos. I en altres camins, los més, 
era delícia veure tan dilatades planures d'Horta, Sant Andreu, 
Sant Martí, fins a mar, veient-se a tanta caseria de tots estos 
pobles, i cases de recreu disperses, de senyors i de marxants, a tot 
arreu. Pagesies, arbres, vinyars, plans i muntanyes, tot allò 
conreat". 

A inicis segle dinou hi passa per aquests verals Alexandre Louis 
Joseph, marquès de Laborde, i diu això: "Siguiendo la costa se 
pasa por la villa de Badalona y el lugar de San Adrià, atravesando 
un bosque delicioso de àlamos que cubre las riberas del Besos. 
Este rio se puede vadear, aunque muchas veces està intransitable 
por las excavaciones que forman sus avenidas en la arena move- 
diza. Después de este bosque se descubre é la derecha el lugar de 
San Martí, y se entra en una llanura larga, fértil y bien cultivada, 
cubierta de toda especie de àrboles, regada por muchas acequias, 
y cortada por una hermosa calle de àrboles que conduce hasta las 
puertas de Barcelona. Este camino de cerca de una legua està 
bien delineado, y merece todo cuidado en su conservación. Crece 
el placer de este espectàculo à proporción que se adelanta en el 
camino. No se ven donde quiera, sino producciones ricas de la 
naturaleza, campos llenos de cultivadores activos, y caminos 
cubiertos de carruages y ganados. Tras esto se presenta al viagero 
à mano derecha una multitud de edificios que cubren la llanura 
hasta las montafias vecinas, y hasta los lugares de Sarrià, Horta y 
Gracia, que tienen una bellísima situación. Todo esto parece à 
primera vista una ciudad considerable, y no son sino casas de 
recreo propias de los vecinos de Barcelona". 


Pedro Boada de las Costas, Alcalde del Crimen de la Real 
Audiencia de Barcelona, passa per aquesta plana fèrtil l'any 1802 
acompanyant els reis, i pren notes curioses: "Fuerte Pio, a la I 
lizquierda/. Bota, o prueba de Cafiones, é la D (derechal. Vista de 
los varios prados de blanquear las piezas de Indiana, D. é I. y 
sigue sobre la derecha la hermosa vista de la mar hasta Tordera, 
no menos que en todos estos lugares, y villas de la carrera se ven 
una multitud de muchachas y otras mugeres que hacen encages y 


144 


blondas de gran primor. Ostal de San Martí. Continúa la vista de 
dichos Prados. San Martí, lugar regular. Rio Besós muy ancho, y 
se vadea". 


Ara ens hem d'espavilar que al Besòs no hi ha pont. El nostre 
Baró de Maldà hi passa sovint, que tenia casa a Badalona, i al riu 
hi troba de tot: "no havent-nos embarassat gens ni mica lo Besòs 
L...J pués que, ab tot d'haver-hi prou aigua, no era tanta que nos 
tiràs dret a mar, que hauríem quedat pla ben frescos". Però a ve- 
gades no es pot passar o amb perill que l'aigua se t'endugui. Es- 
talvis i eixuts, que un cristòfol ens ha salvat. El campanar de l'es- 
glésia de Santa Coloma ens saluda i després d'uns deu quilò- 
metres a peu ens acollirà una fonda, que reparen prou i comen- 
cen les pujades que a la Conreria ens esperen. 


DE SANTA COLOMA DE GRAMENET A SANT JERONI I A LA CONRERIA 


Hem reposat a Santa Coloma de Gramenet, quatre cases arreple- 
gades al voltant d'horts ufanosos i gent de pas. El de Maldà ens 
torna a dir coses setcentistes, imatges i olors i colors: "De pols en 
lo camí se'ns podia enfarinar de franc la cavalleria i el vestit". I és 
que "los camins, tan maltractats com queden, generalment, vui 
dia, per causa de tantes pluges i lo tragí contínuo de carros i ca- 
rretes que los espatllen". Un altre dia: "De pols en lo camí, n'hi 
havia bastanta, però, no fent vent, poc nos ha incomodat, havent 
trobat en la carretera a alguns carros, tartanes, burros, bous i 
persones en los dos sexos de l'art de la terra i de la mar, que la 
feien bastant amena i divertida". Més encara: "Lo que incomo- 
dava un poc, i mes al Jaume Fontanals, era la pols, que li enfari- 
nava un poc la casaca i li feia un poc arrufar lo nas, torrant-lo un 

poc el sol, però no a nosaltres, recreant-nos los aires frescos de la 
marinada. Algún sotragot hem patit en la carretera de Besòs, en 
algunes roderes i pedres remogudes, atravessant-se'ns carros i 
silles volants per davant i per detràs —ab gent que aniria a Mata- 
ró, a ben segur-, alguna tartana i cavalleria, o digam borricaire". 


Ara xano-xano per la serra de Mosques d'Ase i mirant el paisatge 
per camí planer i aviat a l'esquerra veiem la torre Pallaresa, mol- 
ta història de pedra. I estem trepitjant el que els mapes en diuen 
Camino de Santa Coloma a San Jerónimo de la Murtra que passa a 
tocar del mas de Can Butinyà. Arribem a la bonica vall envoltada 
de boscos que recull el monestir de Sant Jeroni de la Murtra. En 
aquest recinte tot és passat gloriós, que "estubo Felipe 29, y han- 
tes lo havian estado Fernando el Catolico y Carlos 52". El gran al- 
mirall genovès Cristòfol Colon es va acostar a la Murtra a trobar 
el marit de la reina Isabel després d'arribar d'Amèrica amb bones 
notícies de descobriments. El monarca estava reposant perquè un 
mal home de les muntanyes de la Roca del Vallès el va voler ma- 
tar a la plaça del Rei, a Barcelona. Bòria avall va passar en Joan de 
Canyamars, i de mala manera en aquell any 1492: "L'han portat, 
tot nu sobre un castell de fusta que havien bastit e el tirava un 
carro: estant-hi bé lligat lo foll orat e insensat, en un arbre o pal 
com si el deguessen crucificar: e lo castell ab lo foll feren anar ti- 
rant lo carro per los llocs e carrers segúents. Primerament per la 
plaça del Rey, on és estat fet lo cas: e allí de viu en viu per fer-lo 
bé penar, li fou llevat un puny: e un tros de braç: après, tirantlo 
per los altres carrers on va la processó de Corpus: e aqui en un 
carrer feren aturar lo castell: e llevarent-li un ull: y en altre ca- 
rrer l'altre ull e l'altre puny: e anant en l'altre carrer, levarent-li 
l'altre braç e après en los altres carrers així anant lo des- 

membraren llevant-li adés un membre, adés un altre, fins a treu- 
re-li lo cervell: així el feren morir penant que era cosa de pietat: y 
ell mai se mogué ne parlà ni dehia res: ne es complanyia: com si 
donassen sobre una pedra: e ab gran avalot de fadrins e gent jove 
que li anaven a l'entorn: e davant: e detràs: lo tragueren de la 
ciutat per lo Portal Nou... y escassament fo fora la ciutat, lo lapi- 
daren: e meteren foch al castell lo qual ab los trossos de l'home 
sentenciat que en lo castell estava fou tomat prest cendra". 


Murtra mortal, que el setembre de l'any 1821: "fueron trasla- 
dados al estinguido monasterio de S. Gerónimo de la Murtra 72 
individuos de la Barceloneta, y hoy han salido para el mismo 
destino 317", malalts que fugien de les pestilències que rebia la 
marítima Barceloneta, de vaixells tòxics. La mort silent que va 
estremir Europa. Aquest mateix any el senyor Bertu va escriure i 
edita a Paris el poema La peste de Barcelonne, estremim-nos: 


La peste et ses horreurs sont au milieu de vous. 
Hélasl il n'est plus temps, j'entends le cri d'alarme, 
De Barcelonne en deuil, je vois couler les larmes, 
Tous ses murs sont couverts du crépe sépulcral, 
Et l'airain, de la mort a donné le signal. 


Murtra buida de pietat organitzada, de frares buida per ins- 
truccions oficials, buida al vent i la pluja, plena d'eura i el temps 
que passa. I de cop el turisme, que l'edifici inútil el varen omplir 
de rialles, de gent que venia a dinar i dormir, a passejar cap a la 
miranda, a veure aigua de les fonts santes, a parlar amb la gent 
de Ca n'Alemany, safareix magnífic amb vistes. Així com l'any 
1884: "Las familias que estàn veraneando en el Monasterio de S. 

Gerónimo de la Murtra se proponen dar gran esplendor à la 
próxima Fiesta Mayor, la cual celebraràn en los dias 7 y 8 del 
presente mes. Entre los muchos festejos que figuran en el 
programa que hemos recibido impreso se anuncian solemnes 
funciones religiosas, exhibición de cuadros disolventes, represen- 
taciones de zarzuelas, bailes de sociedad, elevación de globos, 
marcha de las antorchas y disparo de fuegos artificiales". 


Murtra refugi de voladors a la font del camí, i un ocell amic que 
espera la gota que tarda a caure. I el soroll d'aigua al claustre a 
troços, i l'anònima cara potser del mariner que va fer gran les 
Espanyes. Parlar amb els que hi reposen i seguir el Camino de 
Santa Coloma a la Conreria. 


Continuem a peu, i ara a tocar del veinat de Canyet ple de cases 
d'antigor demostrada: Can Mora, Ca l'Amigó, tantes i la torre Co- 
dina casa forta que la mires i ja veus els senyors feudals i els 
pirates alarbs que hi varen deixar la pell a la masmorra. Font de 
la Rosa amagada als ulls. El camí ens durà a l'altiplà on el mas de 
Can Ruti senyoreja els entorns, amb xiprer decoratiu. És el me- 
dieval Mas Viver que el va comprar el set-cents un basc de nom 
Urrutia, que amb el llenguatge dels pagesos, sempre estalviadors, 
va quedar amb aquest Ruti. Venen pujades i ara toca enfilar-se al 
coll del Turó de l'Home. De turons d'aquest nom n'hi ha molts a 
la geografia d'aquesta terra, però en general el nom antic és Turó 
de l'home mort, aquí i al Montseny. L'oblid de l'òbit és ben curiós, 
sembla cosa lletja recordar-lo. Una vegada caminant per camins 
de pols de la Terra Alta demano a uns pagesos certes precisions 
geogràfiques i m'indiquen que he de passar pel costat del cemen- 
tiri: una cosa lletja, aclareixen en actitud circumspecte. Gent 

gran, un matrimoni arrelat a la terra, que segur que ja han fet 
servir el pas de barca definitiu. M'agradaria que m'expliquessin 
com els hi ha anat. 


I en arribar dalt del turó trobem lloc sant, és el Sacrifici d'Abra- 
ham, que aquí el pare de tots els pobles va estar a punt de matar 
al seu fill, per prescripció divina. Sota la fresqueta d'aquests bos- 
cos tant espessos que no hi són, que es varen cremar. Ampla vista 
de Barcelona i el mar. I els ulls cap a la terra beneida, que els ro- 
mans estimaven, i que els baró de Maldà, que hi va passar l'any 
1802, diu que aquell paisatge: "en dictamen de tots quants l'han 
vist, és de lo millor que hi ha en l'Europa, pareixent un país de 
bano, o pintat, ab l'agradable objecte a la vista del mar, de la ver- 
dor de camps i vinyes, i de la mes simètrica variació de mun- 
tanyes, alts i baixos, que, entre molta caseria, per totes parts se 
descobre". Caram, lo millor d'Europa, que no convé quedar curt. Í 
el record de la por, que ho explica el viatger Zamora, l'any 1787 a 
la platja de Montgat "havia a la vista de ella tres javeques arge- 
linos y tenian miedo los naturales". 


Seguim per corriols de mantega que l'aigua es menja fàcil i has de 
fer equilibris. Imaginar les bèsties de ferradura carregades amb 
andròmines, un prodigi. Ara la Conreria edifici econòmic dels que 
vetllen pel patrimoni monacal dels frares propers, molta terra i 
boscos per administrar i la fusta i el raim. I a sota el vuitcentista 
cementiri dels que varen fugir de la febre groga que l'any 1870 va 
arribar a la Barceloneta i tot ho va desfer. Va ser tal vegada un avi 
del teu avi, amic lector, que venint de Cuba amb els estalvis fets 
maltractant negres, va duu al sarró els microbis assassins. Perquè 
l'avi del meu avi no va anar a Cuba. I la Cartoixa a sota, impo- 


149 


nent, endreçada, on els deixebles de Sant Bru intenten oblidar 
que han nascut. Montalegre, però. 


DE LA CONRERIA AL COLL DE FONT DE SERA 


Aquí, l'artista Llorenç Brunet, dibuixant solvent, hi va bastir el 
Cau d'Art, al mateix coll, i encara hi és la torre on els seus amics 
es trobaven, i menjar a Ca l'Antonell, al davant. Sota el turó del 
Reig ara ple de casetes i avui va de camins i mirar el mar. Tra- 
jecte ample de la cornisa bastit sobre un camí carreter ben llunyà 
en el temps i que era cabdal pel trànsit. Potser les paraules d'un 
que hi va passar, en Francesc Maspons i Labrós, així com l'any 
1889, i que va deixar escrit que a la Conreria hi ha un camí que 
"planejant per lo cim de la carena, cap amunt, o sía en direcció E. 
fins a ésser al turó que hem dit que s' trobava junt al de Galceran, 
allí tomba cap a mà, esquerra, quasi en direcció N. y a la poca es- 
tona s' deixa anar cap al fondo de la Vall de Martorellas, es bas- 
tant frequentat, serveix també pera desemboscar totas aquellas 
fondaladas". Doncs aquest és el camí que hem caminat, però res 
del Vallès que girarem a la dreta quan cal. 


Cruilla ara amagada que el camí gros no et deixa mirar, si el 
seguíem aprop hi ha les restes de la caseta del guardià, o sigui els 
burots, on es gravava el tràfec comercial que passava. Però no- 
saltres no el seguim, que hem de tastar en uns cents de metres de 
camí ensotat i de pedra despullada per la pluja i forta erosió, que 
és un tram del vell camí de ferradura dels segles d'anar a peu, per 
recordar. Només queda aquest fragment ensotat per veure com 
s'ho feien els d'abans, fòssil que ha vist moltes coses, petjades. 


150 


Tornem a sortir a la pista desagradable que ens fa passar sota el 
turó de la Creu Peluda o del Bosc Bonic i el turó d'en Galzeran o 
dels Enginyers. A dalt hi ha vèrtex geodèsic que va bastir la co- 
missió hidrogràfica del vaixell Piles, que a finals del segle dinou 
mesurava les costes espanyoles per tal de formar les cartes nàuti- 
ques. Planejar una bona estona passant pel coll de Galceran, sota 
el turó del Pi d'en Casals, que no hi és, i el replà on hi havia una 
altre caseta del guardià, ara desfeta. Endavant, endavant. Tot és 
camí, ampla però. I boscos densos d'alzines i herbes. 


Si baixàvem un pessic, a mà esquerra hi ha Ca la Tereseta, masia 
petita ara poques pedres enmig de la forest enèrgica. I la font del 
Llorer. Terra dura a bagueny plena de terrasses oblidades. Però 
ens crida el turó de Figuerals que no hi pujaràs que cansa i el 
camí et fa passar de llarg, i també del turó d'en Cuiret. Arribem a 
sobre del turó d'en Sopa i aquí ja ullem la costa i la pedrera mo- 
numental a sota els peus. Pel turó d'en Ferrer anem a baixar a 
coll de Font de Sera. I ara ja hem arribat on el camí ensopegava 
amb lo camí de ferradura que anava de Vallromanas a Alella y al 
Masnou. Hem de saludar els traginers que van carregats d'andrò- 
mines amunt i avall cap Alella o Vallromanes, tot travessant la 
serralada. Ara una carretera ben feta que de cotxes va plena. El 
senyor Maspons diu que "Font de Sera pren dít nom d'una font 
que hi ha amagada per entre una deliciosa torrentera y bosch, qu- 
asi be a dalt del coll, per la part del Vallès". 


Aturem-nos en el lloc sagrat d'aquestes muntanyes, que era aquí 
que ha temps s'hi estava una dona que feia enfollir els homes. 
Vivia en la font de Sera, bonica com cap d'altre, i amb una mirada 
t'allunyava de la realitat i ja eres seu. Se la miraven i remiraven 

tots els que passaven pel camí que anava de la costa als pobles 
vallesans. Pagesos, menestrals, traginers, ningú no podia resistir 
l'atracció d'acostar-hi i intentar fer-la seva tot llençant-se al llac 
de la font, però mai més tornaven que les aigúes els engolien. Un 
jove de la marina, artista arborat, de pinzell fàcil, també va que- 
dar pres per la bellesa de la noia i ella li va correspondre, però 
aquesta vegada ell no es tira al llac i marxa enllà. La noia no el vol 
deixar i el segueix per sempre més, però de manera immaterial, 
en forma de rosada, d'una dolça boirina que l'encerclava. 


Però aquest indret no és cosa de quatre dies, que consta la seva 
existència l'any 1067, ho varen deixar escrit en llatí: in maritima 
in parrochia sancti felicis de alela (...J ex circio uero in monte or- 
tono et pergit per linea ad fonte sereno". Font Clara en deien i els 
pagesos laietans ho varen deixar en font de Sera, així com mil 
anys després. Una terra que el segle divuit explica un viatger "es 
sumamente hermosa y divertida por el grande plantel de bifias 
que se ven en sus montafias". 


DEL COLL DE FONT DE SERA AL COLL DE CLAU I CAN BOQUET 


Cap mapa em deia el camí, havia arribat a coll de Sera i havia 
d'anar a coll de Clau, però com fer-ho. ja se que és fàcil per la 
pista de la soleia del turó d'en Cabús o serra de la Vinyassa, però 
és que fa cent anys aquest camí no existia. Cap mapa antic no em 
donava pistes, amb les fotografies aèries tampoc tenia èXit, per- 
què ajuden però no indiquen. Havia d'existir una manera de pa- 
ssar perquè la ruta que seguim segur que travessava la zona. El 
fet que la cartografia no recollís cap indici volia dir que de temps 
ningú no en sabia res. I vaig trobar el final de l'enigma utilitzant 

la informació antiga del Cadastre, perquè aquest instructiu ins- 
trument fiscal no en deixava passar ni una, que la pela és la pela. 
A l'obaga del turó d'en Cabús ens informa del recorregut del que 
nomena Camí de Alella, que lliga el coll de Font de Sera amb el 
coll de Clau. Problema resolt. 


Però, 4 hi és encara2 4 El podré tastar2 El bastó de muntanya, una 
mica d'aigua que avui fa calor, instruments electrònics de 
mesura, màquina de fotos, i amb cotxe cap el coll de Font de Sera. 
Toca baixar cap el Vallès per la carretera i compte que els cotxes 
Van forts, i aviat al marge dret amagat per branques hi ha un 
camí que em crida l'atenció, i sense manies toca endinsar-se en la 
boscúria. Avanço i certesa total, que aquest és el que cercava, així 
que els viatgers quan arribaven a coll, després de veure una mica 
d'aigua de la font que hi havia i que ja no hi és, baixaven pel camí 
que duia a Vallromanes però aviat es desviaven a la dreta, que és 
on ara estic jo desviat i sense saber on aniré a parar. 


Un camí ample s'obra al davant i el seguiré, de fàcil passar, amb 
algun arbre enfonsat, i de planera circumstància. De seguida veus 
que per aquí no hi ha mai ningú, aquests camins només serveixen 
pels senglars. Cap persona humana, ni rastres de plàstic, ni bi- 
cicletes, sembla impossible. Som dins del que un mapa en diu la 
brolla de Can Gordi, i certament arribem al mas tal, un casalot 
antic de bona factura, que de fet no l'acabo de veure bé ja que el 
camí va entre aquesta masia i dues cases per passar l'estiu, orfes 
de persones i víctimes del temps. El camí continua al costat d'una 
peça de terra guanyada al bosc per sembrar-hi però ara inútil. 

De sobte la cosa es complica perquè els esbarzers s'han apoderat 
del camí quan passa per un torrent i punxeguda és la ruta, ara 
mateix em miro els braços i les ferides recorden l'activitat 
d'aquest matí. Al llarg dels propers mil metres anirem alternant 
els boscos d'alzines on el camí és ample i passador amb aquestes 
zones humides plenes d'herbes perilloses, i tot amanit per uns 
moments dolços on el camí antic es presenta enmig de notables 
erosions, que mostren que els anys d'activitat hi varen deixar 
rastre. 


Deixem les dificultats en trobar un camí civilitzat que baixa cap a 
Vallromanes però continuem a la dreta i amunt perquè és aques- 
ta la ruta que ens porta al nostre objectiu. Som, ho diu un mapa, 
a la brolla d'en Cirera i arribarem dalt la carena pocs minuts des- 
prés. Exactament al coll d'en Pau Arenas i girar sota el turó del 
mateix nom o de Can Colomer. Aquí hi ha un embolic de camins i 
la pista moderna, nosaltres seguirem la traça que el cadastre ens 
marca fins arribar al Camí de la Serra de Teià i unes passes més 
endavant al coll de Clau. Notem que abans, tot i que sabem per 
on passava el camí, ho has d'imaginar una mica perquè aquí s'hi 
va sembrar i ara tot ha quedat regirat per la brolla. I sota el turó 
esmentat, a tocar de la pista, una mica amagada, la Pedra Grava- 
da amb una creu, al costat del que havia estat el camí que no tro- 
baràs. 


Coll de Clau, cruilla de camins i que tots et portaran a Vallro- 
manes o a Teià. Vista a la vall i amunt per un corriol que la pista 
és un record de temps, abans camps treballats. Alzines i una 
imatge que et saluda i la bassa per si el foc, el foc que aquest estiu 
tot ho devora. Coll de Can Gurguí, ensotada masia adornada 

d'una font que potser tastaràs abans de continuar, ara per estreta 
i enfilada ruta. Amunt sota el turó de Lledó o les Gatoses i veure 
el Mas Gallemí "que pertany al Duch d' Almenara Alta, devant de 
la qual hi ha un pou d' alguna formalitat". Residència dels famo- 
sos Tres Pins de mirada llunyana i un escapçat. 


I ja toquem les planes de Sant Mateu, que l'ermita acull. Hi ha 
també la magnífica i medieval masia de Can Riera d'un pes con- 
siderable i que et retorna a temps de pagesos esforçats que llui- 
taven contra la natura, per civilitzar-la. Atura't a la font que tots 
els que trepitgem boscos coneixem prou, sota arbres catedralicis. 
I ara toca un camí pla i endavant que s'acosta el Mas Bernadó. 


Deixem la pista a la dreta pel pla de la Molinera i l'alzina, però 
aquí el camí antic té el pas barrat perquè ara és propietat d'algú. 
Continua pel turó de Pedrells i ens espavilem per visitar-lo. És un 
trajecte curt però antic i amb una petita obra civil, una pared que 
sembla de reforç del camí pretèrit. Tornem a la pista i ja arribat 
he a les planes d'en Boquet, ara hi torna a lluir la vinya, i la Creu, 
fita de caminants i cruilla dels que van i venen de Vilassar i 
Granollers i Vallromanes i Òrrius i més. El Mas Boquet, immemo- 
rial, que fa ombra a l'ermita de San Salvador i toca reposar asse- 
guts i amable conversa amb qui sap d'avis i pedregades i d'aquell 
dia. 


DE CAN BOQUET AL POBLE D'ÒRRIUS 


Reposat he al mas agradós i deixem els amics de la casa, que toca 
anar endevant. Per un camí ara mig perdut que és el xaragall que 
neix a la font d'en Boquet, que ha passat a millor vida. A la dreta 

sobre el turó monstres de pedra de curiosa aparença i habitacle 
de prehistòrics, són els rocs d'en Boquet. Ara sortim a la pista 
moderna i unes passes enllà toquem el dolmen de Can Boquet, 
també conegut com la roca d'en Toni, que abans era al mig de la 
vegetació desordenada de la muntanya i ara l'han posat bonic. Al 
costat hi ha unes tombes medievals i uns xiprers que les vetllen. 
A la pista hi anem sabent que ha evitat corbes de l'antic camí de 
ferradura sota el turó d'en Banús, i que hi ha un tros desviat a 
l'esquerra que s'hi pot passar, i és davant el Mas Arcís. 


Aquesta part del recorregut es fa pel que els mapes antics deno- 
minen Camino de Can Buquet i Camino de Orrius a Vilasar. Lite- 
ratura de l'any 1885 en parla d'aquesta manera: "Als 20 minuts 
d'aquesta casa IMas Boquetl deixàrem a mà esquerra un turonet 
conegut per lo Turó d' En Banús, tot ell un pur aixecament de co- 
lossals rochs, en quals esberlas hi vegetan una agradable varietat 
de plantas boscatanas. En aquest lloch lo camí tomba al ENE., Y 
als 5 minuts se deixa a mà dreta la casa de Ca 'n Narcís, y als 3 
més a la meteixa mà la de l' Alaya del Camat, als 5 tombàrem a la 
esquerra, o sía al NO., trobant a la mà oposada Ca 'n Camat Nou 
y un camí carreter que baixa a Orrius, poble situat al fondo d'una 
gran vall". Anys fa, caminant que passes per Can Banús, hi tro- 
baves rètol imaginatiu que deia de manera gràfica: A la font d'en 
Banús s'hi beu de franc. Pedres i poques parets veuràs d'aquell 
famós indret. 


I ara el Mas Camat Vell, una institució a les muntanyes, i cruilla 
de camins. Nosaltres avall sota pins i olor de resina i la pedra que 
ens diu que a en Font el va matar un llamp. Aquest desafortunat 
noi, parent llunyà del meu amic Joan. Arribats a Can Prat toca 

girar a l'esquerra i ja ensumem les cases d'Òrrius. Travessar el 
pont i cap a l'església del tresor amagat. 


DEL POBLE D'ÒRRIUS AL POBLE DE DOSRIUS 


El camí surt d'Òrrius en direcció nord i travessa la carretera ac- 
tual. En la documentació del cadastre oficial rep el nom de Camí 
de Santa Agnès, o de Can Vifia Mata, o de Parpés. Ara baixem cap 
el torrent de Can Planes i vora la masia del mateix nom. Després 
passem pel torrent de Can Deri i la masia que li correspon. I 
amunt cap a Cal Gravat i la magnífica masia d'en Vinyamata. 
Aviat arribem a la pista actual que va a la pedrera i que es sobre- 
posa a l'antic camí en direcció a Parpers. Aquest tram en gran 
part està en molt bon estat perquè continua utilitzant-se per anar 
a diverses propietats i en general sembla que segueix el traçat 
històric. Hi ha uns metres, abans del Mas Deri, que no és tran- 
sitable perquè està ple de vegetació, però hi és com a document 
fòssil. El tros final fins a la pista de la pedrera és molt malmès 
pels desmonts però s'hi pot passar. 


Anem per la llarga carreta bruta de la pols que remenen els ca- 
mions que van i venen de la pedrera. Sota la Serra de Cal Pilé 
(ara d'Ameia) que pren el nom d'una masia desapareguda, també 
és un record el mas enrunat de Can Salvi. Llarga carena que ens 
acosta al coll de Parpers, punt que comunica les dues vessants de 
la serra. Aquí el camí fa cruilla amb el Camí Real que va d'Argen- 
tona a Granollers tot passant per la Roca. Té molta història l'in- 
dret i tota trista. Els temps medievals en ser lloc de pas principal 
hi havia les forques on els malfactors acabaven els seus dies, i 
servien d'escarment a tothom. L'any 1823 hi varen passar uns 

dies de festa centenars de soldats francesos que es preparaven 
per atacar Mataró. Quan a finals del segle dinou es va construir 
una nova carretera feien estada per la zona partides de lladres 
que assaltaven els pagesos quan venien de mercat. I la darrera 
guerra civil s'hi va assassinar molta gent, una capella ho recorda. 


Seguirem pel mig d'unes cases que s'han construit a banda i 
banda del trajecte antic, i vorejar el turó de Montcau. Sortim del 
bosc i arribar a les planes de l'Espinal, indret bonic sota el sol i 
quan tot és verd de cereals vius, i aquesta masia ara enrunada. 
Parets rossegades pel vent i la pluja, altes finestres, bigues aviat 
pols. Una imatge dels anys vint en conserva la fesomia. Al costat 
vigilant el pi gegant de braços regirats. Una lleugera pujada i ja 
ets al coll del Castellans, de boscos que ja no hi són i ara plena de 
cases urbanitzades. Pels verals camins al Vallès, a la Roca, a Santa 
Agnès, a l'església d'Alcoll, a Llinars. Girar a la dreta i al llarg de 
mig quilòmetre trepitjarem el Camí Real que va d'Argentona a 
Cardedeu, que el deixem vora la masia de Can Ribot, una mica 
amagada i no la veurem. 


Per les planes, i avall cap a Dosrius pel Camí de Can Ribot, terra 
de vinya que ja no hi és, i boscos bruts per les costes d'en Te- 
rrades, i les teulades del nostre destí. Arribarem contents després 
de passar pel pla dels Gitanos on gent d'aquesta raça s'estava. Per 
diversos documents el Camí de la Serra s'acabava aquí, però 
d'altres l'allarguen fins a Arenys. Cansats, aquí ens quedarem. 

EL CAMÍ DELS FRANCESOS 


Al llarg del Maresme hi ha un topònim actual que es repeteix en 
diverses localitats, és el camí dels francesos: dos cops entre el 
Pomar de Badalona i Tiana, també entre Teià i Premià, i també 
entre Calella i Sant Pol. Quatre trams amb el mateix nom. Cal 
pensar que el fet que la denominació es mantingui en el record ha 
de ser per un motiu important. En general els noms dels camins 
històrics descriuen els llocs de destí o de pas: camí de Montalegre, 
camí d'Argentona, camí de Can Ribot. A vegades noms d'indrets: 
camí del Mal Pas, camí de Parpers. Menys comú és la utilització 
de noms de circumstància: camí dels Matxos, camí dels Contra- 
bandistes. Però ara ens trobem davant un nom que parla dels 
naturals d'un altre país, de França. I la denominació s'estén al 
llarg del territori del Maresme. Que el topònim recordés el pas de 
francesos per un camí concret sembla un motiu poc important 
per la permanència del record. 


Ara podem documentar que durant la guerra de la Indepen- 
dència, quan els soldats d'aquest país ocupaven el territori, varen 
obrir un camí nou a l'interior, una mena de via paral-lela al Camí 
Real de la costa, per evitar els continus bombardejos dels vaixells 
anglesos, que controlaven el mar i feien difícil a les tropes passar- 
hi, de fet només ho podien fer de nit. Dels trams que ara conei- 
xem com camí dels francesos en queda record perquè els varen 
obrir de nou en aquell temps i després varen passar a formar part 

de la xarxa de camins locals, i als veins, que varen continuar fent- 
los servir, els va quedar a la memòria l'origen de l'obra. Així 'el 
camí dels francesos' voldria dir "el camí que varen obrir els fran- 
cesos'. O tal vegada, ja que hi varen fer treballar per força els 
camperols de la zona, 'el camí que ens varen fer obrir els fran- 
cesos', un motiu potent per la memòria. 


Explica el coronel Gabriel Laffaille, que escriu un crònica plena de 
detalls de l'activitat militar francesa l'any 1808, que la divisió 
Léchi ocupa Mataró i es dirigeix cap a Hostalric però com que el 
Camí Real està controlat pels barcos anglesos han de passar per 
camins interiors, i entre Sant Pol i Calella els cal deixar útils 
alguns barrancs i engorjats. De fet obren un nou camí precari en 
aquell indret. Quan el mes d'agost les tropes del general Duhesme 
tornen a Barcelona des de Girona, a l'alçada de Calella un emi- 
ssari assegura "que els treballs que havíem fet als barrancs en- 
cara existien, i que els habitants els conservaven amb cura per tal 
de servir-se ells mateixos d'aquesta ruta pels seus transports". 
Però el cert és que "malgrat el que havia dit l'emissari vaig trobar 
tots els nostres treballs destruits", es tractava d'una obra molt 
provisional. Tot i que es devia allargar a altres parts del territori. 


L'any 1812, amb la ruta real de marina tallada i destruida pels 
anglesos, el general Lamarque, en voler consolidar l'ocupació de 
la costa, decideix obrir un camí nou. Ho explica, exagerant, el 
periòdic oficial Gazette de Gironne el mes de juny: " no queriendo 
reparar el antiguo camino, se emprendió de hacer uno nuevo, y 
con asombro de los catalanes e ingleses, que no pudieron im- 
pedirlo, se vió en quince dias abierto un bello camino desde 
Mongat a Calella en un espacio de cerca de diez leguas, el que por 

todas partes està fuera de tiro de los navíos enemigos, muchos 
convoyes han pasado ya por él, y es un vínculo màs que une a 
Barcelona con la Francia". 


Es conserva la crònica d'un soldat francès que el gener de 1812 
explica que en aquells moments es treballava en obrir una nova 
"ruta de muntanya" cap a Mataró, però que encara no era pre- 
parada per passar-hi la tropa. També diu que "es va obligar a tots 
els camperols" a treballar-hi, però la francesa Gazette de Gironne 
amaga la veritat: "Por todas partes en que los paysanos ayudan a 
los soldados en estas fatigas personales, lo hacen sin ninguna 
violencia". 


Diverses notícies dóna el cronista francès, i són dels mesos de 
febrer i de març del mateix any: "Durant la nostra estada a 
Arenys de Munt el general va fer obrir una ruta per la muntanya 
per substituir la que els anglesos havien destruit al llarg de la 
costa i que de tota manera només hauríem pogut seguir de nit pel 
perill de ser esclafats per la seva artilleria. Després la varen 
continuar cap a Malgrat i fins i tot Palamós, i cap a Mataró i Bar- 
celona". Acaba l'estada a Arenys de Munt tornen a Mataró per "la 
nova ruta per entrar per dalt de la vila". 


Sobre la questió del camí nou, el nostre protagonista dóna di- 
verses informacions: "Vàrem rebre una sol-licitud dels pagesos 
per tal de fer una nova ruta lluny de l'abast dels canons dels 
anglesos, per substituir la bonica ruta real al llarg de la costa fins 
a Barcelona. (...J Quan la ruta de Barcelona a Mataró va estar aca- 
bada, és a dir sobre una llargada de quatre llegues, ens varen 
arribar de Barcelona dos enormes morters de caça, que llençaven 

bombes de 500 a una llegua al mar. (..) També ens va arribar per 
la nova ruta carregaments de farina i llegums secs". 


Notícies del més d'abril de l'any 1812, que recull Josep M. Pons 
Guri parlen d'un d'un nombrós comboi francès que passa "pel 
camí fondo recentment construit". I que el general Lamarque ma- 
na eixamplar el camí que va del Remei a Sant Vicenç de Montalt, i 
que es rectifiqui "el traçat del que va del Remei travessa la riera 
d'Arenys i va a Canet". I del mes de setembre del mateix any hi 
ha la notícia que, sortint d'Arenys de Munt, "una brigada francesa 
pren el camí de l'interior per anar a Mataró pel Remei". 

MELCIOR DE PALAU FA CARRETERES 


Presento un mataroní que hem de recordar agraits. I no per les 
seves poesies tan aplaudides el segle dinou, i que ara no s'agu- 
anten ni amb bona voluntat. Una obra ingent la d'en Melcior de 
Palau Català (1842-1910) que tot ho aprèn a l'escola d'Ingenieros 
de Caminos, Canales y Puertos. Acaba els estudis l'any 1863 i des- 
prés s'engresca a aprendre altres sabers. Però ara ens interessa la 
seva feina d'enginyer que va exercir a Segovia, a Almería, a 
Màlaga, a Valladolid. I a Barcelona, que de l'any 1877 al 1886 va 
ser enginyer en cap de la Diputació. És un dels homes invisible 
que varen revolucionar Catalunya treballant sense parar i fent 
una tasca orientada al progrés material, que en definitiva és la 
que compta. Perquè es va adonar que a peu no s'anava enlloc i 
que calia carreteres i ponts per poder engegar l'economia, el trà- 
fec comercial. 


La imatge que acosta poc ha canviat dels segles anteriors, parla 
de "la falta de vías de comunicación en esta provincia, aun consi- 
derando su industria, su agricultura y su comercio I...) las vías 
que se necesitan son de las de órdenes inferiores, o sea de las co- 
nocidas por provinciales, caminos vecinales y caminos rurales, 
està también fuera de duda, ya que son éstas las que, ramificàn- 
dose hasta los centros de producción, han de dar vida a las gran- 
des arterias, infructuosas sin su poderoso auxilio. Vastas comar- 
cas incomunicadas, bosques de que solo la ramiza pueden allegar 

a los puntos de consumo, a veces sin provecho para el propi- 
etario, que la cede a cambio de aclarar los montes, saltos de agua 
que no se aprovechan, otros aprovechados ya, pero a los que es 
difícil hacer llegar el carbón suplementario del agua y las pri- 
meras materias que han de elaborarse, carbones que no pueden 
resistir la competencia de los que vienen de lejanos países, siendo 
así que no desmerecen de ellos en cualidades, pueblos que no 
pueden ir a sus cabezas de partido, frutos que llegan tarde a sus 
mercados, aguas minerales a las que con harta pena llegan los 
enfermos, pintorescos Sitios que, a estar en otra nación, conta- 
rían ya con vía férrea y soberbias fondas, comarcas agrícolas de 
limitadas cosechas por falta de abonos, todo clama por carreteras, 
o por mejor decir, por poder llegar a las carreteras y ferrocarriles 
ya existentes". 


El contrast amb França, en quant a camins i carreteres hàbils pel 
trànsit, era espectacular: "la vecina nación francesa cuenta ya con 
368.000 Hilómetros de vías de todas clases, lo que da 699 metros 
por Xilómetro cuadrado y 10 metros por habitante, siendo así que 
Espafia posee tan sólo 45 metros por Filómetro cuadrado y 1,5 
por habitante, y hallando la proporción en lo que se refiere a la 
provincia de Barcelona, resultan 268,191 metros por Xilómetro 
cuadrado y 1,944447 por habitante". Aquestes dades ofereixen la 
imatge d'un país tancat sobre si mateix, que viu a temps diversos 
a causa de la incomunicació. Amb zones interiors abandonades 
en un estat de subsistència, i de l'aillament en deriva la incapa- 
citat d'integració econòmica i política. Tal vegada són les carre- 
teres que varen ajudar a fer possible l'estat unitari francès i la 
manca de comunicacions la pervivència de les particularitats re- 
gionals espanyoles. 

PUENTE SdE: E EL RiÓ MD GENT a 
— Por el Inge D. Melchor de Palau : 

Melcior de Palau dóna alguna indicació en aquest sentit quan 
parla de la "carretera de Montesquiu al confín de la provincia con 
Lérida por Berga Í...J atravesando escabrosos terrenos y pasando 
por pueblos que, como los de Alpens, se hicieron tristemente cé- 
lebres en la última guerra civil, débese casi por entero a esta cir- 
cunstancia su inclusión en el plan, sin desconocer que su apertura 
ha cambiado la faz de comarca, haciéndola entrar por los sen- 
deros de la industria y del comercio que le eran totalmente extra- 
fos". Comerç és civilització, i la carlinada nascuda al redós del 
mon agrícola tradicional, aillat a les muntanyes, mirava al passat. 


Palau va estudiar les necessitats viàries i va produir la seva obra 
cabdal, el pla de carreteres provincial que va ser aprovat de 
manera definitiva en la sessió de la Diputació del 21 d'agost de 
l'any 1878. Amb aquesta eina, i sempre tenint en compte les 
limitacions pressupostàries, es donava una empenta decisiva a les 
comunicacions modernes a la província de Barcelona. Durant el 
seu exercici varen ser molt aplaudides les noves idees que aporta 
i la Diputació l'hi va agrair l'any 1883: "Significar a don Melchor 
de Palau, ingeniero jefe de carreteras provinciales, la satisfación 
con que el Cuerpo de provincia se ha enterado del muy apreciable 
estudio hecho por aquel, relativo à las mejoras que conviene 
introducir en las carreteras ordinarias, al objeto de convertirlas 
en carreteras-tranvias". 


I després de deixar la feina encarrilada plega per anar a Madrid, i 
va ser l'any 1886: "Admitida la dimisión presentada por don 
Melchor de Palau del cargo de ingeniero jefe de carreteras pro- 
vinciales, le sustituye interinamente don Pablo Jambrú, director 
de caminos vecinales". La premsa es fa ressò de la seva gran 

obra: "Durante los ocho afios que el ingeniero D. Melchor de 
Palau ha desempefiado la jefatura de carreteras provinciales de 
Barcelona, ha formado el plan de las mismas precediéndolo de 
razonada Memoria, plan que prévia la tramitación legal fué 
aprobado en Real decreto de 10 de Enero de 1879. 72 Xilómetros 
existían de carretera provincial construida al encargarse del 
servicio, 323 quedan al dejarlo, aparte de varias transformaciones 
y mejoras en las vías antes existentes (...J debiendo hacer men- 
ción especial del puente de hierro y ladrillo sobre el río Mogent". 


L'any 1890 publica a la Revista de Obras Públicas un llarg in- 
forme: Carreteras provinciales de Barcelona. Estúdio Histórico- 
Crítico, que és una bona guia a l'evolució de l'obra pública en 
aquest àmbit: "En las pàginas que siguen me propongo dar a pú- 
blica luz los datos que en archivos y en documentos sueltos he 
recogido acerca de las carreteras de la provincia de Barcelona, 
antes de desmembrarse las del Estado de las de caràcter regional, 
detallar la que denomino época cuarta, por ser la de vitalidad 
mayor y la en que intervine como Ingeniero Jefe del servicio, y 
alternar los estudios históricos o de relación, importantes como 
puntos comparativos y como reflejo de épocas, con los de critica 
administrativa, poniendo de relieve los defectos de la actual 
organización en las obras públicas provinciales, tomando por ba- 
se y ejemplo las de Barcelona, y la manera de subsanarlos dentro 
de un bien estudiado régimen, tan ageno a una libertad omní- 
moda en la cantidad y modo de construir, como de un exclusivo 
poder central con desconocimiento de las necesidades peculiares 
o idiosincrasias locales". 

La primera època constructiva va de l'any 1840 al 1857: "Al 
espirar la guerra civil denominada de los siete afios, dejose sentir 
con fuerza en todo el antiguo Principado la necesidad de vías de 
comunicación, el propósito de sustraer hombres a la agonizante 
lucha, el convencimiento de que con carreteras no hubiera sido 
esta ni tan larga ni tan sangrienta, las exigencias de la industria 
que, destruida por segunda vez durante el presente siglo, se alza- 
ba poderosa con los capitales venidos de América, con la propa- 
gación del vapor, con el reemplazo de las maquinas bergadanas y 
Mull-jennys por las autoactoras (Selfactings), y la rotura desde 
1842 de las trabas que se oponían a la importación de maquinaria 
de Inglaterra, fueron parte para que, si bien con un caràcter quizà 
sobrado militar y en perjuicio, por tanto, de los transportes, se 
emprendiera la construcción de diversas carreteras. (...). 


A la sazón no contaba la provincia de Barcelona, de que exclu- 
sivamente nos ocupamos, més que con algunas defectuosas secc- 
jiones de la calzada general de Madrid a Francia por Zaragoza, y 
de la de Madrid a Barcelona por Valencia, iniciada esta en 1772, 
trabajàndose ademàs en la de Barcelona a Vich que, comenzada 
en 1841, había sufrido grandes vicisitudes e interrupciones, tre- 
chos todos ellos que, sobre defectuosos, como lo comprueban las 
variantes que han exigido, y que aun hoy se hallan (algunas de 
ellas) en curso de ejecución y sobre carísimos pues en sólo las 
ocho leguas entre Barcelona y Villafranca del Panadés se invir- 
tieron 27 millones de reales, eran insuficientes a todas luces para 
las necesidades de entonces, y més aún para las de lo porvenir, 
así que tomando cuerpo la idea de formar un plan general, fue 
aprobado por Real orden de 28 de Noviembre de 1847, no sin que 
antes se diese principio en 1846 a la carretera de Sallent a Berga, 

recientemente terminada como carretera de tercer orden, con el 
nombre de San Fructuoso a Berga, con fondos del Estado.(..) 


Cuanto al plan (...J respecto a su ejecución, si bien la Junta siguió 
un orden de preferencia preestablecido, sin desviarse més que 
cuando la revolución de Julio y el azote epidémico, en cambio en 
las carreteras confiadas a los Gobernadores y a las Diputaciones 
dominaron las influencias particulares, vestidas con razones de 
bien público, originando incesantes alteraciones, siendo sobrema- 
nera deplorable el comienzo de muchas secciones a la vez, sin or- 
den, concierto ni plan de ejecución, a fin de contentar a varios 
pueblos y a menudo a particulares, y la supresión de obras de fà- 
brica con el único objeto de aumentar aparentemente la longitud 
de carretera hecha, originàndose verdaderos retrasos y grandes 
dispendios". La segona època comença l'any 1857 i acaba amb la 
revolució del 1868: "Comienza la segunda época en 16 de Sep- 
tiembre de 1857, fecha en que por Real decreto se modificó el 
plan de 29 de Octubre de 1848, armonizàndolo con la naciente 
red de ferrocarriles (...J. En este periodo tres entidades inter- 
vinieron en la construcción de carreteras: la susodicha Junta (de 
carreteres de Catalunya/, el Estado, que ya en 22 de Julio do 1857 
se hizo cargo de todas las carreteras, ordenó la formación de 
planes y organizó verdaderamente el servicio de Obras públicas, y 
la Diputación provincial, tomando parte, digamos directa, en la 
construcción de vías. Continuaron, aunque en menor escala, los 
defectos que hemos sefialado en la época anterior, haciéndose 
notar el de la influencia militar en algunas vías cuyo trazado es 
defectuoso desde el punto de vista de los intereses comerciales, 
como, por ejemplo, el trecho de Vich a Ripoll, en que por la manía 

de no construir puentes que atravesaran el Ter, resultó excesiva- 
mente caro y malo". 


Temps precaris d'economia incerta, quan per donar de menjar als 
aturats les obres públiques eren el recurs més a mà: "en 1863 se 
desarrolló la crisis que impulsó la inauguración de las obras de 
este camino (de Cornellà a Fogars de Torderal, continuando con 
leves interrupciones hasta fines de 1864: en 1865 reanudàronse 
los trabajos, durando hasta 1868 con una serie interminable de 
intermitencias y dificultades consiguientes al sistema administra- 
tivo y a la sujeción en que se hallaban los empleados del ramo de 
dar con preferencia ocupación en las obras a los operarios de las 
fàbricas que carecían de trabajo". També passa a la carretera 
d'Igualada a Santa Coloma de Queralt: "Dióse a ella principio en 
1862, cuando la crisis industrial exigió que se diese ocupación a 
los trabajadores de las fàbricas (..). En el ao 1866 hubieron de 
reemprenderse por anàlogas causas". En aquesta mateixa època 
també es treballa a la carretera de Mataró a Granollers pel coll de 
Papers, pels mateixos motius assistencials. Però els resultats 
d'aquestes intervencions per "ocupar a los braceros que se 
hallaban sin trabajo", eren de poca consistència: "se tendía a eje- 
cutar obras de fàcil desempefio, lo cual, por otra parte, estaba en 
relación con la índole de los trabajadores", gent que no era de 
l'ofici. 


En quan a la tercera època, de l'any 1868 al 1877, els trasbalsos 
polítics d'Espanya a la caiguda de la monarquia no van deixar 
espai per endegar el país, va ser un temps perdut: "La década 
comprendida entre 1868 y 1878 no fue, por cierto, de gran 
desarrollo de obras públicas, por no consentirlo las circunstancias 

excepcionales por que atravesó la nación. Ninguna cantidad se 
invirtió en carreteras de primer orden ni de segundo en dichos 
tiempos I...J. Tocante a carreteras provinciales, aunque se orga- 
nizó el servicio y se practicaron algunos estudios formales, pocas 
obras se llevaron a cabo". 


I arribem a la quarta època, la que Melcior de Palau protagonitza: 
"Era de urgencia suma dar término al desbarajuste técnico-admi- 
nistrativo en que se hallaban las obras provinciales y municipales 
L...j. La Ley general de Obras públicas de 13 de Abril de 1877 y el 
Reglamento para ejecución de la misma (...J vinieron con sabio 
propósito a poner remedio al mal. (...J La circunstancia de ser na- 
tural de la provincia y de haber prestado en ella servicios de Inge- 
niero durante seis afios, hicieron que en breve plazo pudiera pre- 
sentar el plan de carreteras, aún hoy vigente (...J aprobado en de- 
finitiva en sesión de 21 de Agosto de 1878 (...J". 


A l'estudi de Melcior de Palau es pot seguir el volum de l'obra feta 
en l'obertura de noves carreteres que varen començar a civilitzar 
les comunicacions. Pel que fa al territori que estudiem les carre- 
teres obertes aquest període varen ser: la de Mataró a Granollers 
pel coll de Parpers i la Roca, també la desviació cap a Llinars per 
Dosrius i Can Bordoi, i la d'Alella a Granollers per coll de font de 
Sera, Vallromanes i Vilanova. 


Quan obrim un llibre d'història per saber coses d'aquest temps, la 
segon part del segle dinou, trobem només noms de personatges 
polítics, gent que entren en escena i en surten, sovint sense haver 
deixat res positiu. En canvi un enginyer com Melcior de Palau, 
que va canviar de veritat el país, és oblidat. I tampoc no és reco- 

neguda la feina d'altres tècnics, com els enginyers industrials que 
varen construir les màquines de vapor, les locomotores, els ponts 
de ferro. La família De Bergue, francesos que varen conèixer el 
modern utillatge a Anglaterra, i s'estableixen a Barcelona, és un 
d'aquests casos. I tants d'altres que varen treballar en silenci. Els 
llibres recorden, però, els que varen fer anar l'espasa. 

FONTS DOCUMENTALS 


ARXIUS 


Arxiu Nacional de Catalunya. Dirección General de Obras Públicas. Prefectura Provin- 
cial de Carreteras, caixes 215, 691-215, 691-471, 691-472, 691-473, 691-2015, 691-2016, 
691-2051. 


Arxiu de Badalona. Documentació cartogràfica diversa. 


Arxiu de la Corona d'Aragó. Documentació cartogràfica diversa, mapes de Teià, Tiana, 
Montalegre, Moncada i Reixac, Sant Fost de Campsentelles. 


Instituto Geogràfico Nacional. Mapes del Sistema de Información Documental de la Di- 
visión Administrativa de Espafia (Sid-Dae), formats, a la zona que ens interessa, a inicis 
del segle vint per tal d'establir els límits legals de les províncies. Mostren molts camins i 
també topònims ara oblidats. 


Mapes de la Dirección General del Catastro que conserva la memòria de camins antics 
ara inexistents i la seva designació. 


Institut Cartogràfic i Geològic de Catalunya. Els mapes històrics i actuals que conserva. 
I les ortofotos dels vols americans dels anys 1945-1946 i 1956-1957 on podem veure el 
recorregut d'alguns dels camins que explorem. Com que quan es varen fer les fotos no 
havia començat el procés d'urbanització que ha canviat gran part de les muntanyes, són 
un material de primer ordre. 


Arxiu Municipal de Tiana. Mapa de Tiana de l'any 1852. 
Arxiu de la Diputació de Barcelona. Documentació diversa de formació i inventari de ca- 


mins. Mapa de camins de Tiana de l'any 1867. Relació de camins del partit de Mataró 
l'any 1848 (Op.5642) 

PREMSA 


Cal notar que gran part de la informació ha estat proporcionada per la revista de 
l'Associació d'Excursions Catalana (1878-1890), plena de relats d'excursionistes. I 
també els butlletins de l'Associació Catalanista d'Excursions Científicas (1876-1891), i el 
Butlletí del Centre Excursionista de Catalunya. També he utilitzat algunes de les 
traduccions de relats de viatgers que ha publicat els Fulls del Museu-Arxiu de Santa 
Maria de Mataró. 


El Imparcial (10/8/1929). 

Algo (Barcelona, 23/6/1934). 

Comarca Deportiva (4/12/1967) 

Diario de Barcelona (12/4/1842, 20/10/1846, 6/2/1851). 
Eco del Comercio (24/5/1841). 

El Católico (27/9/1850). 

El Clamor Público (25/9/1864). 

El Restaurador (Madrid, 27/9/1823). 

El Vallès (19/5/1906). 

Gent d'Ara. (Granollers, 5/3/1922). 

Gent Nova (febrer, 1917). 

Industria e Invenciones (22/5/1886). 
L'Excursionista (31/3/1876, 31/1/1882, 28/2/1882). 
La Dinastia (13/3/1900, 15/7/1902). 

La llustración (20/9 i 25/10/1885). 

La Ilustració Catalana (15/6/1890 i 4/8/1907). 

La Publicidad (10/10/1879). 

La Vanguardia (4/7/1882, 4/8/1893, 19/12/1883, 24/4/18806, 21/5/1905). 
La Vanguardia Feminal (25/10/1914). 

La Renaixensa (Barcelona, 21/5/1897). 

Lluita (Badalona, 25/6/1932). 

Revista de Obras Públicas (Madrid, 15/6/1890). 

